**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ขออนุมัติลงนามข้อตกลงว่าด้วยการยอมรับร่วมการควบคุมคุณภาพและความปลอดภัยด้านสุขอนามัยในผลิตภัณฑ์ประมงนำเข้าและส่งออกระหว่างกระทรวงเกษตรและสหกรณ์แห่งราชอาณาจักรไทยกับกระทรวงมหาสมุทรและประมงแห่งสาธารณรัฐเกาหลี**สารัตถะ :** กษ. เสนอ ครม. เพื่อพิจารณา ดังนี้1. ให้ความเห็นชอบร่างข้อตกลงว่าด้วยการยอมรับร่วมการควบคุมคุณภาพและความปลอดภัยด้านสุขอนามัยในผลิตภัณฑ์ประมงนำเข้าและส่งออกฉบับแก้ไข ระหว่าง กษ. แห่งราชอาณาจักรไทยกับกระทรวงมหาสมุทรและประมงแห่งสาธารณรัฐเกาหลี2. อนุมัติในหลักการว่า ก่อนที่จะมีการลงนาม หากมีความจำเป็นต้องปรับปรุงแก้ไขข้อตกลงในประเด็นที่ไม่ใช่หลักการสำคัญ ขอให้ กษ. ดำเนินการได้โดยไม่ต้องเสนอ ครม. พิจารณาอีก3. อนุมัติให้ รมว.กษ. หรือผู้ที่รัฐมนตรีฯ มอบหมายเป็นผู้ลงนามในร่างข้อตกลงฯ ฉบับแก้ไข4. มอบหมาย กต. จัดทำหนังสือมอบอำนาจเต็ม (Full Powers) ให้แก่ผู้ลงนามในข้อ 3โดยมีรายละเอียดสรุปได้ ดังนี้1. กษ. ได้มอบหมายให้ มกอช. ร่วมกับ ปม. เจรจาจัดทำความตกลงด้านการประมงกับกระทรวงมหาสมุทรและประมงแห่งสาธารณรัฐเกาหลี เมื่อวันที่ 15 – 17 ก.พ. 2559 ณ สาธารณรัฐเกาหลี โดยทั้งสองฝ่ายได้เห็นชอบร่วมกันที่จะแก้ไขข้อตกลงว่าด้วยการยอมรับร่วมการควบคุมคุณภาพและความปลอดภัยด้านสุขอนามัยในผลิตภัณฑ์ประมงนำเข้าและส่งออก ซึ่งเป็นความตกลงที่ทั้งสองฝ่ายเคยได้ลงนามร่วมกันตั้งแต่ปี 2549 ภายหลังการประชุม ฝ่ายเกาหลีได้เสนอร่างข้อตกลงฯ ฉบับแก้ไขที่ได้ปรับแก้ชื่อคู่สัญญาและหน่วยงานที่เกี่ยวข้องให้ มกอช. และ ปม. พิจารณาแล้ว ในเบื้องต้น มกอช. และ ปม. ไม่ขัดข้องต่อร่างข้อตกลงฯ ฉบับแก้ไขดังกล่าว เนื่องจากเป็นการปรับเพื่อให้สอดคล้องกับโครงสร้างที่เป็นปัจจุบัน2. ร่างข้อตกลงว่าด้วยการยอมรับร่วมการควบคุมคุณภาพและความปลอดภัยด้านสุขอนามัยในผลิตภัณฑ์ประมงนำเข้าและส่งออก มีสาระสำคัญดังนี้2.1 ร่างข้อตกลงฯ ฉบับนี้แก้ไขจากความตกลงฉบับเดิมที่ กษ. แห่งราชอาณาจักรไทยกับกระทรวงพาณิชย์นาวีและกิจการประมงแห่งสาธารณรัฐเกาหลีได้เคยลงนามร่วมกัน เมื่อวันที่ 27 มิ.ย. 2549 มีวัตถุประสงค์เพื่อควบคุมคุณภาพและความปลอดภัยด้านสุขอนามัยในการนำเข้า-ส่งออกสินค้าประมงระหว่างสองประเทศ แต่เนื่องจากสาธารณรัฐเกาหลีได้เปลี่ยนชื่อคู่สัญญาหน่วยงานประสานหลักและหน่วยงานตรวจสอบ จึงจำเป็นต้องปรับแก้ข้อตกลงฉบับเดิม เพื่อให้สอดคล้องกับข้อเท็จจริง2.2 รายละเอียดของข้อตกลงยังคงเหมือนเดิม โดยมี มกอช. เป็นหน่วยงานประสานหลักและ ปม. เป็นหน่วยงานตรวจสอบของฝ่ายไทย3. กษ. ได้มีหนังสือที่ กษ 2302/3068 ลงวันที่ 31 พ.ค. 2559 หารือ กต. ถึงร่างข้อตกลงฯ ฉบับแก้ไข ว่าเข้าเกณฑ์ตามรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 มาตรา 23 หรือไม่ ซึ่ง กต. ได้มีหนังสือด่วนที่สุดที่ กต 1305/1577 ลงวันที่ 27 มิ.ย. 2559 แจ้งตอบว่า ไม่ขัดข้องต่อการแก้ไขร่างข้อตกลงฯ ในส่วนของชื่อคู่สัญญา หน่วยงานประสานหลัก และหน่วยงานตรวจสอบของสาธารณรัฐเกาหลี เนื่องจากเป็นการปรับให้สอดคล้องกับโครงสร้างในปัจจุบัน และข้อตกลงฉบับแก้ไขถ้อยคำดังกล่าวมีบริบทที่มุ่งจะก่อให้เกิดผลพูกพันตามกฎหมายระหว่างประเทศจึงถือเป็นสนธิสัญญาภายใต้บังคับของกฎหมายระหว่างประเทศ และเข้าข่ายเป็นหนังสือสัญญาตามมาตรา 23 ของรัฐธรรมนูญฯ จึงเห็นควรเสนอเรื่องดังกล่าวต่อ ครม. เพื่อขอความเห็นชอบ แต่ไม่เข้าข่ายหนังสือสัญญาตามมาตรา 23 วรรค 2 ของรัฐธรรมนูญฯ ที่จะต้องได้รับความเห็นชอบจากสภานิติบัญญัติแห่งชาติ**มติ ครม. :** เห็นชอบและอนุมัติทั้ง 4 ข้อ ตามที่ กษ. เสนอ และให้ กษ. รับความเห็นของ สศช. ไปพิจารณาดำเนินการต่อไปด้วย ทั้งนี้ หากมีความจำเป็นต้องแก้ไขปรับปรุงข้อตกลงฯ ในส่วนที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กษ. ดำเนินการได้โดยนำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กษ. (มกอช.)**ประโยชน์ที่ได้รับ :** เพื่อปรับแก้ไขชื่อคู่สัญญา หน่วยงานประสานหลัก และหน่วยงานตรวจสอบรับรองของสาธารณรัฐเกาหลี ให้สอดคล้องกับโครงสร้างปัจจุบัน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ขออนุมัติลงนามบันทึกความเข้าใจว่าด้วยความร่วมมือด้านการป้องกัน ยับยั้ง และขจัดการทำประมงที่ผิดกฎหมาย ขาดการรายงาน และไร้การควบคุมระหว่างกระทรวงเกษตรและสหกรณ์แห่งราชอาณาจักรไทยกับกระทรวงมหาสมุทรและประมงแห่งสาธารณรัฐเกาหลี**สารัตถะ :** กษ. เสนอ ครม. เพื่อพิจารณา ดังนี้1. ให้ความเห็นชอบต่อร่างบันทึกความเข้าใจว่าด้วยความร่วมมือด้านการป้องกัน ยับยั้ง และขจัดการทำประมงที่ผิดกฎหมาย ขาดการรายงาน และไร้การควบคุมระหว่าง กษ. แห่งราชอาณาจักรไทยกับกระทรวงมหาสมุทรและประมงแห่งสาธารณรัฐเกาหลี2. อนุมัติให้หลักการว่า ก่อนที่จะมีการลงนาม หากมีความจำเป็นต้องปรับปรุงแก้ไขบันทึกความเข้าใจในประเด็นที่ไม่ใช่หลักการสำคัญ ขอให้ กษ. ดำเนินการได้โดยไม่ต้องเสนอ ครม. พิจารณาอีก3. อนุมัติให้ รมว.กษ. หรือผู้ที่รัฐมนตรีฯ มอบหมายเป็นผู้ลงนามในร่างบันทึกความเข้าใจฯโดยมีรายละเอียดสรุปได้ ดังนี้1. กษ. ได้มอบหมายให้ มกอช. และ กป. เจรจาจัดทำความตกลงด้านการประมงกับกระทรวงมหาสมุทรและประมงแห่งสาธารณรัฐเกาหลี เมื่อวันที่ 15 – 17 ก.พ. 2559 ณ สาธารณรัฐเกาหลี โดยทั้งสองฝ่ายได้เห็นชอบร่วมกันที่จะจัดทำบันทึกความเข้าใจว่าด้วยความร่วมมือด้านการป้องกัน ยับยั้ง และขจัดการทำประมงที่ผิดกฎหมาย ขาดการรายงาน และไร้การควบคุมโดยหลังการประชุม กษ. โดย กป. ของไทยและกระทรวงมหาสมุทรและประมงโดยสำนักงานควบคุมคุณภาพสินค้าประมงแห่งชาติของสาธารณรัฐเกาหลี ได้หารือและปรับแก้รายละเอียดในร่างบันทึกความเข้าใจฯ จนสามารถยอมรับและปฏิบัติร่วมกันได้โดยส่งผลกระทบต่อทุกภาคส่วนน้อยที่สุดเรียบร้อยแล้วจนได้ข้อยุติเมื่อเดือน ก.ค. 2559 2. ร่างบันทึกความเข้าใจว่าด้วยความร่วมมือด้านการป้องกัน ยับยั้ง และขจัดการทำประมงที่ผิดกฎหมาย ขาดการรายงาน และไร้การควบคุมมีวัตถุประสงค์เพื่อสนับสนุนความร่วมมือในการแก้ไขปัญหาการทำประมง IUU ระหว่างไทยและสาธารณรัฐเกาหลี รวมทั้งแสดงเจตจำนงของไทยในการสร้างความร่วมมือด้าน IUU กับนานาชาติ3. กษ. ได้มีหนังสือที่ กษ 0505.2/3235 ลงวันที่ 8 มิ.ย. 2559 หารือ กต. ถึงร่างบันทึกความเข้าใจฯ ว่าเข้าเกณฑ์ตามรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 มาตรา 23 หรือไม่ ซึ่ง กต. ได้มีหนังสือด่วนที่สุด ที่ กต 1305/1819 ลงวันที่ 22 ก.ค. 2559 แจ้งว่าไม่ขัดข้องต่อสารัตถะโดยรวมของร่างบันทึกความเข้าใจฯเนื่องจากมีวัตถุประสงค์เป็นการส่งเสริมความร่วมมือระหว่างคู่ภาคีเกี่ยวกับเศรษฐกิจและเทคโนโลยีด้านการประมงและการแก้ไขปัญหาการทำประมง IUU รวมถึงการพัฒนาทรัพยากรบุคคลและการส่งเสริมการค้าผลิตภัณฑ์ประมงระหว่างกัน จึงไม่เป็นสนธิสัญญาภายใต้บังคับของกฎหมายระหว่างประเทศ และไม่เป็นหนังสือสัญญาตามมาตรา 23 ของ รัฐธรรมนูญฯ แต่เนื่องจากสารัตถะอาจมีข้อผูกพันในเชิงนโยบาย จึงเข้าข่ายที่จะต้องนำเสนอ ครม. ตามนัยมาตรา 4 (7) ของพระราชกฤษฎีกาว่าด้วยการประชุมและการเสนอเรื่องต่อ ครม. พ.ศ. 2548 เรื่องที่เกี่ยวกับความสัมพันธ์ระหว่างประเทศหรือองค์การระหว่างประเทศที่มีผลผูกพันรัฐบาลไทย**มติ ครม. :** เห็นชอบและอนุมัติทั้ง 3 ข้อ ตามที่ กษ. เสนอ และให้ กษ. รับความเห็นของ สคก. และ สศช. ไปพิจารณาดำเนินการต่อไปด้วย ทั้งนี้ หากมีความจำเป็นต้องแก้ไขปรับปรุงบันทึกความเข้าใจดังกล่าว ในส่วนที่ไม่ใช่สาระสำคัญและไม่ขัดกับหลักการที่ ครม. ได้อนุมัติหรือให้ความเห็นชอบ ให้ กษ. ดำเนินการได้โดยนำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กษ. (มกอช.)**ประโยชน์ที่ได้รับ :** เพื่อสนับสนุนความร่วมมือในการแก้ไขปัญหาการทำประมง IUU ของทั้งสองประเทศ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ขออนุมัติลงนามบันทึกแสดงเจตจำนงระหว่างกระทรวงเกษตรและสหกรณ์แห่งราชอาณาจักรไทยและกระทรวงที่ดินโครงสร้างพื้นฐานและการคมนาคมแห่งสาธารณรัฐเกาหลีสำหรับความร่วมมือโครงการการพัฒนาลุ่มน้ำห้วยหลวงตอนล่าง จังหวัดอุดรธานี และหนองคาย**สารัตถะ :** กษ. เสนอ ครม. พิจารณา ดังนี้1. ให้ความเห็นชอบร่างบันทึกแสดงเจตจำนงระหว่าง กษ. กับกระทรวงที่ดิน โครงสร้างพื้นฐานและการคมนาคม สำหรับความร่วมมือโครงการพัฒนาลุ่มน้ำห้วยหลวงตอนล่าง จังหวัดอุดรธานี และหนองคาย2. อนุมัติในหลักการว่า ก่อนที่จะมีการลงนาม หากมีความจำเป็นต้องปรับปรุงแก้ไขบันทึกแสดงเจตจำนงในประเด็นที่ไม่ใช่หลักการสำคัญ ขอให้ กษ. ดำเนินการได้โดยไม่ต้องเสนอ ครม. พิจารณาอีก3. อนุมัติให้ รมว. กษ. หรือผู้ที่รัฐมนตรีฯ มอบหมายเป็นผู้ลงนามในร่างบันทึกแสดงเจตจำนงฯโดยมีรายละเอียดสรุปได้ ดังนี้1. การประชุมคณะกรรมการความร่วมมือทางเศรษฐกิจระหว่างสาธารณรัฐเกาหลี – ไทย ครั้งที่ 1 เมื่อวันที่ 22 มี.ค. 2559 ณ สาธารณารัฐเกาหลี ซึ่งรองนายกรัฐมนตรี (นายสมคิด จาตุศรีพิทักษ์) ได้เชิญชวนให้สาธารณรัฐเกาหลีเข้าร่วมมือแบบรัฐต่อรัฐ (G to G) ในโครงการห้วยหลวง (The HuaiLuang River Water Project) จังหวัดหนองคาย ซึ่งกระทรวงที่ดิน โครงสร้างพื้นฐาน และการคมนาคม สาธารณรัฐเกาหลี ได้เสนอร่างบันทึกแสดงเจตจำนง (Memorandum of Intent: MOI) ให้ กษ. พิจารณาร่างโต้ตอบระหว่างกันและได้ข้อสรุปของบันทึกแสดงเจตจำนงระหว่างกระทรวงเกษตรและสหกรณ์แห่งราชอาณาจักรไทย และกระทรวงที่ดิน โครงสร้างพื้นฐาน และการคมนาคม สาธารณรัฐเกาหลีสำหรับความร่วมมือโครงการพัฒนาลุ่มน้ำห้วยหลวงตอนล่าง จังหวัดอุดรธานี และหนองคาย (Memorandum of Intent between the Ministry of Land, Infrastructure and Transport of the Republic of Korea and the Ministry of Agriculture and Cooperatives on the Lower Huai Luang River Basin Development Project in UdonThani and NongKhai Provinces) เมื่อวันที่ 27 ก.ค. 25592. ร่างบันทึกแสดงเจตจำนงดังกล่าว มีวัตถุประสงค์เพื่อแสดงเจตจำนงของทั้งสองฝ่ายในการดำเนินความร่วมมือทางด้านเทคนิค โดยการปรึกษาหารือร่วมมือกันเพื่อกำหนดกรอบและขอบเขตการดำเนินงานสำหรับโครงการพัฒนาลุ่มน้ำห้วยหลวงตอนล่าง จ.อุดรธานี และหนองคาย3. กษ. ได้มีหนังสือ ด่วนที่สุด ที่ กษ. 0327/4330 ลงวันที่ 28 ก.ค. 2559 ถึง กต. เพื่อขอความเห็นต่อร่างบันทึกแสดงเจตจำนงดังกล่าวในประเด็นสารัตถะ และถ้อยคำ รวมทั้งประเด็นด้านกฎหมาย**มติ ครม. :** 1. เห็นชอบและอนุมัติตามที่ กษ. เสนอ ทั้งนี้ การดำเนินการตามบันทึกแสดงเจตจำนงระหว่างกระทรวงเกษตรและสหกรณ์แห่งราชอาณาจักรไทย และกระทรวงที่ดินโครงสร้างพื้นฐานและการคมนาคมแห่งสาธารณรัฐเกาหลี สำหรับความร่วมมือโครงการพัฒนาลุ่มน้ำห้วยหลวงตอนล่าง จังหวัดอุดรธานี และหนองคาย จะต้องเป็นความร่วมมือในทางวิชาการเท่านั้น โดยต้องไม่มีข้อผูกพันใดๆ เกี่ยวกับการดำเนินการลงทุนโครงการดังกล่าวหรือการทำสัญญาว่าจ้างดำเนินโครงการในอนาคต2. หากมีความจำเป็นต้องแก้ไขปรับปรุงบันทึกแสดงเจตจำนงดังกล่าวในส่วนที่ไม่ใช่สาระสำคัญและไม่ขัดกับหลักการที่ ครม. ได้อนุมัติหรือให้ความเห็นชอบ ให้ กษ. ดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย3. ให้ยกเว้นการดำเนินการตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อแสดงเจตจำนงร่วมกันระหว่างไทย – เกาหลี ในการดำเนินความร่วมมือทางด้านเทคนิค โดยการปรึกษาหารือร่วมกันเพื่อกำหนดกรอบและของเขตการดำเนินงาน โครงการพัฒนาลุ่มน้ำห้วยหลวงตอนล่าง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** แถลงการณ์ร่วมของประเทศสมาชิกอาเซียน – ซีฟเดค ด้านความร่วมมือในภูมิภาค เพื่อการต่อต้านการประมงผิดกฎหมาย และเพิ่มความสามารถในการแข่งขันของสัตว์น้ำและสินค้าประมงอาเซียน**สารัตถะ :** กษ. เสนอ ครม. พิจารณา ดังนี้1. ให้ความเห็นชอบในร่างแถลงการณ์ร่วมของประเทศสมาชิกอาเซียน – ซีฟเดค ด้านความร่วมมือในภูมิภาค เพื่อการต่อต้านการประมงผิดกฎหมายและเพิ่มความสามารถในการแข่งขันของสัตว์น้ำและสินค้าประมงของอาเซียน (Joint ASEAN-SEAFDEC Declaration on Regional Cooperation for Combating IUU Fishing and Enhancing the Competitiveness of ASEAN Fish and Fisheries Products)2. หากมีความจำเป็นต้องปรับปรุงแก้ไขร่างแถลงการณ์ร่วมฯ ในส่วนที่มิใช่สาระสำคัญหรือไม่ขัดต่อผลประโยชน์ต่อประเทศไทย ขอให้เป็นดุลยพินิจของ ปลัดกระทรวงเกษตรและสหกรณ์ หรือผู้ที่ได้รับมอบหมายเป็นผู้พิจารณา โดยไม่ต้องนำกลับไปเสนอ ครม. พิจารณาใหม่จนสิ้นสุดการประชุมในวันที่ 3 ส.ค. 2559 ณ กรุงเทพฯโดยมีรายละเอียดสรุปได้ ดังนี้1. ร่างแถลงการณ์ร่วมของประเทศสมาชิกอาเซียน – ซีฟเดค ด้านความร่วมมือในภูมิภาคเพื่อการต่อต้านการประมงผิดกฎหมายและเพิ่มความสามารถในการแข่งขันของสัตว์น้ำและสินค้าประมงของอาเซียนนี้ ได้ผ่านการพิจารณาและหารือในเวทีระดับเทคนิคและระดับบริการของอาเซียนและซีฟเดค ซึ่งมีผู้แทนประเทศไทยเข้าร่วมการพิจารณาและประชุมหารือด้วย โดยร่างแถลงการณ์ร่วมฯ ได้รับความเห็นชอบจากประเทศสมาชิกในการประชุมคณะมนตรีซีฟเดค ครั้งที่ 48 ระหว่างวันที่ 4 – 8 เม.ย. 2559 และ คณะทำงานประมงอาเซียน ครั้งที่ 24 เมื่อวันที่ 10 มิ.ย. 2559 แล้ว2. เนื่องจากจุดมุ่งหมายของจัดการประชุมระดับเจ้าหน้าที่อาวุโส และการประกาศแถลงการณ์ร่วมฯ ในครั้งนี้ เป็นการเน้นย้ำเจตนารมณ์เพื่อให้เกิดการนำนโยบายซึ่งกำหนดตามข้อมติ และแผนปฏิบัติการเรื่องการจัดการประมงอย่างยั่งยืนเพื่อความมั่นคงด้านอาหารของภูมิภาคอาเซียนจนถึงปี พ.ศ. 2563 ไปสู่การปฏิบัติอย่างเป็นรูปธรรม จึงเป็นการประกาศเจตนารมณ์ในระดับเจ้าหน้าที่อาวุโสของรัฐมนตรีอาเซียนด้านการเกษตรและป่าไม้ของประเทศสมาชิกอาเซียน – ซีฟเดค โดยปลัดกระทรวงเกษตรและสหกรณ์ ในฐานะเจ้าหน้าที่อาวุโสของรัฐมนตรีอาเซียนด้านการเกษตรและป่าไม้ จะเป็นผู้เข้าร่วมการประชุมฯ และร่วมประกาศแถลงการณ์ดังกล่าว3. ร่างแถลงการณ์ร่วมฯ เป็นการประกาศเจตนารมณ์ร่วมกันของประเทศสมาชิกฯโดยไม่กระทบต่ออธิปไตย สิทธิ ภาระหน้าที่ และความรับผิดชอบของประเทศสมาชิกอาเซียน – ซีฟเดค ภายใต้กฎหมายและข้อตกลงระหว่างประเทศที่เกี่ยวข้อง เพื่อป้องกันการประมงผิดกฎหมาย ขาดการรายงานและไร้การควบคุม ในภูมิภาคเอเชียตะวันออกเฉียงใต้ และเสริมสร้างความสามารถในการแข่งขันของสินค้าสัตว์น้ำและผลิตภัณฑ์ประมงอาเซียน โดยเสริมความเข้มแข็งในระบบการตรวจสอบ ควบคุม และเฝ้าระวังภายใต้กฎหมายและกฎระเบียบในประเทศ ในการต่อต้านการทำประมง IUU เสริมสร้างความร่วมมือระหว่างหน่วยงานระดับชาติที่เกี่ยวข้อง เสริมสร้างการตรวจสอบย้อนกลับสินค้าประมงที่มาจากการจับและจากการเพาะเลี้ยงสัตว์น้ำ บริหารจัดการศักยภาพการทำประมงเพื่อสร้างความสมดุลของการลงแรงประมงส่งเสริมการดำเนินการตามมาตรการรัฐเจ้าของท่า เสริมสร้างความร่วมมือระดับภูมิภาคในการบริการจัดการทรัพยากรประมงข้ามพรมแดนในการต่อต้านการทำประมง IUU ควบคุมคุณภาพและความปลอดภัยของสัตว์น้ำและผลิตภัณฑ์ประมงอาเซียน การจัดการปัญหาแรงงานภาคการประมง และเสริมสร้างการประสานงานกันอย่างใกล้ชิดระหว่างประเทศสมาชิกอาเซียนและองค์การบริหารจัดการประมงระดับภูมิภาคที่เกี่ยวข้องในการต่อต้านการทำประมง IUU รายละเอียดของร่างแถลงการณ์ร่วมฯ 4. กษ. โดย กป. ได้มีหนังสือถึง กต. กรมสนธิสัญญาและกฎหมาย ขอให้พิจารณาร่างแถลงการณ์ร่วมฯ ในประเด็นมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 และมาตรา 4 (7) ของพระรากฤษฎีกาว่าด้วยการเสนอเรื่องและการประชุมของคณะรัฐมนตรี พ.ศ. 2548 ซึ่งกรมสนธิสัญญาและกฎหมายได้พิจารณาแล้วเห็นว่าร่างแถลงการณ์ร่วมดังกล่าวไม่มีการลงนาม จึงไม่เป็นการจัดทำสัญญาภายใต้บังคับของกฎหมายระหว่างประเทศ และไม่เป็นหนังสือสัญญาตามมาตรา 23 ของรัฐธรรมนูญฯ แต่เป็นเรื่องที่เกี่ยวพันในเชิงนโยบายโดยเฉพาะในการปราบปราม IUU ซึ่งเกี่ยวข้องกับภารกิจของหลายหน่วยงาน ดังนั้น กป. ในฐานะส่วนราชการเจ้าของเรื่องจึงควรพิจารณานำเรื่องเสนอต่อ ครม. ตามนัยมาตรา 4 (7)**มติ ครม. :** 1. เห็นชอบตามที่ กษ. เสนอ และให้ กษ. รับความเห็นของ สศช. ไปพิจารณาดำเนินการต่อไปด้วย ทั้งนี้ หากมีความจำเป็นต้องปรับปรุงแก้ไขร่างแถลงการณ์ร่วมฯ ในส่วนที่ไม่ใช่สาระสำคัญ ไม่ขัดต่อผลประโยชน์ของประเทศไทย และไม่ขัดกับหลักการที่ ครม. ได้ให้ความเห็นชอบไว้ ให้ กษ. สามารถดำเนินการได้ โดยให้นำเสนอ ครม. ทราบภายหลัง พร้อมทั้งให้ชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว2. ให้ กษ. พิจารณาดำเนินการตามข้อสั่งการของนายกรัฐมนตรีที่ให้พิจารณาหาแนวทางในการสร้างการมีส่วนร่วมของประเทศสมาชิกอาเซียน – ซีฟเดค โดยเน้นการดำเนินการใน 3 ด้าน ได้แก่ การแก้ไขปัญหาร่วมกัน การเพิ่มกำหนดรูปแบบ/กิจกรรมใหม่ และการสร้างเครือข่ายไปยังประเทศอื่นๆ ทั้งประเทศต้นทาง กลางทาง และปลายทาง3. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กษ. (กป.)**ประโยชน์ที่ได้รับ :** เพื่อป้องกันการประมงผิดกฎหมาย ขาดการรายงานและไร้การควบคุม ในภูมิภาคเอเชียตะวันออกเฉียงใต้ และเสริมสร้างความสามารถในการแข่งขันของสินค้าสัตว์น้ำและผลิตภัณฑ์ประมงอาเซียน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** การเพิ่มวงเงินเกินกว่าวงเงินก่อหนี้ผูกพัน รายการก่อสร้างอาคารสำนักงานกรมฝนหลวงและการบินเกษตร**สารัตถะ :** กษ. เสนอ ครม. พิจารณาอนุมัติการเพิ่มวงเงินเกินกว่าวงเงินก่อหนี้ผูกพัน จากเดิมวงเงิน 79.897 ล้านบาท โดยใช้งบประมาณเหลือจ่ายงบลงทุน ปีงบประมาณ พ.ศ. 2559 ของกรมฝนหลวงและการบินเกษตร วงเงิน 3 ล้านบาท เพื่อใช้เป็นค่าใช้จ่ายสมทบรายจ่ายงบลงทุน ที่ดินและสิ่งก่อสร้าง รายการก่อสร้างอาคารสำนักงานกรมฝนหลวงและการบินเกษตร รวมเป็นเงินทั้งสิน 82.897 ล้านบาทโดยมีรายละเอียดสรุปได้ ดังนี้1. ครม. ได้มีมติเมื่อวันที่ 15 ต.ค. 2555 อนุมัติในส่วนราชการ รัฐวิสาหกิจและหน่วยงานอื่นก่อหนี้ผูกพันข้ามปีงบประมาณ รายการก่อหนี้ผูกพันรายการใหม่ที่มีวงเงินรวมไม่เกิน 1,000 ล้านบาท จำนวน 1,029 รายการ เป็นเงินงบประมาณรายจ่ายของงบประมาณ พ.ศ. 2556 จำนวน 17,890.8 ล้านบาท ซึ่งรวมถึงรายการก่อสร้างอาคารสำนักฝนหลวงและการบินเกษตร ผูกพันงบประมาณ 2556 – 2557 วงเงินรวม 80.8 ล้านบาท (เงินสำรองเผื่อเหลือเผื่อขาด 8 ล้านบาท) (ต่อมา นายชวลิต ชูขจร ปลัดกระทรวงเกษตรและสหกรณ์ ปฏิบัติราชการแทนรัฐมนตรีว่าการกระทรวงเกษตรและสหกรณ์ ได้เห็นชอบให้ขยายระยะเวลาการก่อหนี้ผูกพันข้ามปีงบประมาณเป็นปีงบประมาณ 2556 – 2559)2. กษ. ได้รับจัดสรรงบประมาณ ผูกพันข้ามปีงบประมาณ 2556 – 2559 งบลงทุน ที่ดินและสิ่งก่อสร้าง รายการก่อสร้างอาคารสำนักงานกรมฝนหลวงและการบินเกษตร 1 หลัง วงเงิน 79.897 ล้านบาท ทั้งนี้ รายการก่อสร้างอาคารดังกล่าวตามสัญญาเดิมกำหนดรายละเอียดไม่ครบถ้วน ในส่วนของงานเพิ่มเติมระบบไฟฟ้าและสื่อสาร ดังนั้น กษ. จึงมีความจำเป็นต้องใช้งบประมาณเพื่อดำเนินการดังกล่าวเพิ่มเติม วงเงิน 3 ล้านบาท โดยกรมฝนหลวงและการบินเกษตรได้อนุมัติแบบแปลนงานไฟฟ้าและสื่อสารประกอบอาคารสำนักงานกรมฝนหลวงและการบินเกษตร และกำหนดราคากลางเรียบร้อยแล้ว3. กษ. ได้ลงนามสัญญาจ้างก่อสร้างอาคารสำนักงานกรมฝนหลวงและการบินเกษตรเมื่อวันที่ 30 ก.ย. 2557 มีอายุสัญญา 450 วัน วงเงินก่อสร้าง 79.897 ล้านบาท แบ่งเป็น 15 งวดงาน ทั้งนี้ ได้ตรวจรับและเบิกจ่ายงบประมาณเรียบร้อยแล้ว จำนวน 14 งวดงาน วงเงิน 71.9073 ล้านบาท ปัจจุบันอยู่ระหว่างดำเนินการตรวจรับงาน งวดที่ 15 (งวดสุดท้าย) วงเงิน 7.9897 ล้านบาท ดังนั้น กษ. จึงจำเป็นต้องขออนุมัติการเพิ่มวงเงินก่อหนี้ผูกพัน รายการก่อสร้างอาคารอาคารสำนักงานกรมฝนหลวงและการบินเกษตร ในส่วนของงานเพิ่มเติมระบบไฟฟ้าและสื่อสารเพิ่มเติม วงเงิน 3 ล้านบาท เพื่อให้สามารถตรวจรับงานงวดที่ 15 (งวดสุดท้าย)4. กษ. ได้เสนอขอปรับแผนการปฏิบัติงาน ตามมาตรการเพิ่มประสิทธิภาพการใช้จ่ายงบประมาณรายจ่ายประจำปีงบประมาณ พ.ศ. 2559 โดยใช้งบประมาณเหลือจ่าย งบลงทุน ปีงบประมาณ พ.ศ. 2559 จากค่าซ่อมใหญ่อากาศยาน รายการตรวจซ่อมใหญ่ (OVERHAUL) ใบพัดยี่ห้อ Hartzell HC-B4TN-5FL จำนวน 4 ชุด วงเงิน 222,880 บาท และรายการซ่อมอุปกรณ์ประกอบของเครื่องบิน CASA 46 รายการ วงเงิน 2.77712 ล้านบาท รวมเป็นเงินทั้งสิ้น 3 ล้านบาท ไปสมทบเป็น งบลงทุน ที่ดินและสิ่งก่อสร้าง รายการก่อสร้างอาคารสำนักงานกรมฝนหลวงและการบินเกษตร ในส่วนของงานเพิ่มเติมระบบไฟฟ้าและสื่อสาร รวมเป็นเงินทั้งสิ้น 82.897 ล้านบาท ทั้งนี้ ได้รับความเห็นชอบจากรัฐมนตรีว่าการกระทรวงเกษตรและสหกรณ์เรียบร้อยแล้ว5. กษ. จำเป็นต้องขออนุมัติการเพิ่มวงเงินก่อหนี้ผูกพัน รายการก่อสร้างอาคารสำนักงานกรมฝนหลวงและการบินเกษตร ในส่วนของงานเพิ่มเติมระบบไฟฟ้าและสื่อสารเพิ่มเติม วงเงิน 3 ล้านบาท รวมเป็นเงินทั้งสิ้น 82.897 ล้านบาท เพื่อให้สามารถตรวจรับงานงวดที่ 15 (งวดสุดท้าย) วงเงิน 7.9897 ล้านบาท โดยต้องดำเนินการให้แล้วโดยด่วน**มติ ครม. :** อนุมัติตามความเห็นของ สงป. | **หน่วยงานที่รับผิดชอบ** : กษ. (ฝล.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ผลการประชุมร่วมระหว่างรัฐมนตรีและภาคเอกชนกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 9 ณ กรุงเทพมหานคร และการประชุมระดับรัฐมนตรีกรอบความร่วมมือ ลุ่มแม่น้ำโขง - ญี่ปุ่นด้านเศรษฐกิจและอุตสาหกรรม ครั้งที่ 8 ณ เวียงจันทน์ สาธารณรัฐประชาธิปไตยประชาชนลาว**สารัตถะ :** สศช. เสนอ ครม. พิจารณา ดังนี้1. รับทราบผลการประชุมร่วมระหว่างรัฐมนตรีและภาคเอกชนกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 9 ตามข้อ 4 2. ขอความเห็นชอบต่อร่างแถลงข่าวร่วมการประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 8 (Joint Media Statement) เพื่อให้เลขาธิการคณะกรรมการพัฒนาการเศรษฐกิจและสังคมแห่งชาติ (นายปรเมธี วิมลศิริ) ปฏิบัติหน้าที่แทนรัฐมนตรีประจำกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ร่วมกับรัฐมนตรีของประเทศลุ่มแม่น้ำโขงให้การรับรองแถลงข่าวร่วมฯ ดังกล่าวโดยไม่มีการลงนามในการประชุมระดับรัฐมนตรีของกรอบความร่วมมือลุ่มแม่น้ำโขง – ญี่ปุ่น ด้านเศรษฐกิจและอุตสาหกรรม ครั้งที่ 8 ณ เวียงจันทน์ สปป. ลาว ในวันที่ 6 ส.ค. 25593. ขอความเห็นชอบให้สำนักงานคณะกรรมการพัฒนาการเศรษฐกิจและสังคมแห่งชาติ สามารถปรับปรุงถ้อยคำในแถลงข่าวร่วมระดับรัฐมนตรีฯ ได้ในกรณีที่ไม่ใช่การเปลี่ยนแปลง สาระสำคัญ โดยไม่ต้องนำเสนอคณะรัฐมนตรีเพื่อให้ความเห็นชอบอีกครั้งโดยมีรายละเอียดสรุปได้ ดังนี้1. **มติคณะรัฐมนตรีเมื่อวันที่ 18 ส.ค. 2558** อนุมัติให้รัฐมนตรีช่วยว่าการกระทรวงคมนาคมและเลขาธิการคณะกรรมการพัฒนาการเศรษฐกิจและสังคมแห่งชาติ (นายอาคม เติมพิทยาไพสิฐ) เป็นหัวหน้าคณะผู้แทนไทยและปฏิบัติหน้าที่รัฐมนตรีประจำกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 7ณ กรุงกัวลาลัมเปอร์ ประเทศมาเลเซีย ในวันที่ 24 ส.ค. 25582. **มติคณะรัฐมนตรีเมื่อวันที่ 25 ส.ค. 2558** มอบหมายให้รองเลขาธิการคณะกรรมการพัฒนาการเศรษฐกิจและสังคมแห่งชาติ (นายปรเมธี วิมลศิริ) ในฐานะผู้ประสานงานความร่วมมือ (National Coordinator) กรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม เป็นหัวหน้าคณะผู้แทนเจ้าหน้าที่ไทย และปฏิบัติหน้าที่แทนรัฐมนตรีประจำกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ในการประชุมระดับรัฐมนตรีของกรอบความร่วมมือลุ่มแม่น้ำโขง – ญี่ปุ่น ด้านเศรษฐกิจและอุตสาหกรรม ครั้งที่ 73. **มติคณะรัฐมนตรีเมื่อวันที่ 27 ต.ค. 2558** รับทราบผลการประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 74. การประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 8มีกำหนดจัดขึ้นในวันเสาร์ที่ 6 ส.ค. 2559 ระหว่าง 09.45 – 10.45 น. ณ โรงแรมดอนจันพาเลช เวียงจันทน์ สาธารณรัฐประชาธิปไตยประชาชนลาว สำนักงานฯ จึงขอความกรุณานำเสนอต่อคณะรัฐมนตรีภายใน**วันอังคารที่ 2 ส.ค. 2559****5. ผลการประชุมร่วมระหว่างรัฐมนตรีและภาคเอกชนกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 9 ณ กรุงเทพมหานคร**5.1 **องค์ประกอบผู้เข้าร่วมประชุม** รัฐมนตรีว่าการกระทรวงคมนาคม (นายอาคม เติมพิทยาไพสิฐ)ทำหน้าที่ประธานที่ประชุมร่วมกับ ผู้ช่วยรัฐมนตรีด้านการต่างประเทศ (Mr. Hirofumi Katase) กระทรวงเศรษฐกิจ การค้าและอุตสาหกรรม (METI) ประเทศญี่ปุ่น พร้อมด้วย**รัฐมนตรี 5 ประเทศลุ่มแม่น้ำโขง** ได้แก่ Mr. Pich Rithi กระทรวงพาณิชย์ของกัมพูชา Dr. Laohoua Cheuching กระทรวงอุตสาหกรรมและพาณิชย์ของ สปป.ลาว Mr. Tun Tun Naing กระทรวงการวางแผนและการเงินของเมียนมา Mr. Luong Hoang Thai กระทรวงอุตสาหกรรมและการค้าของเวียดนาม และผู้แทนหน่วยงานที่เกี่ยวข้อง ได้แก่ สำนักงานคณะกรรมการพัฒนาการเศราฐกิจและสังคมแห่งชาติ กรมเจรจาการค้าระหว่างประเทศ กรมการค้าต่างประเทศ และสำนักงานเศรษฐกิจอุตสาหกรรม **ผู้แทนภาคเอกชน**5 ประเทศลุ่มแม่น้ำโขงและญี่ปุ่น และ**ผู้แทนองค์กรหุ้นส่วนการพัฒนา** ได้แก่ METI ERIA JICA JETRO JBIC ADB NEDO UNESCAP UNIDO และ World Bank เป็นต้น5.2 **วัตถุประสงค์** เพื่อรับทราบและแลกเปลี่ยนข้อคิดเห็นจากภาครัฐและภาคเอกชนประเทศลุ่มแม่น้ำโขงและญี่ปุ่น เกี่ยวกับดำเนินแผนงานและโครงการต่าง ๆ ภายใต้วิสัยทัศน์การพัฒนาอุตสาหกรรมในอนุภูมิภาคลุ่มแม่น้ำโขง (Mekong Industrial Development Vision: MIDV) รวมทั้งเตรียมการสำหรับการประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 8 ในวันที่ 6 ส.ค. 2559 ณ เวียงจันทน์ สปป.ลาว5.3 **การรายงานผลการประชุมผู้นำลุ่มน้ำโขงกับญี่ปุ่น ครั้งที่ 7** ซึ่งจัดขึ้นเมื่อวันที่ 4 ก.ค. 2559ณ กรุงโตเกียว ประเทศญี่ปุ่น ที่ประชุมให้การรับรองวิสัยทัศน์ฯ เพื่อเป็นกรอบการดำเนินความร่วมมือระหว่างประเทศลุ่มแม่น้ำโขงและญี่ปุ่นในระยะกลางและระยะยาว และเห็นควรให้มีการจัดทำร่างแผนงาน เพื่อแปลงแผนทิศทางการพัฒนาภายใต้วิสัยทัศน์ฯ ไปสู่การปฏิบัติอย่างเป็นรูปธรรม และขอให้นำเสนอร่างแผนงานฯ ดังกล่าวในการประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 8 ณ เวียงจันทน์ สปป.ลาว ในเดือน ส.ค. 2559 เพื่อให้ความเห็นชอบ5.4 **ข้อคิดเห็นต่อการดำเนินงานภายใต้วิสัยทัศน์การพัฒนาอุตสาหกรรมในประเทศลุ่มแม่น้ำโขง (Mekong Industrial Development Vision)**5.4.1 **เลขาธิการคณะกรรมการพัฒนาเศรษฐกิจและสังคมแห่งชาติ (นายปรเมธี วิมลศิริ)** ปฏิบัติหน้าที่หัวหน้าคณะผู้แทนไทย เห็นว่าประเทศไทยมุ่งเน้นการพัฒนาเขตเศรษฐกิจพิเศษร่วมกับประเทศเพื่อนบ้าน เพื่อเชื่อมโยงห่วงโซ่มูลค่า ตามหลักการประเทศไทยบวกหนึ่ง (Thailand +1) และพร้อมขยายความร่วมมือกับประเทศเพื่อนบ้านอื่น ๆ ต่อไป นอกจากนี้ มีนโยบายสนับสนุนการลงทุนของภาคเอกชน มีการปรับปรุงกฎระเบียบให้เอื้อต่อนักลงทุน โดยเฉพาะธุรกิจ SMEs ซึ่งประสบปัญหาการเข้าถึงแหล่งเงินทุนและเพิ่มศักยภาพในการแข่งขัน อีกทั้งได้มีนโยบายสนับสนุนเพื่อการอำนวยความสะดวกด้านคมนาคมขนส่งและการค้า โดยไทยได้ประกาศจัดตั้งพื้นที่ Common Control Area (CCA)ณ พื้นที่มุกดาหาร - สะหวันนะเขต เพื่อรองรับการดำเนินงานภายใต้ความตกลง CBTA ให้เป็นรูปธรรมยิ่งขึ้น รวมทั้งได้เน้นย้ำว่าการดำเนินงานภายใต้วิสัยทัศน์ฯ สอดคล้องกับนโยบายการพัฒนาประเทศของไทย และพร้อมให้ความร่วมมือการอำนวยความสะดวกการประกอบธุรกิจแก่ภาคเอกชนประเทศลุ่มแม่น้ำโขงและญี่ปุ่นต่อไป5.4.2 **กัมพูชา** ให้ความสำคัญกับการเร่งปรับปรุงมาตรการสุขอนามัยและสุขอนามัยพืช ให้ได้มาตรฐาน เพื่อให้สามารถส่งออกสินค้าอาหารไปยังตลาดต่างประเทศได้ **สปป.ลาว** และ **เวียดนาม** ญี่ปุ่นควรให้ความสำคัญกับการพัฒนาทรัพยากรมนุษย์ภาคอุตสาหกรรมในลุ่มแม่น้ำโขง เนื่องจากประเทศสมาชิกยังอยู่ในระยะแรกเริ่มของการพัฒนาอุตสาหกรรม **เมียนมา**และ**เวียดนาม**เห็นว่าการพัฒนาโครงสร้างพื้นฐานและกฎระเบียบ เช่น การจัดตั้ง National Single Window ถือเป็นเครื่องมือสำคัญ และสนับสนุนความร่วมมือระหว่างภาครัฐและเอกชนเพื่อส่งเสริมบรรยากาศการดำเนินธุรกิจ เพิ่มช่องทางติดต่อระหว่างผู้ผลิตและผู้บริโภค เพิ่มโอกาสและศักยภาพให้กับผู้ผลิตและเร่งพัฒนาห่วงโซ่มูลค่าอุตสาหกรรมอาหารในอนุภูมิภาคลุ่มแม่น้ำโขง5.4.3 **ผู้แทนหอการค้าไทย** เห็นควรให้ญี่ปุ่นช่วยสนับสนุนโครงการแลกเปลี่ยนเรียนรู้ระหว่างประเทศในอนุภูมิภาคลุ่มแม่น้ำโขง นอกจากนี้ การพัฒนาภาค SMEs ของไทย ซึ่งปัจจุบันมีสัดส่วนมูลค่าอยู่ที่ร้อยละ 42 ของ GDP ตั้งเป้าหมายให้มีสัดส่วนเพิ่มขึ้นถึงร้อยละ 50 ต่อไป จำเป็นต้องมุ่งเน้นการสร้างนวัตกรรมทางการเงินของ SMEs การสร้างเครือข่ายทางการตลาดเพื่อรองรับสินค้าจากผู้ผลิต SMEs และการจัดตั้งศูนย์บ่มเพาะเพื่อพัฒนา SMEs ระหว่างประเทศในอนุภูมิภาคลุ่มแม่น้ำโขงร่วมกับญี่ปุ่น5.4.4 **ผู้แทนบริษัทอายิโนะโมโต๊ะ ฮิตาชิ และซูมิโตโม** แสดงความมุ่งมั่นสนับสนุนการพัฒนาอุตสาหกรรม โดยการถ่ายทอดเทคโนโลยีและนวัตกรรม และจัดสรรผู้เชี่ยวชาญพร้อมเงินทุนสนับสนุนการพัฒนาทรัพยากรมนุษย์ในการนี้ เสนอให้อนุภูมิภาคลุ่มแม่น้ำโขงมุ่งเน้นการพัฒนาโครงสร้างพื้นฐานทั้งด้าน Hardware และ Softwareและการขยายโอกาสทางการตลาดและการเข้าถึงแหล่งเงินทุนสำหรับ SMEs นอกจากนี้ ภาคเอกชนญี่ปุ่นได้สนับสนุนการพัฒนาเขตเศรษฐกิจพิเศษร่วมกับไทย เมียนมา และเวียดนาม เพื่อพัฒนาฐานการผลิตอุตสาหกรรมให้เชื่อมโยงกัน อย่างไรก็ดี ยังมีความท้าทายในการะพัฒนาระบบสาธารณูปโภค และสาธารณูปการ และการก่อสร้างโครงข่ายคมนาคมเพื่อรองรับการพัฒนาเขตเศรษฐกิจพิเศษ**มติ ครม. :** 1. รับทราบผลการประชุมร่วมระหว่างรัฐมนตรีและภาคเอกชนกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 92. เห็นชอบร่างแถลงข่าวร่วมการประชุมระดับรัฐมนตรีกรอบความร่วมมือลุ่มแม่น้ำโขง – ญี่ปุ่นด้านเศรษฐกิจและอุตสาหกรรม ครั้งที่ 8 (Joint Media Statement) ทั้งนี้ หากมีความจำเป็นต้องแก้ไขปรับปรุงร่างแถลงข่าวร่วมดังกล่าวในส่วนที่ไม่ใช่สาระสำคัญและไม่ขัดกับหลักการที่ ครม. ได้อนุมัติหรือให้ความเห็นชอบ ให้หัวหน้าคณะผู้แทนไทยที่ได้รับมอบหมายจากนายกรัฐมนตรีดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว3. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : สศช./กษ. (สกต./สศก.)**ประโยชน์ที่ได้รับ :** เพื่อรับทราบและแลกเปลี่ยนข้อคิดเห็นจากภาครัฐและภาคเอกชนประเทศลุ่มแม่น้ำโขง – ญี่ปุ่นเกี่ยวกับการดำเนินแผนงานและโครงการต่าง ๆ ภายใต้วิสัยทัศน์การพัฒนาอุตสาหกรรมในอนุภูมิภาคลุ่มแม่น้ำโขง**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** การประชุมระดับรัฐมนตรีเวทีหารือเพื่อการพัฒนาแนวระเบียบเศรษฐกิจ ครั้งที่ 8 (The 8th Economic Corridors Forum) ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS)**สารัตถะ :** สศช. เสนอ ครม. พิจารณาให้ความเห็นชอบในหลักการต่อประเด็นหารือและข้อเสนอของประเทศไทยตามข้อ 5.2 และมอบหมายให้รัฐมนตรีว่าการกระทรวงคมนาคม (นายอาคม เติมพิทยาไพสิฐ) ในฐานะหัวหน้าคณะผู้แทนเจ้าหน้าที่ไทย และปฏิบัติหน้าที่รัฐมนตรีประจำแผนงานความร่วมมือทางเศรษฐกิจในอนุภูมิลุ่มแม่น้ำโขง6 ประเทศ (GMS) ใช้เป็นกรอบการหารือสำหรับการประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจ ครั้งที่ 8 ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) ในระหว่างวันที่ 3 – 4 ส.ค. 2559 ณ กรุงพนมเปญ ประเทศกัมพูชาโดยมีรายละเอียดสรุปได้ ดังนี้**1. เมื่อมติคณะรัฐมนตรีเมื่อวันที่ 2 มิ.ย. 2558** อนุมัติให้รัฐมนตรีช่วยว่าการกระทรวงคมนาคมและเลขาธิการคณะกรรมการพัฒนาการเศรษฐกิจและสังคมแห่งชาติ (นายอาคม เติมพิทยาไพสิฐ) (ในขณะนั้น) เป็นหัวหน้าคณะผู้แทนเจ้าหน้าที่ไทยและปฏิบัติหน้าที่รัฐมนตรีประจำเวทีหารือเพื่อการพัฒนาแนวระเบียงเศรษฐกิจ ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) ในการประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจครั้งที่ 7 (The 7th Economic Corridors Forum) ในระหว่างวันที่ 10 – 11 มิ.ย. 2558 ณ นครคุนหมิง มณฑลยูนนาน สาธารณรัฐประชาชนจีน และเห็นชอบต่อแถลงการณ์ร่วมระดับรัฐมนตรีเวทีหารือเพื่อการพัฒนาแนวระเบียงเศรษฐกิจครั้งที่ 7 (Joint Ministerial Statement) เพื่อให้รัฐมนตรีช่วยว่าการกระทรวงคมนาคมและเลขาธิการคณะกรรมการพัฒนาการเศรษฐกิจและสังคมแห่งชาติ (นายอาคม เติมพิทยาไพสิฐ) ร่วมกับรัฐมนตรีของประเทศลุ่มแม่น้ำโขงให้การรับรองแถลงการณ์ร่วมระดับรัฐมนตรีฯ ดังกล่าว โดยไม่มีการลงนามในการประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจครั้งที่ 7 ในวันที่ 11 มิ.ย. 25582. **มติคณะรัฐมนตรีเมื่อวันที่ 30 มิ.ย. 2558** รับทราบผลการประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจครั้งที่ 7 (The 7th Economic Corridors Forum) ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) ในระหว่างวันที่ 10 – 11 มิ.ย. 2558 ณ นครคุนหมิง มณฑลยูนนาน สาธารณรัฐประชาชนจีน3. **มติคณะรัฐมนตรีเมื่อวันที่ 8 ก.ย. 2548** อนุมัติให้รัฐมนตรีว่าการกระทรวงคมนาคมและเลขาธิการคณะกรรมการพัฒนาการเศรษฐกิจและสังคมแห่งชาติ (นายอาคม เติมพิทยาไพสิฐ) เป็นหัวหน้าคณะผู้แทนไทยและปฏิบัติหน้าที่เป็นรัฐมนตรีประจำแผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ(GMS Minister) เพื่อกำกับดูแลการดำเนินงานของประเทศไทยภายใต้แผนงาน GMS รวมทั้งเพื่อปฏิบัติหน้าที่หัวหน้าคณะผู้แทนไทยในการประชุมระดับรัฐมนตรีแผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศครั้งที่ 20 (The 20th GMS Ministerial Conference) ในวันที่ 10 ก.ย. 2558 ณ กรุงเนปยิดอ สาธารณรัฐแห่งสหภาพเมียนมา และเป็นหัวหน้าคณะผู้แทนระดับรัฐมนตรีของไทยในแผนงาน GMS โดยต่อเนื่องต่อไป4. การประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจ ครั้งที่ 8 (The 8th Economic Corridors Forum) ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) มีกำหนดจัดขึ้นระหว่างวันที่ 3 – 4 ส.ค. 2559 ณ กรุงพนมเปญ ประเทศกัมพูชา สำนักงานฯ จึงขอความกรุณานำเสนอต่อคณะรัฐมนตรีภายใน**วันอังคารที่ 2 ส.ค. 2559**5. **การประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจครั้งที่ 8** (The 8th Economic Corridors Forum) ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) มีกำหนดจัดขึ้นระหว่างวันที่ 3 – 4 ส.ค. 2559 ณ กรุงพนมเปญ ประเทศกัมพูชา5.1 **กำหนดการประชุม** มีวาระการหารือแบ่งออกเป็น 2 เรื่อง ดังนี้ 5.1.1 การเสริมสร้างความเชื่อมโยง (Connectivity) ตามแนวระเบียงเศรษฐกิจในอนุภูมิภาค GMS ประกอบด้วย (1) การรายงานผลการศึกษาการทบทวนแผนการพัฒนาแนวระเบียงเศรษฐกิจของอนุภูมิภาคลุ่มแม่น้ำโขง (2) การยกระดับมาตรการด้านการอำนวยความสะดวกทางการค้าและขนส่งให้มีประสิทธิภาพและได้มาตรฐาน และ(3) การแลกเปลี่ยนมุมมองของหุ้นส่วนการพัฒนาต่อการเสริมสร้างความเชื่อมโยงในอนุภูมิภาค GMS 5.1.2 การยกระดับขีดความสามารถในการแข่งขันของอนุภูมิภาค GMS (Competitiveness) ประกอบด้วย (1) การรายงานผลการศึกษาการพัฒนาโครงสร้างพื้นฐานในภูมิภาค GMS (2) รายงานผลการศึกษาการพัฒนาเขตเศรษฐกิจพิเศษและคลัสเตอร์อุตสาหกรรม (3) การรายงานผลการศึกษาการเสริมสร้างและยกระดับขีดความสามารถในการแข่งขันด้านโลจิสติกส์ และ (4) การรายงานความก้าวหน้าข้อริเริ่มพาณิชย์อิเล็กทรอนิกส์สู่การปฏิบัติ และผลการประชุมเวทีหารือระดับผู้ว่าราชการจังหวัด ครั้งที่ 35.2 **ประเด็นหารือและข้อเสนอของประเทศไทยในการประชุมระดับรัฐมนตรีเวที** หารือเพื่อการพัฒนาแนวระเบียงเศรษฐกิจ ครั้งที่ 8 ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) ดังกล่าว มีดังต่อไปนี้ 5.2.1 ไทยรับทราบการรายงานความคืบหน้าผลการศึกษาว่าด้วยการทบทวนแผนการพัฒนาแนวระเบียงเศรษฐกิจของอนุภูมิภาคลุ่มแม่น้ำโขงที่มีวัตถุประสงค์มุ่งเน้นการสนับสนุนการเปิดประเทศเมียนมา โดยเพิ่มการเชื่อมโยงระหว่างแนวระเบียงเศรษฐกิจกับเส้นทางการค้าระหว่างเมืองหลวงและเมืองต่าง ๆ ในประเทศสมาชิกและระหว่างท่าเรือภายในภูมิภาค เพื่อรองรับการขยายตัวทางการค้า การคมนาคมขนส่งในอนาคต และเสนอให้มีการขยายผลการศึกษาเพิ่มเติม และเห็นว่าควรมีการจัดลำดับความสำคัญในการพัฒนาการเชื่อมโยงแต่ละแห่ง อีกทั้งควรแสวงหาโอกาสในการเชื่อมโยงกับภูมิภาคอื่น เพื่อขยายโอกาสทางเศรษฐกิจต่อไป 5.2.2 ไทยพร้อมที่จะสนับสนุนการอำนวยความสะดวกคมนาคมขนส่งและการค้าในอนุภูมิภาค GMS ตามความตกลงการขนส่งข้ามพรมแดนในอนุภูมิภาคลุ่มแม่น้ำโขง (CBTA) และแจ้งต่อที่ประชุมถึงผลการประชุมJoint Committee Retreat and the National Trade Facilitation Committees (NTFCs) SOM Meetingในระหว่างวันที่ 14 – 15 ก.ค. 2559 ณ โรงแรม Intercontinental กรุงเทพฯ โดยประเทศไทยได้ประกาศจัดตั้งพื้นที่ตรวจร่วม (Common Control Area: CCA) บริเวณสะพานมิตรภาพไทย – ลาว แห่งที่ 2 ณ จ. มุกดาหาร แล้วและพร้อมเริ่มดำเนินการตรวจปล่อยสินค้าในบริเวณเดียวกัน (Single Window Inspection: SWI) และการตรวจแบบเบ็ดเสร็จ ณ จุดเดียว (Single Stop Inspection: SSI) ในเขตพื้นที่ตรวจร่วม (CCA) ระหว่างไทย และสปป.ลาว(จ.มุกดาหาร และ แขวงสะหวันนะเขต) โดยคาดว่าเริ่มดำเนินการได้ภายในปี 2559 อีกทั้งไทยและเมียนมาได้แจ้งถึงความพร้อมร่วมดำเนินการตามความตกลง CBTA ในระยะแรก (IICBTA) บริเวณแม่สอด – เมียวดี และแม่สาย –ท่าขี้เหล็กด้วยแล้ว ทั้งนี้ ประเทศไทยจะเสนอให้ประเทศสมาชิกเห็นความสำคัญในการจัดตั้งองค์กรค้ำประกัน(National Guarantee Organization) เพื่อสนับสนุนการดำเนินงานภายใต้ความตกลง CBTA ให้เป็นไปอย่างราบรื่นและสอดประสานมากยิ่งขึ้น 5.2.3 ไทยส่งเสริมให้ภาคเอกชนและหุ้นส่วนการพัฒนาเข้ามามีส่วนร่วมในการพัฒนาอนุภูมิภาค GMS และคำนึงถึงการพัฒนาที่ยั่งยืน โดยเห็นว่ายังมีโครงการลงทุนอีกจำนวนมากที่ยังขาดแคลนเงินทุน โดยเฉพาะในกลุ่มประเทศ CLM และเห็นว่าควรมีการประยุกต์ใช้เครื่องมือทางการเงินสมัยใหม่ อาทิ การลงทุนในลักษณะ PPP เพื่อเพิ่มโอกาสในการลงทุนมากขึ้น5.2.4 ไทยรับทราบรายงานผลการศึกษาการพัฒนาเขตเศรษฐกิจพิเศษและคลัสเตอร์อุตสาหกรรมโดยเห็นว่าควรเน้นการพัฒนาเมืองสำคัญตามแนวชายแดนเพื่อใช้เป็นประตูในการเชื่อมโยงทางเศรษฐกิจและขยายโอกาสการพัฒนาทั้งทางด้านเศรษฐกิจและสังคม รวมทั้งกระจายความเจริญไปสู่พื้นที่โดยรอบ ทั้งนี้ จำเป็นต้องคำนึงถึงการพัฒนาพื้นที่ภายในประเทศเพื่อเตรียมความพร้อมในการรองรับการเชื่อมโยง และการบูรณาการแผนการพัฒนาพื้นที่กับประเทศเพื่อบ้านร่วมกันด้วย 5.2.5 ไทยเห็นถึงความสำคัญของการเพิ่มความสามารถในการแข่งขันด้านระบบโลจิสติกส์ โดยเห็นควรให้มีการนำเอาเทคโนโลยีสมัยใหม่มาใช้ในการบริหารจัดการด้านโลจิสติกส์ เพื่อลดต้นทุน ข้อผิดพลาด และระยะเวลาในการขนส่ง ตลอดจนควรมีการปรับปรุงโครงสร้างพื้นฐาน และระบบบริหารจัดการบริเวณด่านพรมแดน เพื่อให้สามารถอำนวยความสะดวกในการข้ามแดนอย่างมีประสิทธิภาพ และควรมีการพัฒนาศักยภาพบุคลากรให้แก่เจ้าหน้าที่ที่เกี่ยวข้อง ณ จุดผ่านแดน 5.2.6 ไทยแสดงความยินดีต่อประเทศจีนในการจัดตั้งพันธมิตรทางธุรกิจภายใต้เวทีความร่วมมือด้านพาณิชย์อิเล็กทรอนิกส์ (e - Commerce) ข้ามพรมแดนใน GMS ซึ่งถือเป็นประโยชน์ต่อภาคเอกชนไทยและพร้อมให้การสนับสนุนภาคเอกชนไทยเข้าร่วมในพันธมิตรธุรกิจพาณิชย์อิเล็กทรอนิกส์ข้ามพรมแดนใน GMS ต่อไป ในการนี้ รัฐบาลไทยมีนโยบายส่งเสริมการพัฒนาพาณิชย์อิเล็กทรอนิกส์ และกำลังเร่งผลักดันนโยบายการนำใช้ E – Moneyและ e – Transaction เพื่อรองรับการเจริญเติบโตที่รวดเร็วของพาณิชย์อิเล็กทรอนิกส์5.2.7 ไทยแสดงความชื่นชมต่อรัฐบาลจีนในการเป็นเจ้าภาพจัดการประชุมเวทีหารือระดับผู้ว่าราชการจังหวัด ครั้งที่ 3 ในวันที่ 10 มิ.ย. 2559 ณ นครคุนหมิง มณฑลยูนนาน สาธารณรัฐประชาชนจีน ซึ่งในส่วนของประเทศไทย ผู้ว่าราชการจังหวัดเชียงราย และรองผู้ว่าราชการจังหวัดตราด ได้เข้าร่วมการประชุมฯ ดังกล่าวด้วย โดยไทยสนับสนุนผลการประชุมฯ ที่ได้เห็นพ้องให้มีการเสริมสร้างความร่วมมือในระดับท้องถิ่นเพื่อขับเคลื่อนการพัฒนาภายใต้แผนงาน GMS ให้ครอบคลุมทุกด้าน ทั้งโครงสร้างพื้นฐาน การอำนวยความสะดวกทางการค้า การพัฒนาเขตเศรษฐกิจเขตนิคมอุตสาหกรรม การคำนึงถึงสิ่งแวดล้อม การพัฒนาท่องเที่ยวและการบริการ ส่งเสริมการเกษตร ส่งเสริมการแลกเปลี่ยนองค์ความรู้และประสบการณ์การพัฒนาในแต่ละพื้นที่ และเห็นควรให้มีการเสริมสร้างความเชื่อมโยงและให้มีความสอดคล้องระหว่างแผนงาน GMS และกรอบความร่วมมือแม่โขง – ล้านช้าง (Mekong – Lancang Cooperation: MLC) เพื่อให้เกิดการพัฒนาความร่วมมือในภูมิภาคให้มีความใกล้ชิดมากยิ่งขึ้น เป็นไปในทุกระดับและทุกมิติ ทั้งในรูปแบบทวิภาคีและพหุภาคี5.3 **ประโยชน์ของประเทศไทย** ในการเข้าร่วมการประชุมระดับรัฐมนตรีเวทีหารือเพื่อการพัฒนาแนวระเบียงเศรษฐกิจ ครั้งที่ 8 ภายใต้แผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) มีดังนี้ 5.3.1 เกิดการพัฒนาความเชื่อมโยงโครงสร้างพื้นฐานคมนาคมขนส่งที่สมบูรณ์มากยิ่งขึ้นตามแนวระเบียงเศรษฐกิจที่สำคัญในอนุภูมิภาค GMS ได้แก่ แนวระเบียงเศรษฐกิจตอนใต้ (Southern Economic Corridor: SEC) แนวระเบียงเศรษฐกิจตะวันออก – ตะวันออก (East – West Economic Corridor: EWEC) และแนวระเบียงเศรษฐกิจเหนือ – ใต้ (North – South Economic Corridor: NSEC) ทั้งด้านกายภาพ และการอำนวยความสะดวกด้านกฎระเบียบระหว่างไทยและประเทศเพื่อนบ้าน โดยเฉพาะภายหลังจากประเทศสมาชิกทั้ง 6 ประเทศได้ให้สัตยาบันต่อภาคผนวกและพิธีสารแนบท้ายความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (Cross Border Transport Agreement: CBTA) เรียบร้อยแล้ว5.3.2 การพัฒนาเขตเศรษฐกิจพิเศษตามแนวระเบียงเศรษฐกิจร่วมกับประเทศเพื่อนบ้าน และการพัฒนาเขตเศรษฐกิจพิเศษทวายร่วมกับเมียนมาเป็นรูปธรรมมากยิ่งขึ้น โดยประเทศไทยมีเจตนารมณ์ในอันที่จะร่วมมือกับประเทศเพื่อนบ้านเพื่อร่วมพัฒนาคลัสเตอร์อุตสาหกรรมและเชื่อมโยงห่วงโซ่การผลิตอุตสาหกรรมในเขตเศรษฐกิจพิเศษตามแนวชายแดนกับประเทศเพื่อนบ้านและในเขตเศรษฐกิจพิเศษทวายเพื่อผลประโยชน์เชิงเศรษฐกิจพร้อมที่จะ “เติบโตไปด้วยกัน” (Growing Together) และส่งผลให้ประชาชนในพื้นที่ชายแดนตามแนวระเบียงเศรษฐกิจมีความเป็นอยู่ที่ดีขึ้น อีกทั้งยังจะยกระดับให้ประเทศไทยเป็นฐานการผลิตและการลงทุนที่มีศักยภาพในห่วงโซ่การผลิตโลก (Globet Value Chain)5.3.3 ผลักดันการดำเนินงานภายใต้ความตกลงขนส่งข้ามพรมแดนในอนุภูมิภาคลุ่มแม่น้ำโขง (CBTA) อย่างเต็มรูปแบบเพื่อสร้างเครือข่ายการเชื่อมโยงทางด้านโลจิสติกส์ตามแนวระเบียงเศรษฐกิจที่ครอบคลุมในอันที่จะอำนวยความสะดวกภาคเอกชนไทยในการเข้าไปประกอบธุรกิจและลงทุนในประเทศเพื่อนบ้าน5.3.4 เป็นโอกาสในการนำเสนอบทบาทความเป็นศูนย์กลางการพัฒนาและการเป็นหุ้นส่วนการพัฒนาในภูมิภาคของไทย ในการร่วมให้ความช่วยเหลือสนับสนุนทั้งทางด้านการเงินและทางวิชาการ โดยเฉพาะการพัฒนาโครงสร้างพื้นฐานในประเทศเพื่อนบ้านเพื่อเอื้อประโยชน์ต่อภาคเอกชนไทยในการขยายตลาดและฐานการผลิตในประเทศเพื่อนบ้าน5.3.5 เป็นโอกาสในการระบุถึงประเด็นปัญหาและข้อจำกัดทางด้านสังคมและร่วมกันแก้ไขปัญหาต่าง ๆ อันเนื่องมาจากการพัฒนากิจกรรมทางเศรษฐกิจและการผลิตอุตสาหกรรมข้าม พรมแดน อาทิ ปัญหาทางด้านสาธารณสุข การศึกษา และแรงงานข้ามพรมแดน เป็นต้น**มติ ครม. :** เห็นชอบตามที่ สศช. เสนอ ทั้งนี้ ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : สศช./กษ. (สศก./สกต.)**ประโยชน์ที่ได้รับ :** เพื่อใช้เป็นประตูในการเชื่อมโยงทางเศรษฐกิจและขยายโอกาสการพัฒนาทั้งทางด้านเศรษฐกิจและสังคม รวมทั้งกระจายความเจริญไปสู่พื้นที่โดยรอบ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ขออนุมัติจัดตั้งสถาบันส่งเสริมสินค้าเกษตรนวัตกรรม และขออนุมัติงบประมาณอุดหนุนการดำเนินงาน**สารัตถะ :** พณ. เสนอ ครม. เพื่อพิจารณา ดังนี้1. เห็นชอบให้จัดตั้งสถาบันส่งเสริมสินค้าเกษตรนวัตกรรม ภายใต้การกำกับดูแลของสำนักงานปลัดกระทรวงพาณิชย์2. ในระยะที่ 1 (ปี 2560 – 2562) เห็นชอบให้ผูกพันงบประมาณรายจ่ายประจำปี งบประมาณ พ.ศ. 2560 – 2562 ภายในกรอบวงเงิน 550 ล้านบาท ดังนี้ปีงบประมาณ พ.ศ. 2560 จำนวน 300 ล้านบาทปีงบประมาณ พ.ศ. 2561 จำนวน 150 ล้านบาทปีงบประมาณ พ.ศ. 2562 จำนวน 100 ล้านบาทและขอยกเว้นเงื่อนไขเกี่ยวกับหลักเกณฑ์การก่อหนี้ผูกพันข้ามปีงบประมาณ และมาตรการอื่นที่เกี่ยวข้องตามหนังสือสำนักเลขาธิการคณะรัฐมนตรี ที่ นร 0506/ว31 ลงวันที่ 17 ก.พ. 2552 3. ขอสนับสนุนเงินงบประมาณรายจ่ายปี พ.ศ. 2560 เพื่อจัดตั้งและดำเนินงานตามภารกิจของสถาบันส่งเสริมสินค้าเกษตรนวัตกรรม โดยแหล่งเงินงบประมาณจากงบแปรญัตติหรืองบประมาณรายจ่ายประจำปีงบประมาณ พ.ศ. 2560 งบกลาง รายการเงินสำรองจ่ายเพื่อกรณีฉุกเฉินหรือจำเป็น4. สำหรับในระยะที่ 2 และ 3 เสนอขอตั้งงบประมาณรายจ่ายประจำปีต่อไปโดยมีรายละเอียดสรุปได้ ดังนี้พณ. ขอนำเสนอโครงสร้างสถาบันส่งเสริมสินค้าเกษตรนวัตกรรม มีสาระสำคัญ โดยสรุป ดังนี้1. **วัตถุประสงค์**1.1 เพื่อสร้างตลาดสินค้าเกษตรนวัตกรรมภายใต้นโยบายประเทศไทย 4.0 ซึ่งจะเป็นการยกระดับสินค้าเกษตรไทย เช่น ข้าว มันสำปะหลัง ปาล์ม ให้พ้นจากการแข่งขันในตลาดสินค้าปฐมภูมิ (Commodity) และมุ่งสู่ตลาดนวัตกรรมที่เน้นคุณภาพและมีมูลค่าเพิ่มสูง1.2 เพื่อนำงานวิจัยนวัตกรรมคุณภาพที่มีอยู่แล้วมาต่อยอดในเชิงพาณิชย์ โดยการส่งเสริมให้มีผู้เข้ามาลงทุนและผลิตสินค้านวัตกรรมเกษตรออกสู่ตลาด และวิเคราะห์แนวโน้มความต้องการของตลาดส่งให้หน่วยงานด้านการวิจัยและพัฒนาสร้างงานวิจัยที่ตอบสนองตลาด1.3 เพื่อสร้างความต้องการตลาดและส่งเสริมผู้บริโภคให้รู้จักคุณค่าของสินค้าเกษตรนวัตกรรมที่มีอยู่หลากหลายในประเทศไทย1.4 เพื่อทำให้ตลาดโลกรู้จักสินค้าอัตลักษณ์ของไทย (Thailand’s Signature Products) ในรูปแบบที่เป็นสินค้าเกษตรนวัตกรรมมากกว่าสินค้าเกษตรพื้นฐาน2. **ความสอดคล้องกับแผน ยุทธศาสตร์ นโยบายรัฐบาล หรือข้อสั่งการของนายกรัฐมนตรี**2.1 นโยบายรัฐบาล ข้อ 8 การพัฒนาและส่งเสริมการใช้ประโยชน์จากวิทยาศาสตร์ เทคโนโลยี การวิจัยและพัฒนา และนวัตกรรม2.2 แผนพัฒนาเศรษฐกิจและสังคมแห่งชาติ ฉบับที่ 11 ยุทธศาสตร์การพัฒนา ยุทธศาสตร์ความเข้มแข็งภาคเกษตร ความมั่นคงของอาหารและพลังงาน2.3 ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2560 ยุทธศาสตร์ที่ 2ด้านความสามารถในการแข่งขัน3. **ภารกิจหลัก**3.1 การพัฒนาความร่วมมือและการลงทุนสถาบันฯจะทำหน้าที่ให้คำปรึกษาแบบองค์รวม (Comprehensive Consultant) โดยการสร้างเครือข่ายและประสานเชื่อมโยงผู้ที่มีส่วนเกี่ยวข้องตลอดห่วงโซ่อุปทาน ได้แก่ นักวิจัย นักวิชาการ ผู้ผลิตวัตถุดิบ (เกษตรกรหรือกลุ่มเกษตรกร) ผู้ประกอบการและนักลงทุน เพื่อขับเคลื่อนให้เกิดการผลิตและการค้าสินค้าเกษตรนวัตกรรมออกสู่ตลาดทั้งในและต่างประเทศ และอำนวยความสะดวกการปฏิบัติตามกฎระเบียบและข้อบังคับของราชการ เช่น การขอใบอนุญาต และการรับรองมาตรฐานต่างๆ รวมถึงการจัดหาแหล่งเงินทุน ทั้งนี้ สถาบันฯ ยังมีหน้าที่ทบทวนกฎระเบียบข้อบังคับที่เป็นปัญหาอุปสรรค เพื่อเสนอแนวทางการปรับปรุงและสนับสนุนการอำนวยความสะดวกทางการค้าแก่สมาชิกผู้ประกอบการ3.2 การพัฒนาและส่งเสริมการพาณิชย์ สร้างความตระหนัก และสร้างความรู้ความเข้าใจถึงประโยชน์และคุณค่าของสินค้าเกษตรนวัตกรรมของไทย และกระตุ้นให้เกิดความต้องการบริโภคสินค้าเกษตรนวัตกรรมทั้งตลาดในประเทศและต่างประเทศ รวมถึงสร้างเครือข่ายพันธมิตรกับกลุ่มเกษตรกร นักวิจัย นักวิชาการ ผู้ประกอบการและองค์กรต่างๆ ทั้งในและต่างประเทศ3.3 การพัฒนาองค์ความรู้ ฐานข้อมูล และการสื่อสาร วิเคราะห์ความต้องการของตลาดโดยการเชื่อมโยงฐานข้อมูลกับหน่วยงานต่างๆ ศึกษาและสำรวจข้อมูลตลาดเชิงลึก เพื่อกำหนดโจทย์ในการวิจัยและพัฒนาที่ตรงกับความต้องการของตลาด รวมทั้งคัดเลือกผลงานงานวิจัยเชิงนวัตกรรมที่มีอยู่ในปัจจุบันที่ตลาดมีแนวโน้มความต้องการส่งให้ผู้สนใจลงทุนต่อยอดเชิงพาณิชย์4. **ขั้นตอนการดำเนินงาน**4.1 จัดตั้งสถาบันส่งเสริมสินค้าเกษตรนวัตกรรมซึ่งมีบุคลากรทำงานเต็มเวลาภายใต้การกำกับดูแลของคณะกรรมการสถาบันส่งเสริมสินค้าเกษตรนวัตกรรมซึ่งประกอบด้วยหน่วยงานราชการต่างๆ ที่เกี่ยวข้อง4.2 กำหนดข้าวเป็นสินค้านำร่องในการแปรรูปโดยใช้เทคโนโลยีและนวัตกรรม เพื่อส่งเสริมนวัตกรรมและผลักดันให้เป็นสินค้าแปรรูปที่มีอัตลักษณ์ไทย (Thailand’s Signature) 4.3 ผลักดันงานทั้งระบบอย่างมืออาชีพโดยชั้นต้นมีแผนการดำเนินงานระยะ 5 ปี โดยแบ่งเป็น 3 ระยะ คือ (1) ระยะที่ 1 (ปีงบประมาณ 2560 – 2562)- ดำเนินการก่อตั้งและสร้างองค์กร- สร้างความตระหนักและความรู้ความเข้าใจในคุณค่าของสินค้าเกษตรนวัตกรรมแก่ผู้บริโภค- สร้างเครือข่ายและการเชื่อมโยงหน่วยงาน/ภาคส่วนที่เกี่ยวข้อง นักวิจัย นักวิชาการ เกษตรกร ผู้ประกอบการและนักลงทุน- คัดเลือกงานวิจัยที่มีศักยภาพและพร้อมมาต่อยอดให้เกิดการลงทุนและผลิตเป็นสินค้าออกสู่ตลาดในปีแรก อย่างน้อย 2 รายการ- ประสาน เชื่อมโยง บริหารจัดการ และอำนวยความสะดวกทางการค้าแก่ทุกฝ่ายตลอดห่วงโซ่การผลิตเพื่อให้เกิดการลงทุนการผลิต และผลักดันผลิตภัณฑ์เข้าสู่ตลาด- แก้ไขปัญหาพื้นฐานที่เป็นข้อจำกัดทางการค้าหรือการออกสู่ตลาดให้ผลิตภัณฑ์นวัตกรรมข้าวสามารถออกสู่ตลาดได้ (2) ระยะที่ 2 (ปีงบประมาณ 2563) ทบทวนการดำเนินงานในระยะที่ 1 และขยายฐานสมาชิกในเครือข่าย เพิ่มมูลค่าการลงทุน และขยายความร่วมมือด้านวิชาการและการลงทุนกับต่างประเทศ โดยการสร้างพันธมิตรกับองค์กรทั้งในประเทศและต่างประเทศ ให้เกิดเครือข่ายอย่างเป็นระบบที่สามารถเติบโตต่อไปได้ในอนาคต (3) ระยะที่ 3 (ปีงบประมาณ 2564) ขยายฐานและสร้างความยั่งยืนและปรับรูปแบบองค์กรสู่การเป็นองค์การมหาชน4.4 ติดตามประเมินผล กำหนดเป้าหมายและตัวชี้วัด โดยในระยะที่ 3 จะผลักดันให้เป็นองค์กรต้นแบบหากประสบความสำเร็จตามเป้าหมายที่กำหนด คือสามารถสร้างมูลค่าการค้าสินค้าเกษตรนวัตกรรมออกสู่ตลาด 20,000 ล้านบาท และสร้างผลิตภัณฑ์นวัตกรรมออกสู่ตลาดอย่างน้อย 10 รายการ5. **พื้นที่ดำเนินการ**สำนักงานปลัดกระทรวงพาณิชย์ ถนนนนทบุรี ตำบลบางกระสอ อำเภอเมือง จังหวัดนนทบุรี6. **การบริหารจัดการ**6.1 โครงสร้างองค์กร (1) คณะกรรมการบริหารสถาบันส่งเสริมสินค้าเกษตรนวัตกรรม ทำหน้าที่กำหนดนโยบายและกำกับดูแลการดำเนินงานของสถาบัน ซึ่งประกอบไปด้วยผู้แทนจากหน่วยงานที่เกี่ยวข้อง เพื่อยึดโยงหน่วยราชการต่างๆในการดำเนินงานให้บรรลุเป้าหมาย เช่น กษ. มท. วท. สธ. อก. สำนักงานคณะกรรมการส่งเสริมการลงทุน ฯลฯ รวมถึงมีการยึดโยงกับกลไกของคณะกรรมการต่างๆ ที่เกี่ยวข้อง เช่น คณะกรรมการอาหารแห่งชาติ คณะกรรมการอาหารแห่งชาติ คณะกรรมการส่งเสริมวิสาหกิจขนาดกลางและขนาดย่อม เป็นต้น ทั้งนี้ ยังมีผู้ทรงคุณวุฒิจากภาควิชาการ เอกชน และเกษตรกร ร่วมเป็นที่ปรึกษาในคณะกรรมการฯ ด้วย(2)สถาบันส่งเสริมสินค้าเกษตรนวัตกรรม จะมีขนาดเล็ก เพื่อความคล่องตัว ประกอบด้วย ผู้อำนวยการเป็นผู้บริหารสถาบันและเจ้าหน้าที่ 14 คน ปฏิบัติงานภายใต้การกำกับของคณะกรรมการสถาบันฯ7. **ระยะเวลาดำเนินการ**กำหนดระยะเวลาดำเนินการในระยะแรกรวม 5 ปี (พ.ศ. 2560 – 2564) โดยมีแผนงานแบ่งเป็น 3 ระยะ คือ ระยะที่ 1 (ปีที่ 1- 3) ระยะที่ 2 (ปีที่ 4) ระยะที่ 3 (ปีที่ 5) โดยเริ่มจาก ข้าว และค่อยๆ ขยายไปสู่สินค้าเกษตรอื่นๆ**มติ ครม. :** เห็นชอบให้จัดตั้งสถาบันส่งเสริมสินค้าเกษตรนวัตกรรม ภายใต้การกำกับดูแลของสำนักงานปลัดกระทรวงพาณิชย์ ตามที่ พณ. เสนอ | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อทำให้เกิดการทำงานที่ต่อเนื่องและสอดรับกันของแต่ละหน่วยงาน และช่วยอำนวยความสะดวกให้ผู้ประกอบการสามารถผลักดันสินค้านวัตกรรมออกสู่ตลาดได้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** มาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย**สารัตถะ :** อก. เสนอ ครม. พิจารณา ดังนี้1. เพื่อให้มาตรการสนับสนุนการผลิตยานยนต์ที่ขับเคลื่อนด้วยพลังงานไฟฟ้าในประเทศไทยเกิดผลเป็นรูปธรรม เป็นไปตามแนวทางการพัฒนาอุตสาหกรรมยานยนต์ไทย ซึ่งเน้นการเป็นฐานการผลิตและส่งออกยานยนต์และชิ้นส่วนยานยนต์อย่างยั่งยืน จึงเห็นควรมอบหมายให้1.1 สกท. กค. อก. ร่วมกันกำหนดหลักเกณฑ์และเงื่อนไขของแนวทางการส่งเสริมการผลิตรถยนต์นั่งไฟฟ้าในประเทศ ซึ่งรวมถึง การยกเว้นอากรนำเข้ารถยนต์นั่งไฟฟ้าสำเร็จรูปในปริมาณที่จำกัดให้กับนักลงทุนที่ได้รับบัตรส่งเสริมการลงทุนแล้ว เพื่อนำเข้ามาทดลองตลาดในช่วงเริ่มต้นสร้างสายการผลิต การยกเว้นอากรนำเข้าชิ้นส่วนหลักหรือส่วนประกอบและอุปกรณ์ประกอบของรถยนต์นั่งไฟฟ้าในช่วงแรกของการประกอบรถ และการลงทุนสร้างสถานีชาร์จ (Charging Station) ในประเทศ1.2 กรมการขนส่งทางบกเร่งดำเนินการเสนอร่างประกาศ เรื่อง กำหนดกำลังของมอเตอร์ไฟฟ้าที่ใช้ขับเคลื่อนตามกฎหมายว่าด้วยรถยนต์ และแนวทางการใช้รถยนต์ไฟฟ้าขนาดเล็กอย่างปลอดภัย1.3 มอก. เร่งดำเนินการจัดทำมาตรฐานของรถยนต์นั่งไฟฟ้าที่เกี่ยวข้องโดยด่วน1.4 พน. กำหนดมาตรฐานของขนาดสายไฟ เบรกเกอร์ หม้อแปลงที่เหมาะสม เพื่อให้เกิดความปลอดภัยในการชาร์จแบตเตอรี่ของรถยนต์ไฟฟ้าในบ้าน1.5 สงป. นร. พิจารณามาตรฐานการสนับสนุนให้หน่วยงานภาครัฐ สามารถจัดซื้อรถยนต์ไฟฟ้ามาใช้งานในหน่วยราชการได้1.6 พน. กค. อก. วท. และ สกท. ร่วมกันพิจารณามาตรการรองรับด้านสิ่งแวดล้อม โดยเฉพาะการกำจัดซากของแบตเตอรี่2. เพื่อให้สามรถนำรถยนต์ขับเคลื่อนด้วยพลังงานไฟฟ้ามาใช้ได้จริงภายในเดือน พ.ย. 2559 จึงเห็นควรพิจารณามอบหมายให้2.1 ขสมก. ซึ่งอยู่ระหว่างการจัดทำ TOR เร่งรัดกระบวนการจัดซื้อรถโดยสารไฟฟ้าให้แล้วเสร็จโดยด่วน2.2 มอก. เร่งดำเนินการจัดทำมาตรฐานของรถโดยสารไฟฟ้าที่เกี่ยวข้อง รวมทั้ง มาตรฐานด้านความปลอดภัยของสถานีชาร์จ (Charging Station) โดยด่วน2.3 กค. (สศค. และ ศก.) อก. และ วท. กำหนดมาตรการด้านภาษีสำหรับยานยนต์ไฟฟ้าและชิ้นส่วนเพื่อส่งเสริมการผลิตยานยนต์ไฟฟ้าในประเทศ และกำหนดพิกัดศุลกากรที่เกี่ยวข้องกับยานยนต์และส่วนประกอบยานยนต์ไฟฟ้าโดยด่วนโดยมีรายละเอียดสรุปได้ ดังนี้1. นายกรัฐมนตรีมีข้อสั่งการในคราวประชุม ครม. เมื่อวันที่ 31 พ.ค. 2559 ให้ อก. เป็นหน่วยงานหลัก ร่วมกับ กค. กษ. คค. วท. และหน่วยงานที่เกี่ยวข้องเร่งพิจารณากำหนดมาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทยให้เกิดผลเป็นรูปธรรมภายในปี 25602. นายกรัฐมนตรีมีข้อสั่งการในคราวประชุม ครม. เมื่อวันที่ 7 มิ.ย. 2559 ให้ อก. ร่วมกับหน่วยงานที่เกี่ยวข้องเร่งรัดการดำเนินการ เพื่อให้สามารถนำรถยนต์ขับเคลื่อนด้วยพลังงานไฟฟ้ามาใช้ได้จริงภายในเดือน พ.ย. 2559 ทั้งนี้ ในระยะแรกอาจให้เดินรถภายในเขตกรุงเทพมหานครและปริมณฑลก่อน โดยให้คำนึงถึงความสะดวก ปลอดภัยของประชาชนผู้ใช้บริการเป็นสำคัญ3. ผลการดำเนินงานที่ผ่านมา3.1 ในช่วงเดือน มี.ค. – เม.ย. 2559 อก. โดย สศอ. ได้เชิญผู้ประกอบการรถยนต์เป็นรายบริษัทจำนวน 11 ราย มาประชุมหารือเรื่องแผนการลงทุนในการผลิตรถยนต์ในอนาคต ซึ่งหมายถึงรถยนต์ที่ขับเคลื่อนด้วยมอเตอร์ไฟฟ้า (Motor Driven) ได้แก่ รถยนต์ไฮบริดแบบเสียบปลั๊ก (Plug-in Hybrid Electric Vehicles : PHEV) รถยนต์ไฟฟ้า (Battery Electric Vehicles : BVE) และรถยนต์เซลล์เชื้อเพลิง (Fuel Cell Electric Vehicles : FCEV) รวมทั้ง ข้อเสนอเพื่อให้ประเทศไทยเป็นศูนย์กลางการผลิตรถยนต์ในอนาคต โดยจากการหารือ พบว่า- ผู้ประกอบการยานยนต์ทุกรายมีความเห็นเป็นไปในทิศทางเดียวกันว่าเทคโนโลยียานยนต์ของโลกมุ่งไปสู่รถยนต์ที่ขับเคลื่อนด้วยมอเตอร์ไฟฟ้า (Motor Driven) ตามแนวทางของการขับขี่สู่ความยั่งยืน (Sustainable Mobility) อย่างไรก็ตาม ความต้องการของรถยนต์ไฟฟ้าในตลาดโลกยังมีปริมาณน้อย ทำให้ไม่สามารถผลิตในระดับ Economy of Scale ได้ อีกทั้งรถยนต์ไฟฟ้ายังมีข้อจำกัดอยู่หลายประการ เช่น ประสิทธิภาพของแบตเตอรี่ซึ่งจำกัดระยะทางใช้งาน การพัฒนามอเตอร์ไฟฟ้า การนำแบตเตอรี่มาใช้ใหม่ (Reuse) และการกำจัดซากของแบตเตอรี่ เป็นต้น จึงส่งผลให้ต้นทุนพลังงานต่อหน่วยของรถยนต์ไฟฟ้ายังสูงกว่าต้นทุนพลังงานต่อหน่วยของรถยนต์เครื่องยนต์สันดาปภายใน (Internal Combustion Engine)- ในปัจจุบัน ผู้ประกอบการทุกรายยังไม่มีแผนการลงทุนผลิตรถยนต์ไฟฟ้า (BEV) ในประเทศไทย อย่างไรก็ตาม ผู้ประกอบการบางส่วนมีความเห็นว่า หากประเทศไทยต้องการเป็นศูนย์กลางการผลิตรถยนต์ในอนาคต ควรเริ่มต้นจากรถยนต์ไฮบริด แล้วจึงพัฒนาไปสู่รถยนต์ไฮบริดแบบเสียบปลั๊ก (PHEV) และรถยนต์ไฟฟ้า (BEV) เป็นลำดับต่อไป- ผู้ประกอบการจำนวน 2 ราย มีการประกอบรถยนต์ไฮบริดแบบเสียบปลั๊ก (PHEV) ในปี 2016 แล้ว ได้แก่ บริษัท เมอร์เซเดส-เบนซ์ (ประเทศไทย) จำกัด และบริษัท บีเอ็มดับเบิลยู (ประเทศไทย) จำกัด- ผู้ประกอบการจำนวน 2 ราย มีแผนการประกอบรถยนต์ไฮบริดในประเทศไทย และผู้ประกอบการบางส่วนแจ้งว่า หากภาครัฐมีนโยบายส่งเสริมการลงทุนรถยนต์ไฟฟ้า (BEV) ที่มีสิทธิประโยชน์น่าสนใจ อาจพิจารณาการลงทุนในประเทศไทย3.2 อก. ได้มีการประชุมเมื่อวันที่ 16 มิ.ย. 2559 วันที่ 24 มิ.ย. 2559 และวันที่ 12 ก.ค. 2559 เพื่อพิจารณาประเด็นปัญหาและข้อเสนอมาตรการสนับสนุนการผลิตรถยนต์ไฟฟ้าในประเทศไทยใน 3 กลุ่มผลิตภัณฑ์ ได้แก่ รถยนต์นั่งไฟฟ้า รถยนต์นั่งขนาดเล็ก และรถโดยสารไฟฟ้า โดยเชิญหน่วยงานที่เกี่ยวข้องมาหารือ ประกอบด้วย กค. คค. วท. สกท. และภาคอุตสาหกรรม (สมาคมอุตสาหกรรมยานยนต์ไทย สมาคมยานยนต์ไฟฟ้าไทย สมาคมผู้ผลิตชิ้นส่วนยานยนต์ไทย กลุ่มอุตสาหกรรมยานยนต์ และกลุ่มอุตสาหกรรมและอะไหล่ยานยนต์ สภาอุตสาหกรรมแห่งประเทศไทย)4. ทิศทางยานยนต์ของโลกที่มุ่งพัฒนาไปสู่การขับขี่สู่ความยั่งยืน (Sustainable Mobility) เป็นปัจจัยสำคัญที่ผลักดันให้รถยนต์ที่มีคุณสมบัติ “สะอาด ประหยัด ปลอดภัย” มีความต้องการเพิ่มขึ้นอย่างต่อเนื่องทั้งตลาดภายในประเทศและตลาดส่งออก ประกอบกับปัญหาความผันผวนของราคาพลังงาน และปัญหาโลกร้อน (Global Warming) ทำให้เทคโนโลยียานยนต์ของโลกมีการเปลี่ยนแปลงอย่างต่อเนื่องและรวดเร็วแรงกดดันด้านพลังงานและสิ่งแวดล้อมดังกล่าว ส่งผลให้การพัฒนาเทคโนโลยียานยนต์โลกมุ่งไปสู่รถยนต์ที่ขับเคลื่อนด้วยมอเตอร์ไฟฟ้า (Motor Driven) รวมทั้ง รถยนต์เครื่องยนต์สันดาปภายในที่มีการพัฒนาคุณสมบัติ “สะอาด ประหยัด ปลอดภัย” ให้ดีขึ้น5. จากรายงาน Global EV Outlook 2016 ของ International Energy Agency (IEA) ระบุว่า ในปี 2014 ทั่วโลกมีการใช้ยานยนต์ประมาณ 89 ล้านคัน เป็นยานยนต์ไฟฟ้า 1.1 ล้านคัน หรือคิดเป็นร้อยละ 1.2 ของจำนวนยานยนต์ทั้งหมด และคาดการณ์ว่า ในปี 2020 ทั่วโลกจะมีการใช้ยานยนต์ไฟฟ้าประมาณ 20 ล้านคัน และเมื่อพิจารณายอดขายของยานยนต์ไฟฟ้า พบว่า ในปี 2014 ยานยนต์ไฟฟ้ามีอัตราการขยายตัวร้อยละ 53 เมื่อเทียบกับปี 2013 โดยในจำนวนนี้ คิดเป็นรถยนต์ไฟฟ้า (BEV) ร้อยละ 57 และรถยนต์ไฮบริดแบบเสียบปลั๊ก (PHEV) ร้อยละ 43 ทั้งนี้ สัดส่วนยอดขายรถยนต์ไฟฟ้า (BEV) จะเพิ่มสูงขึ้นอย่างต่อเนื่องซึ่งสะท้อนให้เห็นถึงแนวโน้มความต้องการใช้งานที่เพิ่มขึ้น6. ในส่วนของการผลิตยานยนต์ที่ขับเคลื่อนด้วยมอเตอร์ไฟฟ้า (Motor Driven) ในประเทศไทยนั้น ในปี 2016 มีผู้ประกอบการจำนวน 2 ราย ได้มีการผลิตรถยนต์ไฮบริดแบบเสียบปลั๊ก (PHEV) เพื่อจำหน่ายและส่งออกแล้ว ได้แก่ บริษัท เมอร์เซเดส-เบนซ์ (ประเทศไทย) จำกัด (รุ่น C-Class, C 350 e) และบริษัท บีเอ็มดับเบิลยู (ประเทศไทย) จำกัด (รุ่น 330e, X5 xDrive40e M Sport) ส่วนรถยนต์ไฟฟ้า (BEV) ยังไม่มีการผลิตภายในประเทศ7. เพื่อวางทิศทางพัฒนาอุตสาหกรรมยานยนต์ไทยไปสู่การเป็นฐานการผลิตและส่งออกยานยนต์ที่ขับเคลื่อนด้วยพลังงานไฟฟ้า ในปัจจุบัน ภาครัฐได้มีการกำหนดนโยบาย/มาตรการ เพื่อส่งเสริมให้มีการผลิตรถยนต์นั่งไฟฟ้าภายในประเทศในหลายด้าน ได้แก่1) โครงสร้างภาษีสรรพสามิตซึ่งจัดเก็บตามอัตราการปล่อยก๊าซคาร์บอนไดออกไซด์ (CO2) ตั้งแต่วันที่ 1 ม.ค. 2559 เป็นการเอื้อให้ผู้ประกอบการยานยนต์มีการนำรถยนต์เทคโนโลยีใหม่ๆ มาผลิตเพื่อจำหน่ายในประเทศไทย ทั้งนี้ รถยนต์ไฮบริดแบบเสียบปลั๊ก (PHEV) ที่มีระบบความปลอดภัยเชิงป้องกัน (Active Safety) รถยนต์ไฟฟ้า (BEV) และรถยนต์เซลล์เชื้อเพลิง (FCEV) มีอัตราภาษี ร้อยละ 10 ซึ่งเป็นอัตราภาษีสรรพสามิตต่ำที่สุดในกลุ่มของรถยนต์นั่ง2) อัตราอากรนำเข้าสำหรับรถยนต์นั่งไฟฟ้าในลักษณะรถยนต์สำเร็จรูป (CBU) ร้อยละ 80 ซึ่งจะทำให้รถยนต์นำเข้ามีราคาสูง และอัตราอากรนำเข้าสำหรับแบตเตอรี่ลิเทียมไอออน ร้อยละ 103) นโยบายส่งเสริมการลงทุน ซึ่งให้การส่งเสริมประเภทกิจการผลิตอุปกรณ์สำหรับรถยนต์ไฮบริด รถยนต์ไฮบริดแบบเสียบปลั๊ก (PHEV) และรถยนต์ไฟฟ้า (BEV) ได้แก่ กิจการผลิตแบตเตอรี่ กิจการผลิต Traction Motor กิจการผลิตระบบปรับอากาศ และต่อมา รัฐบาลได้มีนโยบายส่งเสริมการลงทุนเขตพัฒนาเศรษฐกิจพิเศษในรูปแบบคลัสเตอร์ (Super Cluster) โดยกำหนดประเภทกิจการ เป้าหมายคือ กิจการผลิตอุปกรณ์สำหรับรถยนต์ไฮบริด รถยนต์ไฮบริดแบบเสียบปลั๊ก (PHEV) และรถยนต์ไฟฟ้า (BEV) ได้แก่ กิจการผลิตแบตเตอรี่ กิจการผลิต Traction Motor กิจการผลิตระบบปรับอากาศ8. การส่งเสริมการผลิตรถยนต์นั่งไฟฟ้าภายในประเทศไทย เพื่อส่งเสริมให้เกิดการผลิตรถยนต์นั่งไฟฟ้าในประเทศไทย ภาครัฐจำเป็นต้องมีการดำเนินงานหลายด้านควบคู่กันไป ได้แก่ การกำหนดนโยบายส่งเสริมการลงทุนผลิตรถยนต์นั่งไฟฟ้า การสร้างอุปสงค์ (Demand) ภายในประเทศโดยการยกเว้นอากรนำเข้ารถยนต์นั่งไฟฟ้าสำเร็จรูปในช่วงเริ่มต้นการจัดทำมาตรฐานของรถยนต์นั่งไฟฟ้า และการสร้างความตะหนัก (Awareness) ในเรื่องข้อดี ข้อเสียของการใช้งานรถยนต์นั่งไฟฟ้าให้กับประชาชนและผู้บริโภค ทั้งนี้ อก. ได้มีการหารือหน่วยงานที่เกี่ยวข้อง เพื่อพิจารณาประเด็นปัญญา และข้อเสนอมาตรการที่เกี่ยวข้องกับการส่งเสริมยานยนต์ไฟฟ้าในประเทศไทย สรุปได้ดังนี้8.1 การกำหนดนโยบายส่งเสริมการลงทุนผลิตรถยนต์นั่งไฟฟ้าในประเทศควรมีลักษณะเป็นแผนงานรวม (Package) โดยประกอบด้วย แผนการลงทุนประกอบรถยนต์นั่งไฟฟ้าและผลิตชิ้นส่วนสำคัญของรถยนต์นั่งไฟฟ้า เช่น แบตเตอรี่ มอเตอร์ เป็นต้น โดยนักลงทุนที่สนใจจะต้องเสนอแผนการลงทุน ซึ่งครอบคลุมแผนการลงทุนประกอบรถยนต์นั่งไฟฟ้า แผนการผลิตชิ้นส่วนสำคัญของรถยนต์นั่งไฟฟ้า ทั้งนี้ ควรมีการพิจารณายกเว้นอากรนำเข้ารถยนต์นั่งไฟฟ้าสำเร็จรูปในปริมาณที่จำกัดในช่วงเริ่มต้นสร้างสายการผลิต เพื่อให้นักลงทุนสามารถนำเข้ามาทดลองตลาดภายในประเทศได้ และควรมีการพิจารณายกเว้นอากรนำเข้าชิ้นส่วนของรถยนต์นั่งไฟฟ้าซึ่งยังไม่มีการผลิตในประเทศในช่วงเริ่มต้นของการประกอบรถยนต์นั่งไฟฟ้าด้วย8.2 การจัดทำมาตรฐานของรถยนต์นั่งไฟฟ้า ในปัจจุบัน อก. โดย มอก. ได้มีการจัดตั้งคณะอนุกรรมการด้านวิชาการ (กว. 47/4) เพื่อจัดทำมาตรฐานของรถยนต์นั่งไฟฟ้า โดยคณะอนุกรรมการด้านวิชาการดังกล่าวได้มีการประชุมเมื่อวันที่ 13 ก.ค. 2559 เพื่อพิจารณามาตรฐานเต้าเสียบ-เต้ารับ ของรถยนต์นั่งไฟฟ้า ซึ่งคาดว่าจะกำหนดมาตรฐานได้โดยเร็ว8.3 พน. มีโครงการสนับสนุนการลงทุนสถานีอัดประจุไฟฟ้า (Charging Station) วงเงิน 76 ล้านบาท เพื่อสนับสนุนหน่วยงานราชการ รัฐวิสาหกิจและภาคเอกชนในการจัดตั้งสถานีอัดประจุไฟฟ้า โดยสถานีชนิด Quick Charge จะให้การสนับสนุน 1 ล้านบาทต่อสถานี และสถานีชนิด Slow Charge จะให้การสนับสนุน 100,000 บาทต่อปี ทั้งนี้ คาดว่า จะสามารถเพิ่มสถานีอัดประจุไฟฟ้า 100 สถานี ในช่วง 3 ปี9. การส่งเสริมการผลิตรถยนต์นั่งขนาดเล็กในประเทศไทย9.1 บริษัท FOMM Corporation จำกัด จากประเทศญี่ปุ่น เป็นผู้ผลิตรถยนต์นั่งไฟฟ้าขนาดเล็ก (ประเภท L7e) โดยวางแผนจำหน่ายรถยนต์นั่งไฟฟ้าขนาดเล็กในประเทศไทยในปี 2560 รถยนต์นั่งขนาดเล็กดังกล่าวมีจำนวน 4 ที่นั่ง มีขนาดความกว้าง 1,295 มิลลิเมตร ความยาว 2,495 มิลลิเมตร ความสูง 1,575 มิลลิเมตร และมีมอเตอร์ไฟฟ้าซึ่งใช้แรงขับสูงสุด 10 กิโลวัตต์ โดยบริษัท FOMM จะนำเข้าแบตเตอรี่ มอเตอร์ และอุปกรณ์อื่นๆ จากต่างประเทศเพื่อใช้ในการผลิต อย่างไรก็ตาม หากตลาดรถยนต์นั่งขนาดเล็กในประเทศมีการขยายตัวสูง บริษัท FOMM จะพิจารณาการลงทุนผลิตแบตเตอรี่ มอเตอร์ และอุปกรณ์อื่นๆ ในประเทศ9.2 รถยนต์นั่งไฟฟ้าของขนาดเล็กของบริษัท FOMM ไม่สามารถจดทะเบียนกับกรมการขนส่งทางบกได้ เนื่องจาก ประกาศกรมการขนส่งทางบกได้ กำหนดกำลังของมอเตอร์ไฟฟ้าที่ใช้ในขับเคลื่อนรถตามกฎหมายว่าด้วยรถยนต์ กำหนดให้รถยนต์รับจ้าง รถยนต์นั่งส่วนบุคคล รถบรรทุกส่วนบุคคล และรถยนต์บริการที่ขับเคลื่อนด้วยมอเตอร์ไฟฟ้า ต้องมีกำลังไม่น้อยกว่า 15 กิโลวัตต์ และสามารถขับเคลื่อนรถให้มีความเร็วสูงสุดได้ไม่น้อยกว่า 45 กิโลเมตรต่อชั่วโมง9.3 ดังนั้น กรมการขนส่งทางบก จึงได้มีการเสนอร่างประกาศเพื่อแก้ไขกำลังของมอเตอร์ไฟฟ้าที่ใช้ขับเคลื่อนรถ สำหรับรถยนต์นั่งขนาดเล็ก โดยกำหนดเพิ่มเติมว่า ในกรณีที่เป็นรถยนต์นั่งส่วนบุคคลไม่เกิน 7 คนที่มีน้ำหนักพร้อมใช้งาน ไม่รวมน้ำหนักของแบตเตอรี่ น้อยกว่า 450 กิโลกรัม ที่ขับเคลื่อนด้วยมอเตอร์ไฟฟ้า ต้องมีกำลังพิกัด (Rated Power) ของมอเตอร์ไฟฟ้าไม่น้อยกว่า 4 กิโลวัตต์ และสามารถขับเคลื่อนรถให้มีความเร็วสูงสุดได้ไม่น้อยกว่า 45 กิโลเมตรต่อชั่วโมง ทั้งนี้ ให้รถดังกล่าวติดเครื่องหมายตามแบบที่กำหนดบริเวณท้ายรถในที่สามารถมองเห็นได้อย่างชัดเจน10. การส่งเสริมการผลิตรถโดยสารไฟฟ้าในประเทศไทย10.1 ในปัจจุบัน ผู้ผลิตภายในประเทศที่สามารถประกอบรถโดยสารไฟฟ้าประกอบด้วย1) กฟภ. ร่วมกับ ม.เทคโนโลยีสุรนารี และบริษัท อู่เชิดชัยอุตสาหกรรม จำกัด มีการประกอบต้นแบบรถโดยสารไฟฟ้าขนาด 12 เมตร โดยมีการใช้ชิ้นส่วนภายในประเทศร้อยละ 85 (ไม่นับรวมแบตเตอรี่)2) บริษัท ล็อกซเล่ย์ จำกัด (มหาชน) มีการประกอบรถโดยสารไฟฟ้าขนาด 12 เมตร ใช้ชื่อทางการค้าว่า “Loxley” โดยมีการใช้ชิ้นส่วนภายในประเทศร้อยละ 20 (ไม่นับรวมแบตเตอรี่)3) บริษัท สิขร จำกัด มีการประกอบรถโดยสารไฟฟ้าขนาด 8.5 เมตร ใช้ชื่อทางการค้าว่า “บริษัท สิขร จำกัด” โดยมีการใช้ชิ้นส่วนภายในประเทศร้อยละ 90 (ไม่นับรวมแบตเตอรี่)4) บริษัท รถไฟฟ้า (ประเทศไทย) จำกัด (มหาชน) มีการประกอบรถโดยสารไฟฟ้าขนาด 5.8 เมตร ใช้ชื่อทางการค้าว่า “EVT” โดยมีการใช้ชิ้นส่วนภายในประเทศร้อยละ 65 (ไม่นับรวมแบตเตอรี่)ผู้ผลิตในประเทศเหล่านี้จะมีการนำเข้าชิ้นส่วนหลัก ได้แก่ คานหน้า-คานหลัง (Chassis) แบตเตอรี่ มอเตอร์ และ Motor’s Drive จากประเทศจีน (ผ่าน ASEAN-China FTA) และยุโรป ผู้ผลิตรถภายในประเทศ ได้ขอให้ภาครัฐมีนโยบายส่งเสริมอุตสาหกรรมผลิตรถโดยสารในประเทศอย่างจริงจัง ด้วยการแบ่งโควตาการจัดซื้อของภาครัฐส่วนหนึ่งให้กับผู้ผลิตในประเทศ รวมทั้ง ขอให้มีการยกเว้นหรือลดอัตราอากรนำเข้าสำหรับชิ้นส่วนสำคัญ เช่น คานหน้า-คานหลัง (Chassis) แบตเตอรี่ มอเตอร์ และ Motor’s Drive เป็นต้น10.2 คพน. ซึ่งมี นรม. เป็นประธาน เห็นว่า เพื่อสนับสนุนให้ประเทศไทยเป็นศูนย์กลางการผลิตยานยนต์ไฟฟ้า ภาครัฐควรเป็นตลาดนำร่องในการส่งเสริมการใช้ยานยนต์ไฟฟ้า ดังนั้น จึงได้มอบหมายให้ ขสมก. ศึกษาความเหมาะสมในการจัดหารถโดยสารไฟฟ้า เบื้องต้นเห็นควรให้นำรถโดยสารไฟฟ้ามาใช้งานในเขตกรุงเทพและปริมณฑล จำนวน 200 คัน10.3 ขสมก. อยู่ระหว่างดำเนินการจัดทำ TOR เพื่อการจัดซื้อจัดจ้างรถโดยสารไฟฟ้า โดยขอให้ภาครัฐพิจารณาข้อเสนอการยกเว้นอากรนำเข้ารถโดยสารไฟฟ้าในลักษณะชิ้นส่วนหลักหรือส่วนประกอบหรืออุปกรณ์ประกอบของรถโดยสารไฟฟ้า (CKD) รวมทั้ง พิจารณามาตรการช่วยเหลือในเรื่องค่าใช้จ่ายในการติดตั้งไฟฟ้าและอัตราค่าบริการไฟฟ้าสำหรับรถโดยสารไฟฟ้า10.4 การจัดทำมาตรฐานของรถโดยสารไฟฟ้าในปัจจุบัน อก. โดย มอก. ได้มีการจัดตั้งคณะอนุกรรมการด้านวิชาการ (กว. 47/3) เพื่อจัดทำมาตรฐานของรถโดยสารไฟฟ้า โดยคณะอนุกรรมการด้านวิชาการดังกล่าวได้มีการประชุมเมื่อวันที่ 22 มิ.ย. 2559 เพื่อพิจารณามาตรฐานเต้าเสียบ-เต้ารับ มาตรฐานระบบประจุไฟฟ้า (Charging System) มาตรฐานระบบการสื่อสาร มาตรฐานความเข้ากันทางแม่เหล็กไฟฟ้า มาตรฐานความปลอดภัยและสมรรถนะ ซึ่งคาดว่าจะกำหนดมาตรฐานได้ภายในเดือน ส.ค. 2559 นอกจากนี้ มอก. และหน่วยงานที่เกี่ยวข้องจะพิจารณากำหนดมาตรฐานด้านความปลอดภัยของสถานีชาร์จ (Charging Station) ต่อไป**มติ ครม. :** 1. เห็นชอบตามที่ อก. เสนอ โดยให้ อก. และหน่วยงานที่เกี่ยวข้องเร่งดำเนินการเพื่อให้การใช้รถยนต์ที่ขับเคลื่อนด้วยพลังงานไฟฟ้าเกิดผลเป็นรูปธรรมโดยเร็ว เช่น การนำรถโดยสารไฟฟ้ามาใช้งานในเขตกรุงเทพมหานครและปริมณฑล จำนวน 200 คัน การนำรถยนต์ที่ขับเคลื่อนด้วนพลังงานไฟฟ้ามาใช้ในส่วนราชการ ทั้งนี้ ให้ อก. ชี้แจงให้ประชาชนและผู้ที่เกี่ยวข้องเข้าใจถึงเหตุผลความจำเป็นในการส่งเสริมการผลิตรถยนต์ที่ขับเคลื่อนด้วยพลังงานไฟฟ้าในประเทศไทยที่มุ่งเน้นเพื่อส่งเสริมการวิจัยและพัฒนาเพื่อเตรียมการรองรับการพัฒนาด้านเทคโนโลยียานยนต์ที่จะเกิดขึ้นในอนาคต โดยไม่มีผลกระทบต่อมาตรการสนับสนุนการผลิตรถยนต์ประหยัดพลังงานมาตรฐานสากล (ECO – Car)2. ให้ อก. และหน่วยงานที่เกี่ยวข้องรับความเห็นของ วท. สงป. และ สศช. ไปพิจารณาดำเนินการในส่วนที่เกี่ยวข้องต่อไปด้วย | **หน่วยงานที่รับผิดชอบ** : อก./กษ. (สศก.)**ประโยชน์ที่ได้รับ :** เพื่อให้มาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย เกิดผลเป็นรูปธรรมภายในปี 2560 และสามารถนำรถยนต์ขับเคลื่อนด้วยพลังงานไฟฟ้ามาใช้ได้จริงภายในเดือน พ.ย. 2559**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ร่างกฎกระทรวงให้ใช้บังคับผังเมืองรวมชุมชนระโนด จังหวัดสงขลา พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนระโนด จังหวัดสงขลา พ.ศ. .... ตามที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า กรมโยธาธิการและผังเมืองได้ดำเนินการวางและจัดทำผังเมืองรวมชุมชนระโนด จังหวัดสงขลา ในท้องที่ตำบลท่าบอน ตำบลบ้านใหม่ ตำบลระโนด ตำบลปากแตระ ตำบลระวะ และตำบลพังยาง อำเภอระโนด จังหวัดสงขลา ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่าไม่มีผู้ยื่นคำร้อง ซึ่งคณะกรรมการผังเมืองมีมติรับทราบแล้ว เมื่อวันที่ 29 ต.ค. 2558 จึงได้เสนอร่างกฎกระทรวงดังกล่าว มาเพื่อดำเนินการความเห็นของ กษ.กษ. พิจารณาแล้วเห็นว่า เพื่อให้มาตรการทางผังเมืองรวมมีผลใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวม ตลอดจนเกิดความสมบูรณ์และชัดเจนในการใช้ประโยชน์ที่ดินมากยิ่งขึ้น จึงเห็นด้วยกับหลักการในการออกกฎกระทรวงดังกล่าว**มติ ครม. :** อนุมัติหลักการร่างกฎกระทรวงให้ใช้บังคับผังเมืองรวมชุมชนระโนด จังหวัดสงขลา พ.ศ. .... ตามที่ มท. เสนอ และให้ สคก. ตรวจพิจารณา โดยรับความเห็นของ พน. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสภาพแวะล้อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ผลการเยือนประเทศไทยอย่างเป็นทางการของรัฐมนตรีว่าการกระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์ และการประชุมคณะกรรมาธิการร่วมว่าด้วยความร่วมมือด้านเศรษฐกิจ การค้า และวิชาการ (Joint Commission – JC) ไทย – สหรัฐอาหรับเอมิเรตส์ ครั้งที่ 1**สารัตถะ :** กต. เสนอ ครม. รับทราบผลการเยือนประเทศไทยอย่างเป็นทางการของรัฐมนตรีว่าการกระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์ และการประชุมคณะกรรมาธิการร่วมว่าด้วยความร่วมมือด้านเศรษฐกิจ การค้า และวิชาการ (Joint Commission – JC) ไทย – สหรัฐอาหรับเอมิเรตส์ ครั้งที่ 1 และพิจารณาสั่งการหน่วยงานที่มีภารกิจเกี่ยวเนื่องดำเนินการในส่วนที่เกี่ยวข้องต่อไปในโอกาสแรกโดยมีรายละเอียดสรุปได้ ดังนี้1. ครม. ได้มีมติเมื่อวันที่ 10 พ.ค. 2559 เห็นชอบร่างบันทึกความเข้าใจว่าด้วยการปรึกษาหารือระหว่างกระทรวงการต่างประเทศแห่งราชอาณาจักรไทยกับกระทรวงการต่างประเทศและความร่วมมือระหว่างประเทศแห่งสหรัฐอาหรับเอมิเรตส์ มีวัตถุประสงค์เพื่อกระชับความสัมพันธ์ทวิภาคี พัฒนาความร่วมมือ คู่ภาคีจะส่งเสริมให้มีการปรึกษาหารือและแลกเปลี่ยนความคิดเห็นในประเด็นความร่วมมือทวิภาคีซึ่งครอบคลุมในทุกสาขาที่ทั้งสองฝ่ายมีความสนใจร่วมกัน ตลอดจนประเด็นในระดับภูมิภาคและระดับระหว่างประเทศอย่างสม่ำเสมอ2. ครม. ได้มีมติเมื่อวันที่ 10 พ.ค. 2559 เห็นชอบร่างเอกสารผลลัพธ์การประชุมคณะกรรมาธิการร่วมว่าด้วยความร่วมมือทางเศรษฐกิจ การค้า และวิชาการ ไทย – สหรัฐอาหรับเอมิเรตส์ ครั้งที่ 1 มีสาระสำคัญเกี่ยวกับประเด็นความร่วมมือทวิภาคีที่ทั้งสองประเทศได้ดำเนินการร่วมกันไว้ รวมถึงประเด็นที่ทั้งสองฝ่ายเห็นพ้องที่จะพัฒนาและผลักดันให้เกิดความคืบหน้าเพื่อประโยชน์ของการดำเนินความสัมพันธ์ โดยประเด็นหลักที่หยิบยกขึ้นหารือ ได้แก่ ความร่วมมือด้านเศรษฐกิจ การเงิน พลังงาน กลาโหมและความมั่นคง วัฒนธรรม กีฬา การท่องเที่ยวและการท่องเที่ยวเชิงสุขภาพ สาธารณสุข การเกษตร การศึกษา สิ่งแวดล้อม วิชาการ ตลอดจนการขนส่งและโครงสร้างพื้นฐาน3. กต. รายงานว่า รัฐมนตรีว่าการกระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์ (เชค อับดุลลาห์ บิน ซาหยิด อัล นะห์ยาน) ได้เดินทางเยือนประเทศไทยอย่างเป็นทางการในฐานะแขกของกระทรวงการต่างประเทศ และเป็นประธานร่วมการประชุม JC ไทย – สหรัฐอาหรับเอมิเรตส์ ครั้งที่ 1 ระหว่างที่ 11 – 12 พ.ค. 2559 สาระสำคัญ ดังนี้ 3.1 ผลการประชุม JC ไทย – สหรัฐอาหรับเอมิเรตส์ ครั้งที่ 1 ระหว่างที่ 12 พ.ค. 25593.1.1 ทั้งสองฝ่ายได้แสวงหาแนวทางการผลักดันสาขาความร่วมมือที่หลากหลายและครอบคลุม โดยแบ่งสาขาเป็น 1) ด้านเศรษฐกิจและการเงิน 2) ด้านพลังงาน 3) ด้านความมั่นคง 4) ด้านวัฒนธรรม กีฬา การท่องเที่ยวและการท่องเที่ยวเชิงสุขภาพ และสาธารณสุข 5) ด้านการเกษตร การศึกษา สิ่งแวดล้อม และความร่วมมือทางวิชาการ 6) ด้านการคมนาคมและโครงสร้างพื้นฐาน 7) ด้านแรงงาน 8) ด้านความร่วมมือระดับภูมิภาคและพหุภาคี โดยในระหว่างการประชุมฯ ทั้งสองฝ่ายได้แสดงเจตนารมณ์และหารือประเด็นความร่วมมือที่ดำเนินอยู่แล้ว และริเริ่มความร่วมมือในมิติใหม่ๆ เช่น การเพิ่มมูลค่าการค้าการลงทุน การส่งเสริมการปฏิสัมพันธ์ระหว่างภาคเอกชนผ่านการจัดตั้งสภาธุรกิจร่วมไทย – สหรัฐอาหรับเอมิเรตส์ ความร่วมมือระหว่างธนาคารกลางและธนาคารอิสลามของทั้งสองประเทศ การส่งเสริมการท่องเที่ยวและการท่องเที่ยวเชิงสุขภาพ ความร่วมมือด้านฝนหลวง ความร่วมมือไตรภาคีเพื่อการพัฒนาประเทศที่สาม3.1.2 ที่ประชุมฯ เห็นพ้องที่จะสนับสนุนการเป็นประตูสู่ภูมิภาคระหว่างกัน และทั้งสองฝ่ายได้เห็นพ้องที่จะสนับสนุนกันและกันในประเด็นความมั่นคงทางอาหารและพลังงาน ทั้งนี้ ประธานร่วมการประชุมของทั้งสองฝ่ายได้ลงนามในเอกสารผลลัพธ์การประชุม และบันทึกความเข้าใจว่าด้วยการปรึกษาหารือทวิภาคี ระหว่างกระทรวงการต่างประเทศของไทยกับกระทรวงการต่างประเทศและความร่วมมือระหว่างประเทศแห่งสหรัฐอาหรับเอมิเรตส์ 3.2 การหารือทวิภาคี3.2.1 การเข้าเยี่ยมคารวะ**นายกรัฐมนตรี** ทั้งสองฝ่ายเห็นพ้องที่จะส่งเสริมการปฏิสัมพันธ์ระหว่างภาคเอกชนเพื่อประโยชน์ในการส่งเสริมการค้าและการลงทุนระหว่างกัน และแสดงความพร้อมที่จะสนับสนุนกันและกันในด้านความมั่นคงทางอาหารและความมั่นคงทางพลังงาน รวมทั้งขอรับการสนับสนุนแก่บริษัท ปตท. สผ. จำกัด (มหาชน) ซึ่งประสงค์จะเข้าร่วมลงทุนสำรวจและผลิตน้ำมันในสหรัฐอาหรับเอมิเรตส์ นอกจากนี้ ทั้งสองฝ่ายเห็นพ้องที่จะส่งเสริมความร่วมมือด้านการท่องเที่ยว รวมถึงการลงทุนในอุตสาหกรรมท่องเที่ยวซึ่งปัจจุบันนักท่องเที่ยวชาวสหรัฐอาหรับเอมิเรตส์นิยมเดินทางมาท่องเที่ยวและรักษาพยาบาลจำนวนมาก ซึ่งนายกรัฐมนตรีให้ความมั่นใจว่า รัฐบาลไทยมีมาตรการดูแลเรื่องค่ารักษาพยาบาลให้เป็นธรรม ฝ่ายสหรัฐอาหรับเอมิเรตส์ได้ขอให้ฝ่ายไทยพิจารณาขยายระยะเวลาอนุญาตให้ชาวสหรัฐอาหรับเอมิเรตส์ที่มารับการรักษาพยาบาลพำนักในประเทศไทยได้นานขึ้น3.2.2 การหารือทวิภาคีกับ**รัฐมนตรีว่าการกระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์** โดยรัฐมนตรีว่าการกระทรวงการต่างประเทศได้ชี้แจงถึงศึกยภาพทางเศรษฐกิจของไทยและโอกาสของสหรัฐอาหรับเอมิเรตส์ที่จะร่วมมือกับไทยในโครงการต่างๆ ได้แก่ การร่วมทุนในโครงการพัฒนาโครงการพัฒนาโครงสร้างพื้นฐานการลงทุนในเขตเศรษฐกิจพิเศษและการค้าชายแดน นอกจากนี้ ทั้งสองฝ่ายได้แสดงความพร้อมที่จะสนับสนุนกันและกันในด้านความมั่นคงทางอาหารและความมั่นคงทางพลังงาน ในโอกาสเดียวกันทั้งสองฝ่ายเห็นพ้องที่จะเพิ่มพูนความร่วมมือด้านการท่องเที่ยวและการอำนวยความสะดวกแก่ ชาวสหรัฐอาหรับเอมิเรตส์ที่เดินทางมารับการรักษาพยาบาลในประเทศไทย การเพิ่มพูนความร่วมมือด้าน ความมั่นคง ความร่วมมือเพื่อการพัฒนา ความร่วมมือในกรอบความร่วมมือเอเชียความเห็นของ กษ.กษ. ได้พิจารณาแล้วเห็นว่า ผลการเยือนฯ ดังกล่าวจะเป็นโอกาสอันดีของไทยในการขยายความร่วมมือด้านการเกษตรในหลายมิติกับสหรัฐอาหรับเอมิเรตส์ที่เป็นคู่ค้าอันดับหนึ่งของไทยในตะวันออกกลาง อีกทั้งประเด็นความมั่นคงทางอาหารและความร่วมมือด้านการเกษตรในสาขาต่างๆ ที่ทั้งสองฝ่ายมีความเห็นพร้อมร่วมกัน จะช่วยเพิ่มพูนความสัมพันธ์และอำนวยความสะดวกทางการค้าการลงทุนของสินค้าเกษตรของไทยไปยังสหรัฐอาหรับเอมิเรตส์ซึ่งเป็นประเทศที่มีศักยภาพสูงด้านเศรษฐกิจได้เป็นอย่างดี**มติ ครม. :** รับทราบและมอบหมายส่วนราชการที่เกี่ยวข้องดำเนินการ ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อเป็นประโยชน์ต่อการส่งเสริมความสัมพันธ์ทวิภาคี ไทย – สหรัฐอาหรับเอมิเรตส์ ทั้งด้านการเมือง เศรษฐกิจ สังคม และวัฒนธรรม อีกทั้งประเด็นความมั่นคงทางอาหารและความร่วมมือด้านการเกษตรในสาขาต่างๆ ที่ทั้งสองฝ่ายมีความเห็นพร้อมร่วมกัน จะช่วยเพิ่มพูนความสัมพันธ์และอำนวยความสะดวกทางการค้าการลงทุนของสินค้าเกษตรของไทยไปยังสหรัฐอาหรับเอมิเรตส์**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ผลการเยือนสหพันธรัฐรัสเซียอย่างเป็นทางการของนายกรัฐมนตรีและผลการประชุมสุดยอดอาเซียน - รัสเซีย สมัยพิเศษ**สารัตถะ :** กต. เสนอ ครม. รับทราบผลการเยือนสหพันธรัฐรัสเซียอย่างเป็นทางการของนายกรัฐมนตรี ระหว่างวันที่ 17 – 19 พ.ค. 2559 และการประชุมสุดยอดอาเซียน – รัสเซีย สมัยพิเศษ ระหว่างวันที่ 19 – 20 พ.ค. 2559 และพิจารณาสั่งการให้หน่วยงานที่มีภารกิจเกี่ยวเนื่องตามนัยสรุปประเด็นสำคัญสำหรับติดตามผลการเยือนสหพันธรัฐรัสเซียอย่างเป็นทางการของนายกรัฐมนตรี (ตามข้อ 2.1) และผลการประชุมสุดยอดอาเซียน – รัสเซีย สมัยพิเศษ (ตามข้อ 2.2) ดำเนินการในส่วนที่เกี่ยวข้องต่อไปในโอกาสแรกโดยมีรายละเอียดสรุปได้ ดังนี้1. ครม. ได้มีมติเมื่อวันที่ 12 เม.ย. 2559, 10 พ.ค. 2559 และ 16 พ.ค. 2559) เห็นชอบและอนุมัติให้มีการลงนามในเอกสารในระหว่างการเดินทางเยือนสหพันธรัฐรัสเซียของนายกรัฐมนตรีจำนวน 8 ฉบับ ในด้านต่างๆ เช่น ด้านการทหาร ความร่วมมือในการพิทักษ์สิ่งแวดล้อม ด้านการเกษตร2. กต. รายงานว่า นายกรัฐมนตรีและคณะผู้แทนไทยเยือนสหพันธรัฐรัสเซียอย่างเป็นทางการ ระหว่างวันที่ 17 – 19 พ.ค. 2559 และนายกรัฐมนตรีได้เข้าร่วมการประชุมสุดยอดอาเซียน – รัสเซีย สมัยพิเศษ ที่เมืองโซชิ สหพันธรัฐรัสเซีย เพื่อฉลองครบรอบ 20 ปี ความสัมพันธ์อาเซียน – รัสเซีย ระหว่างวันที่ 19 – 20 พ.ค. 2559 สรุปรายละเอียด ดังนี้ 2.1 ในระหว่างการเยือนสหพันธรัฐรัสเซียอย่างเป็นทางการ นายกรัฐมนตรีได้หารือข้อราชการกลุ่มเล็กและหารือข้อราชกการแบบเต็มคณะหรือการประชุม ครม. ย่อยร่วมกับนายกรัฐมนตรีสหพันธรัฐรัสเซีย นอกจากนี้ นายกรัฐมนตรียังได้หารือข้อราชการกับประธานาธิบดีสหพันธรัฐรัสเซียด้วย โดยได้มีการหารือในประเด็นความร่วมมือทั้งในระดับทวิภาคี และในกรอบความร่วมมือพหุภาคีต่างๆ เพื่อกระชับความสัมพันธ์ระหว่างสองประเทศ และร่วมผลักดันประเด็นที่มีผลประโยชน์ร่วมกันในเวทีระหว่างประเทศอื่นๆ โดยครอบคลุมการดำเนินการในสาขาต่างๆ ดังนี้2.1.1 **การลงนามความตกลง** ทั้งสองฝ่ายได้ลงนามความตกลงรวม 15 ฉบับ โดยเป็นความตกลงภาครัฐ 6 ฉบับ ครอบคลุมความร่วมมือด้านการทหาร การเกษตร การประมง การส่งเสริมการค้า การแลกเปลี่ยนข้อมูลธุรกรรมทางการเงิน และการปกป้องสิ่งแวดล้อม และความตกลงระหว่างภาคเอกชน 9 ฉบับ ครอบคลุมด้านต่างๆ เช่น พลังงาน การเงินการธนาคาร วิทยาศาสตร์ การส่งเสริมวิสาหกิจขนาดกลางและขนาดย่อม2.1.2 **การจัดงาน Russian – Thai Business Dialogue** นายกรัฐมนตรีได้เป็นประธานกล่าวเปิดงานดังกล่าว ซึ่งมีผู้เข้าร่วมเป็นนักธุรกิจรัสเซียและผู้แทนจากภาคเอกชนไทย โดยกล่าวถึงความสัมพันธ์ด้านการค้าและการลงทุนระหว่างไทยกับรัสเซียซึ่งยังต่ำกว่าศักยภาพที่ควรจะเป็น พร้อมทั้งเสนอให้ทั้งสองฝ่ายตั้งเป้าหมายเพิ่มมูลค่าการค้าเป็น 10 เท่า ภายใน 10 ปี และได้เชิญชวนให้ฝ่ายรัสเซียมาลงทุนในด้านการใช้วิทยาศาสตร์และเทคโนโลยีเพื่อเพิ่มมูลค่าให้กับสินค้าไทย ซึ่งรัฐมนตรีว่าการกระทรวงอุตสาหกรรมและการค้ารัสเซียได้กล่าวตอบรับข้อเสนอของนายกรัฐมนตรี และกล่าวว่า ทั้งสองฝ่ายสามารถร่วมมือกันในการพัฒนาด้านการค้าและการลงทุนให้ดียิ่งขึ้น โดยนอกจากเรื่องยุทโธปกรณ์แล้ว ทั้งสองฝ่ายยังมีศักยภาพในการค้าขายในธุรกิจเครื่องจักรยานยนตร์ และเครื่องใช้ไฟฟ้า ขณะที่การลงทุนก็มีโอกาสที่จะร่วมมือกันในด้านการเกษตร เช่น อาหารและน้ำตาล รวมทั้งการบริการ เช่น การศึกษาและการวิจัย 2.2 **ประชุมสุดยอดอาเซียน – รัสเซีย สมัยพิเศษ** จัดขึ้นเพื่อฉลองวาระครบรอบ 20 ปี ความสัมพันธ์อาเซียน – รัสเซีย เป็นการประชุมสุดยอดระหว่างอาเซียนกับคู่เจรจาครั้งที่ 2 ภายหลังการจัดตั้งประชาคมอาเซียน2.2.1 ที่ประชุมได้แลกเปลี่ยนวิสัยทัศน์เกี่ยวกับการส่งเสริมความร่วมมือในอนาคตในทุกมิติ และการรับมือกับความมั่นคงรูปแบบใหม่ โดยข้อเสนอที่สำคัญของไทย (1) สนับสนุนบทบาทของศูนย์แพทย์ทหารอาเซียนที่ตั้งอยู่ในประเทศไทยและส่งเสริมให้อาเซียนและรัสเซียขยายความร่วมมือในการต่อต้านยาเสพติดร่วมกับสำนักงาน ป.ป.ส. อาเซียน (2) สนับสนุนการเพิ่มมูลค่าทางการค้าของทั้งสองฝ่ายโดยการเน้นการมีบทบาทของภาคเอกชน รวมทั้งสนับสนุนการศึกษาความเป็นไปได้ที่จะมีข้อตกลงการค้าเสรีอย่างครอบคลุมระหว่างอาเซียนกับสหภาพเศรษฐกิจยูเรเซีย (Eurasian Economic Union - EAEU) โดยนายกรัฐมนตรีได้แสดงความพร้อมที่จะเชิญผู้แทนระดับสูงของ EAEU และมิตรประเทศที่สนใจมาเยือนไทยเพื่อแลกเปลี่ยนข้อคิดเห็น และ (3) ส่งเสริมให้อาเซียนและรัสเซียขยายความร่วมมือด้านการบินพลเรือน ซึ่งไทยประสงค์จะเร่งรัดให้มีความร่วมมือด้านการฝึกอบรมนักบินระหว่างทั้งสองฝ่าย ทั้งนี้ ที่ประชุมสุดยอดอาเซียน – รัสเซีย สมัยพิเศษ ได้รับรองปฏิญญาโซชิ ซึ่งเป็นเอกสารที่ย้ำหลักการพื้นฐานในการดำเนินความสัมพันธ์อาเซียน – รัสเซีย เพื่อมุ่งสู่การเป็นหุ้นส่วนทางยุทธศาสตร์2.2.2 ประธานาธิบดีรัสเซียได้แสดงวิสัยทัศน์เกี่ยวกับการมีบทบาทของรัสเซียในการส่งเสริมความมั่นคงในภูมิภาค โดยยืนยันที่จะสนับสนุนความเป็นแกนกลางของอาเซียน (ASEAN centrality) และทำงานร่วมกันกับอาเซียนอย่างใกล้ชิดเพื่อมุ่งสู่การเป็นหุ้นส่วนทางยุทธศาสตร์ในอนาคต2.2.3 ทั้งสองฝ่ายตระหนักถึงศักยภาพและผลประโยชน์ในการส่งเสริมความร่วมมือระหว่างกันที่ใกล้ชิดและครอบคลุมทุกมิติ โดยอาเซียนมองว่ารัสเซียควรมีบทบาทที่แข็งขันและสร้างสรรค์ในภูมิภาคเพื่อที่จะสร้างสมดุลในความสัมพันธ์กับประเทศมหาอำนาจในภูมิภาค และต้องการได้รับความร่วมมือจากรัสเซียในเรื่องที่เป็นประโยชน์ต่อการพัฒนาประเทศ เช่น เทคโนโลยี พลังงาน การค้า การลงทุน การบริหารจัดการภัยพิบัติ ในขณะที่รัสเซียต้องการได้รับการสนับสนุนจากอาเซียนต่อการเพิ่มบทบาทของตนในทางการเมืองและความมั่นคง ตลอดจนในทางเศรษฐกิจในภูมิภาคเอเชีย – แปซิฟิกความเห็นของ กษ.กระทรวงเกษตรและสหกรณ์ ได้พิจารณาแล้วเห็นว่า ผลการเยือนฯ และผลการประชุมข้างต้นจะช่วยส่งเสริมความสัมพันธ์ทั้งด้านการเมืองและความมั่นคง ด้านเศรษฐกิจ และด้านสังคมและวัฒนธรรมระหว่างสองฝ่าย และก่อให้เกิดการอำนวยความสะดวกทางการค้าการลงทุนในภูมิภาค โดย กระทรวงเกษตรและสหกรณ์จะใช้กลไกความร่วมมือด้านการเกษตรภายใต้บันทึกความเข้าใจระหว่างกระทรวงเกษตรและสหกรณ์กับกระทรวงเกษตรสหพันธรัฐรัสเซียว่าด้วยความร่วมมือด้านการเกษตร และภายใต้บันทึกความเข้าใจระหว่างกรมประมงแห่งราชอาณาจักรไทยกับสำนักงานเฝ้าระวังสุขอนามัยและสัตว์แห่งสหพันธรัฐรัสเซียด้านการควบคุมความปลอดภัยผลิตภัณฑ์สัตว์น้ำที่จับจากธรรมชาติและผลิตภัณฑ์สัตว์น้ำจากการเพาะเลี้ยงที่นำเข้าและส่งออก รวมทั้งกลไกอื่นที่เกี่ยวข้องเพื่อหารือและนำไปสู่การปฏิบัติที่เป็นรูปธรรมต่อไป**มติ ครม. :** รับทราบผลการเยือนสหพันธรัฐรัสเซียอย่างเป็นทางการของนายกรัฐมนตรีและผลการประชุมสุดยอดอาเซียน – รัสเซีย สมัยพิเศษ และมอบหมายส่วนราชการที่เกี่ยวข้องดำเนินการ ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อช่วยส่งเสริมความสัมพันธ์ทั้งด้านการเมืองและความมั่นคง ด้านเศรษฐกิจ และด้านสังคมและวัฒนธรรมระหว่างสองฝ่าย และก่อให้เกิดการอำนวยความสะดวกทางการค้าการลงทุนในภูมิภาค**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ผลการเยือนไทยของรัฐมนตรีอาวุโสและรัฐมนตรีว่าการกระทรวงการต่างประเทศกัมพูชา**สารัตถะ :** กต. เสนอ ครม. รับทราบผลการเยือนไทยอย่างเป็นทางการของนายปรัก สุคน รัฐมนตรีอาวุโสและรัฐมนตรีว่าการกระทรวงการต่างประเทศแห่งราชอาณาจักรกัมพูชา เพื่อแนะนำตัวเนื่องในโอกาสรับตำแหน่งใหม่ระหว่างวันที่ 19 – 20 มิ.ย. 2559 และมอบหมายให้ส่วนราชการที่เกี่ยวข้องเร่งรัดการปฏิบัติให้เป็นไปตามผลการหารือเกี่ยวกับการส่งเสริมความสัมพันธ์ระหว่างไทย – กัมพูชา ให้เกิดผลที่เป็นรูปธรรมต่อไปโดยมีรายละเอียดสรุปได้ ดังนี้1. กต. รายงานว่า นายปรัก สุคน รัฐมนตรีอาวุโสและรัฐมนตรีว่าการกระทรวงการต่างประเทศแห่งราชอาณาจักรกัมพูชาและคณะ ได้เดินทางเยือนประเทศไทยอย่างเป็นทางการระหว่างวันที่ 19 – 20 มิ.ย. 2559 สรุปสาระสำคัญได้ดังนี้ 1.1 การเข้าเยี่ยมคารวะรัฐมนตรี1.1.1 **ประเด็นด้านเขตแดน** นายกรัฐมนตรีประสงค์ให้เส้นเขตแดนระหว่างไทยและกัมพูชาเป็นเส้นเขตแดนแห่งความร่วมมือเพื่อประโยชน์ของทั้งสองประเทศ1.1.2 **ความเชื่อมโยง** นายกรัฐมนตรีขอเร่งให้รัดการดำเนินการด้านความเชื่อมโยงเพื่อให้สามารถดำเนินการได้ภายในปี 2559 ทั้งเส้นทางรถไฟและการเดินเรือชายฝั่ง1.1.3 **การพัฒนาจุดผ่านแดนถาวรหนองเอี่ยน – สตึงบท** ฝ่ายไทยยินดีสร้างสะพานข้ามพรมแดนในบริเวณดังกล่าวและสนับสนุนเงินให้เปล่าสำหรับการก่อสร้าง จำนวน 170 ล้านบาทให้กัมพูชา โดยขอให้เร่งรัดการก่อสร้างสะพานดังกล่าวให้แล้วเสร็จโดยเร็ว1.1.4 **การท่องเที่ยว** ฝ่ายไทยส่งเสริมให้มีความร่วมมือด้านการท่องเที่ยวในลักษณะ package ร่วมกัน หรือไทย + 1 หรือกัมพูชา + 1 โดยให้มีการแลกเปลี่ยนการบินตรงระหว่างกันตลอดทั้งปี1.1.5 **การค้า** ฝ่ายไทยประสงค์ให้เพิ่มปริมาณการค้าชายแดนระหว่างกันและยินดีให้มีการขนส่งสินค้านำผ่านประเทศไทยแต่อาจมีการสุ่มตรวจสินค้าเพื่อรักษามาตรฐานสินค้า นอกจากนี้ ไทยประสงค์ให้มีการแก้ไขปัญหาการลักลอบค้าขายสินค้าผิดกฎหมายบริเวณชายแดน และสินค้าละเมิดลิขสิทธิ์1.1.6 **การแก้ไขปัญหาการลักลอบตัดไม้พะยูงบริเวณชายแดนไทย – กัมพูชา** ไทยยืนยันว่า ไม่ใช้อาวุธกับชาวกัมพูชาที่เข้ามาลักลอบตัดไม้พะยูง เว้นแต่กรณีที่ผู้ลักลอบใช้อาวุธก่อน และหากพบเห็นการกระทำความผิดขอให้แจ้งกองกำลังหรือสำนักงานประสานงานชายแดน1.1.7 **แรงงาน** ฝ่ายไทยประสงค์ให้กัมพูชาดูแลแรงงานกัมพูชาที่เข้ามาทำงานในประเทศไทยตั้งแต่ต้นทาง เพื่อไม่เปิดโอกาสสำหรับการทุจริต1.1.8 **ความร่วมมือด้านพลังงาน** นายกรัฐมนตรีขอให้ทั้งสองฝ่ายเร่งรัดการเจรจาความร่วมมือแสวงหาแหล่งพลังงานร่วมกันในอ่าวไทยโดยให้ดำเนินการในพื้นที่ที่ไม่มีปัญหาก่อน เพื่อเป็นแนวทางนำร่องความร่วมมือในอนาคต และเป็นเขตแดนผลประโยชน์ร่วมกัน1.1.9 **โครงการเขื่อนไฟฟ้าพลังงานน้ำสตึงเมนัม** ฝ่ายไทยขอความร่วมมือกัมพูชาในการผันน้ำมายังฝั่งไทยผ่านโครงการเขื่อนไฟฟ้าพลังงานน้ำสตึงเมนัมและขอให้กัมพูชากำหนดค่าบำรุง ซึ่งฝ่ายไทยยินดีจ่ายตามหลักปฏิบัติต่างตอบแทน และฝ่ายไทยจะซื้อไฟฟ้าจากกัมพูชาด้วย1.1.10 **ความร่วมมือด้านวัฒนธรรม** ฝ่ายไทยพร้อมให้ความร่วมมือในการส่งมอบโบราณวัตถุที่เหลืออยู่ จำนวน 20 ชิ้น หากฝ่ายกัมพูชามีหลักฐานที่พิสูจน์ได้ว่าโบราณวัตถุดังกล่าวมีที่มาจากกัมพูชา 1.2 การหารือระหว่างรัฐมนตรีว่าการกระทรวงการต่างประเทศกับรัฐมนตรีอาวุโสและรัฐมนตรีว่าการกระทรวงการต่างประเทศแห่งราชอาณาจักรกัมพูชา1.2.1 **การประชุมคณะกรรมาธิการร่วมว่าด้วยความร่วมมือทวิภาคี ไทย – กัมพูชา ครั้งที่ 10** กัมพูชาเห็นชอบกับข้อเสนอของไทยที่จะจัดการประชุมฯ ในเดือน ส.ค. 25591.2.2 **ความร่วมมือด้านการต่อต้านการค้ามนุษย์** ไทยเสนอให้ทั้งสองฝ่ายร่วมมืออย่างใกล้ชิดเพื่อแก้ไขปัญหาการค้าทาสสมัยใหม่ และต้องร่วมกันหาแนวทางแก้ไขปัญหาค้ามนุษย์ให้ได้อย่างยั่งยืน1.2.3 **ปัญหาการลักลอบตัดไม้พะยูงบริเวณชายแดนไทย – กัมพูชา** ไทยเสนอให้ทั้งสองฝ่ายให้ความรู้แก่ประชาชนตามแนวชายแดนเพื่อหลีกเลี่ยงการลักลอบตัดไม้ผิดกฎหมายและให้มีการประสานงานในพื้นที่1.2.4 **การเชื่อมโยงเส้นทางรถไฟ** กัมพูชาขอรับความช่วยเหลือจัดตั้งสถานีเชื่อมต่อเส้นทาง (interchange station) ที่ปอยเปต และซ่อมแซมสถานีรถไฟปอยเปตเพื่อสามารถเดินรถระหว่างกรุงเทพฯ – กรุงพนมเปญได้1.2.5 **การพัฒนาจุดผ่านแดนถาวรหนองเอี่ยน – สตึงบท** กัมพูชาขอบคุณไทยที่ให้ความช่วยเหลือก่อสร้างสะพานข้ามพรมแดน ซึ่งจะเริ่มก่อสร้างภายในปี 2559 และความช่วยเหลือเงินกู้ 928 ล้านบาท สำหรับการพัฒนาจุดผ่านแดนฯ โดยคาดว่าจะก่อสร้างแล้วเสร็จในปี 25611.2.6 **การลักลอบค้าขายบริเวณชายแดนผิดกฎหมาย** กัมพูชาประสงค์รับข้อมูลเกี่ยวกับการจัดตั้งสหกรณ์การเกษตรตามแนวทางประชารัฐซึ่งฝ่ายไทยเสนอให้กัมพูชามาศึกษาดูงานในเรื่องนี้ โดยขอให้เอกอัครราชทูตกัมพูชาประจำประเทศไทยประสานงานในรายละเอียดต่อไป1.2.7 **ความร่วมมือด้านวัฒนธรรม** กัมพูชาขอบคุณฝ่ายไทยที่ส่งคืนโบราณวัตถุ 16 ชิ้น ขณะนี้ผู้เชี่ยวชาญกัมพูชาอยู่ระหว่างหาหลักฐานเพิ่มเติมเพื่อพิสูจน์แหล่งกำเนิดของโบราณวัตถุที่เหลือ1.2.8 **โครงการพระราชทานความช่วยเหลือด้านการศึกษาและสาธารณสุข** ฝ่ายไทยขอความร่วมมือกัมพูชาสานต่อโครงการพระราชทานความช่วยเหลือด้านการศึกษาและสาธารณสุข1.2.9 **การก่อสร้างศูนย์แรกรับเหยื่อการค้ามนุษย์** กัมพูชาแจ้งว่า เห็นชอบกับร่างบันทึกความเข้าใจว่าด้วยการก่อสร้างศูนย์แรกรับเหยื่อการค้ามนุษย์ที่ฝ่ายไทยเสนอ1.2.10 **การเจรจาเพื่อจัดทำความตกลงต่างๆ ซึ่งอยู่ระหว่างดำเนินการ** ฝ่ายไทยขอให้ทั้งสองฝ่ายเร่งรัดการเจรจาร่างอนุสัญญาว่าด้วยการเว้นการเก็บภาษีซ้อนและการแก้ไขบทเพิ่มเติมของการเริ่มใช้ความตกลงว่าด้วยการขนส่งข้ามพรมแดนในอนุภูมิภาคลุ่มน้ำโขงให้ได้ข้อยุติโดยเร็ว2. การเยือนครั้งนี้ ยังเป็นประโยชน์อย่างยิ่งในการเตรียมความพร้อมสำหรับการประชุมคณะกรรมาธิการร่วมว่าด้วยความร่วมมือทวิภาคี ไทย – กัมพูชา ครั้งที่ 10 ซึ่งจะจัดขึ้นที่ประเทศไทยในเดือน ส.ค. 2559 และการประชุมร่วมนายกรัฐมนตรีและรัฐมนตรีอย่างไม่เป็นทางการ ไทย – กัมพูชา ครั้งที่ 3 ซึ่งจะจัดขึ้นที่กัมพูชาต่อไป3. กต. พิจารณาแล้วเห็นว่า เพื่อเร่งรัดการปฏิบัติให้เป็นไปตามผลการหารือข้างต้นให้เกิดผลที่เป็นรูปธรรมต่อไป จึงเห็นควรให้ ครม. มอบหมายหน่วยงานที่เกี่ยวข้อง ได้แก่ กห. กค. กก. พม. กษ. คค. ทส. พน. พณ. มท. รง. วธ. สศช. สมช. และ ตช. รับไปดำเนินการตามผลการเยือนฯ ดังนี้ 3.1 **ภาพรวม** เช่น การประชุม JC ไทย – กัมพูชา ครั้งที่ 10หน่วยงานที่เกี่ยวข้อง : กต. 3.2 **ด้านความมั่นคง** ได้แก่การแก้ไขปัญหาบริเวณชายแดน/ประเด็นด้านเขตแดน ความร่วมมือด้านการต่อต้านการค้ามนุษย์การปราบปรามการลักลอบตัดไม้พะยูงหน่วยงานที่เกี่ยวข้อง : กต./กห./พม./ทส./มท./สมช./ตช. 3.3 **ด้านเศรษฐกิจ** เช่น การค้าชายแดน การนำผ่านสินนค้าโครงการเขื่อนไฟฟ้าพลังงานน้ำสตึงเมนัมความเชื่อมโยงการท่องเที่ยว แรงงานหน่วยงานที่เกี่ยวข้อง : กค./กก./กษ./คค./พน./พณ./มท./รง./วธ./สศช. 3.4 **ด้านสังคม การศึกษา และวัฒนธรรม** เช่น โครงการพระราชทานด้านการศึกษาและสาธารณสุข การก่อสร้างศูนย์แรกรับเหยื่อการค้ามนุษย์หน่วยงานที่เกี่ยวข้อง : กต./รง./วธ. กองราชเลขานุการในพระองค์สมเด็จพระเทพรัตนราชสุดาฯ สยามบรมราชกุมารี**มติ ครม. :** รับทราบผลการเยือนไทยของรัฐมนตรีอาวุโสและรัฐมนตรีว่าการกระทรวงการต่างประเทศแห่งราชอาณาจักรกัมพูชา และมอบหมายหน่วยงานต่างๆ ดำเนินการในส่วนที่เกี่ยวข้องต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อเร่งรัดการปฏิบัติให้เป็นไปตามผลการหารือที่เป็นรูปธรรมต่อไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** : ผลการเยือนสาธารณรัฐอินเดียอย่างเป็นทางการของรองนายกรัฐมนตรี**สารัตถะ :** กต. เสนอ ครม. รับทราบผลการเยือนสาธารณรัฐอินเดียอย่างเป็นทางการของนายกรัฐมนตรี และพิจารณาสั่งการให้หน่วยงานที่เกี่ยวข้อง ดำเนินการในส่วนที่เกี่ยวข้องต่อไปในโอกาสแรกโดยมีรายละเอียดสรุปได้ ดังนี้ กต. รายงาน นายกรัฐมนตรี รองนายกรัฐมนตรี (นายสมคิด จาตุศรีพิทักษ์) และคณะผู้แทนไทยเยือนสาธารณรัฐอินเดียอย่างเป็นทางการ ตามคำเชิญของนายกรัฐมนตรีอินเดีย (นายนเรนทร โมที) ระหว่างวันที่ 16 – 18 มิ.ย. 2559 ดังนี้1. นายกรัฐมนตรีได้หารือและมอบนโยบายแก่ทีมประเทศไทยในอินเดียหารือข้อราชการกลุ่มเล็กและแบบเต็มคณะกับนายกรัฐมนตรีอินเดีย โดยทั้งสองฝ่ายได้หารือในประเด็นความร่วมมือทั้งในระดับทวิภาคีและพหุภาคีต่างๆ เพื่อกระชับความสัมพันธ์ระหว่างสองประเทศ และร่วมผลักดันประเด็นที่มีผลประโยชน์ร่วมกันในเวทีระหว่างประเทศครอบคลุมการดำเนินการในสาขาต่างๆ เช่น ความร่วมมือด้านการเมือง ความมั่นคงและการทหารการค้าการลงทุน ความเชื่อมโยง ความร่วมมือระดับประชาชน และกรอบอนุภูมิภาค2. นายกรัฐมนตรีและนายกรัฐมนตรีอินเดียร่วมเป็นสักขีพยานในพิธีลงนามความตกลง 2 ฉบับได้แก่ แผนปฏิบัติการว่าด้วยโครงการแลกเปลี่ยนทางวัฒนธรรมไทยอินเดีย ฉบับที่ 3 และบันทึกความเข้าใจว่าด้วยความร่วมมือด้านวิชชาการระหว่างมหาวิทยาลัยนาคาแลนด์กับมหาวิทยาลัยเชียงใหม่ ทั้งนี้ มีการลงนามบันทึกความเข้าใจระหว่างธนาคารกสิกรไทย จำกัด (มหาชน) กับธนาคาร Axis จำกัด เป็นกิจกรรมคู่ขนานของภาคเอกชนด้วย3. นายกรัฐมนตรีมอบหมายให้รองนายกรัฐมนตรี (นายสมคิด จาตุศรีพิทักษ์) และ ปลัดกระทรวงการต่างประเทศเยือนอินเดียเพื่อติดตามและผลักดันความคืบหน้าตามผลการเยือนอินเดียของนายกรัฐมนตรีในครั้งนี้ ซึ่งผลการเยือนดังกล่าว มีการหารือทวิภาคี ซึ่งเป็นการแสดงเจตนารมณ์ทางการเมือง และเกี่ยวกับความสัมพันธ์ระหว่างประเทศ ซึ่งมีประเด็นที่ต้องติดตามจำเป็นต้องนำเสนอคณะรัฐมนตรีพิจารณามอบหมายหน่วยงานที่เกี่ยวข้อง เช่น กห. กต. พม. กษ. คค. ทก. พณ. ยธ. วธ. ศธ. อก. สขช. สมช. สศช. สกท. พศ. อส. ททท. ดำเนินการในส่วนที่เกี่ยวข้องต่อไปในโอกาสแรก ดังนี้

|  |  |  |
| --- | --- | --- |
| **ลำดับ** | **ประเด็น** | **หน่วยงานที่เกี่ยวข้อง** |
| 1 | ภาพรวม | กห., พณ., วธ., สขช., สมช., สศช., อก., สกท. |
| 2 | ความร่วมมือด้านการเมืองและการแลกเปลี่ยนการเยือนระดับสูง | กต., กห., พณ., วธ., สขช., สมช., สศช., อก., สกท. |
| 3 | ความร่วมมือด้านความมั่นคง | กต., กห., ทก., ยธ., สขช., สมช., อส., สกท. |
| 4 | การค้าการลงทุน | กต., กษ., พณ., สกท., อก., สภาหอการค้าฯ สภาอุตสาหกรรมฯ สมาคมธนาคารไทย |
| 5 | ความร่วมมือด้านความเชื่อมโยง | กต., คค., สศช., อก., สกท., สภาหอการค้าฯ สภาอุตสาหกรรมฯ สมาคมธนาคารไทย |
| 6 | ความร่วมมือระดับประชาชน | กก., กต., วธ., ททท., ทก., ศธ., พศ. |
| 7 | สถานการณ์ในภูมิภาค | กต. / กห. / พม. / สมช. / สขช. |
| 8 | ความร่วมมือในกรอบพหุภาคี | กต. / คค. / พณ. / สศช. / อก. |

ความเห็นของ กษ.กษ พิจารณาแล้วเห็นด้วยว่า ผลการเยือนฯ ดังกล่าวเป็นการกระชับความสัมพันธ์ในทุกๆ ด้าน และจะเป็นลู่ทางในการเพิ่มพูนมูลค่าทางเศรษฐกิจระหว่างกัน โดยเฉพาะการริเริ่มการหารือในประเด็นอุปสรรคด้านภาษีซึ่งเห็นอุปสรรคสำคัญสำหรับการส่งออกสินค้าเกษตรของไทย โดยเฉพาะข้าวและยางพาราไปยังอินเดีย โดย กษ. มีความพร้อมในการให้ความร่วมมือในทุกๆ ด้านในการผลักดันและเพิ่มมูลค่าการส่งออกสินค้าเกษตรที่มีศักยภาพของไทยไปยังอินเดีย เพื่อขยายความร่วมมือด้านการค้าการลงทุนตามผลการเยือนฯ ร่วมกับอินเดีย โดยใช้กลไกความตกลงทางเศรษฐกิจระดับอนุภูมิภาคและระดับภูมิภาคในการส่งเสริมความร่วมมือระหว่างกันต่อไป**มติ ครม.** : รับทราบผลการเยือนสาธารณรัฐอินเดียอย่างเป็นทางการของนายกรัฐมนตรี และมอบหมายให้ส่วนราชการที่เกี่ยวข้องดำเนินการต่อไป ตามที่ กต. เสนอ และให้ กต. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ :** กต./กษ. (สกต.)**ประโยชน์ที่ได้รับ :** เพื่อกระชับความสัมพันธ์ระหว่างสองประเทศ และร่วมผลักดันประเด็นที่มีผลประโยชน์ร่วมกันในเวทีระหว่างประเทศครอบคลุมการดำเนินการในสาขาต่าง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันจันทร์ที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ)(กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** การขยายระยะเวลากำหนดวงเงินดำเนินโครงการรับจำนำผลผลิตทางการเกษตรคงค้างทั้งหมด**สารัตถะ :** กค. เสนอ ครม. ดังนี้1. รับทราบมติที่ประชุมคณะกรรมการนโยบายและบริหารจัดการข้าว (นบข.) ครั้งที่ 1/2559 เมื่อวันที่ 24 ก.พ. 2559 ตามข้อ (1.)2. อนุมัติขยายระยะเวลากำหนดวงเงินดำเนินโครงการรับจำนำผลผลิตทางการเกษตร คงค้างทั้งหมดให้อยู่ภายในกรอบ 500,000 ล้านบาท โดยแยกเป็นวงเงินกู้ 410,000 ล้านบาท และเงินทุนธนาคารเพื่อการเกษตรและสหกรณ์การเกษตร (ธ.ก.ส.) 90,000 ล้านบาท จากเดิมภายในวันที่ 30 ก.ย. 2558 เป็นภายในวันที่ 30 ก.ย. 2559 ซึ่ง นบข. ได้มีมติเห็นชอบแล้ว 3. รับทราบสถานะหนี้คงค้างจากการดำเนินโครงการรับจำนำผลผลิตทางการเกษตรปีการผลิต 2554/55 – ปีการผลิต 2556/57 ทั้งในส่วนเงินกู้ที่ กค. ค้ำประกันและเงินทุน ธ.ก.ส. ณ วันที่ 31 พ.ค. 2559 วงเงินรวม 498,767.455 ล้านบาท ซึ่งอยู่ภายในกรอบวงเงินที่คณะรัฐมนตรีกำหนดโดยมีรายละเอียดสรุปได้ ดังนี้ครม. และ คสช. ได้มีมติ เกี่ยวกับการกำหนดวงเงินดำเนินโครงการรับจำนำผลผลิตทางการเกษตรคงค้าง ดังนี้

|  |  |
| --- | --- |
| **มติ ครม. / คสช.** | **สรุปสาระสำคัญ** |
| 10 มิ.ย. 2556 | อนุมัติตามมติ ๕ คณะกรรมการกลั่นกรองเรื่องเสนอ ครม. คณะที่ 3 (ฝ่ายเศรษฐกิจ) ครั้งที่ 13/2556 เมื่อวันศุกร์ที่ 7 มิ.ย. 2556 ว่า **ณ วันที่** **31 ธ.ค. 2556** **พณ. ต้องดำเนินการให้มีการใช้เงินในกรอบวงเงินหมุนเวียนของโรงการรับจำนำข้าวเปลือกปีการผลิต 2554/55**  |

|  |  |
| --- | --- |
| **มติ ครม. / คสช.** | **สรุปสาระสำคัญ** |
| 10 มิ.ย. 2556 | **และ 2555/56 ไม่เกินจำนวน 500,000 ล้านบาท** โดยเป็นเงินทุนของ ธ.ก.ส. จำนวน 90,000 ล้านบาท และเงินกู้ที่ กค. จัดหามให้ จำนวน 410,000 ล้านบาท |
| 3 ก.ย. 2556 | ให้ พณ. ดำเนินโครงการรับจำนำข้าวเปลือก (นาปี) ปีการผลิต 2556/57 ภายในกรอบวงเงิน 270,000 ล้านบาท ซึ่งจะต้องอยู่ภายใต้กรอบสินเชื่อที่ ครม. ได้มีมติอนุมัติไว้เมื่อวันที่ 10 มิ.ย. 2556 |
| 21 ม.ค. 2557 | รับทราบการปรับปรุงแผนการบริหารหนี้สาธารณะ ประจำปีงบประมาณ 2557 ครั้งที่ 1 ซึ่งรวมถึงการขอปรับเพิ่มเงินกู้เพื่อเป็นเงินทุนหมุนเวียนในดำเนินโครงการรับจำนำข้าวเปลือก (นาปี) ปีการผลิต 2556/57 (เนื่องจากกรอบวงเงิน 500,000 ล้านบาทเต็ม จำนวน 130,000 ล้านบาท โดยให้**ขยายระยะเวลากำหนดวงเงินดำเนินโครงการรับจำนำผลผลิตทางการเกษตรค้างทั้งหมดให้อยู่ภายใต้กรอบ 500,000 ล้านบาท เป็น อย่างช้าที่สุดวันที่ 31 ธ.ค. 2557** |
| 2 ก.ย. 2557 (มติ คสช.) | **อนุมัติให้ขยายระยะเวลาการกำหนดวงเงินดำเนินโครงการรับจำนำผลผลิตทางการเกษตรคงค้างทั้งหมดให้อยู่ภายใต้กรอบ 500,000 ล้านบาท เป็น ภายในวันที่ 30 ก.ย. 2558** |
| 30 ก.ย. 2558 | รับทราบเหตุผลที่ไม่สามารถระบายข้าวเพื่อปิดบัญชีโครงการรับจำนำข้าวได้ครบกำหนด และ**ให้** **พณ. เร่งนำเสนอ นบข. ในโอกาสแรกเพื่อพิจารณาขยายระยะเวลากำหนดเงินดำเนินโครงการรับจำนำผลผลิตทางการเกษตรคงค้างทั้งหมดให้อยู่ภายในกรอบ 500,000 ล้านบาท เป็น ภายในวันที่ 30 ก.ย. 2559** |

(1) กค. รายงานโดย นบข. ได้มีมติในควาวประชุมฯ ครั้งที่ 1/2559 เมื่อวันที่ 24 ก.พ. 2559 เห็นชอบให้ขยายระยะเวลากำหนดวงเงินดำเนินโครงการรับจำนำผลผลิตทางการเกษตรคงค้างทั้งหมดให้อยู่ภายในกรอบวงเงิน 500,000 ล้านบาท โดยแยกเป็นวงเงินกู้ 410,000 ล้านบาท และเงินทุน ธ.ก.ส. 90,000 ล้านบาท จากเดินภายในวันที่ 30 ก.ย. 2558 เป็นภายในวันที่ 30 ก.ย. 2559 เนื่องจากการระบายข้าวจะต้องพิจารณาจากสภาวะตลาดในเวลาที่เหมาะสมและไม่ให้มีผลกระทบต่อราคาข้าวภายในประเทศ และมอบหมายให้ กค. นำเสนอ ครม. รับทราบมติ นบข. ต่อไป(2) ภาพรวมภาระหนี้คงเหลือโครงการรับจำนำผลผลิตทางการเกษตรปีการผลิต 2554/55 – ปีการผลิต 2556/57 ทั้งในส่วนเงินกู้ที่ กค. ค้ำประกันและเงินทุน ธ.ก.ส. สรุปได้ดังนี้

|  |  |  |  |
| --- | --- | --- | --- |
| **โครงการรับจำนำฯ** | **ณ วันที่30 ก.ย. 2558** | **ณ วันที่ 31 ม.ค. 2559** | **ณ วันที่ 31 พ.ค. 2559** |
| **เงินกู้ กค. ค้ำประกัน** | **เงินทุน****ธ.ก.ส.** | **เงินกู้ กค. ค้ำประกัน** | **เงินทุน****ธ.ก.ส.** | **เงินกู้ กค. ค้ำประกัน** | **เงินทุน****ธ.ก.ส.** |
| **ปีการผลิต** **2554/55** | 152,460.220 | 89,057.014 | 136,,973.220 | 89,680..408 | 133,,061.220 | 89,217..727 |
| **ปีการผลิต** **2555/56** | 190,013.483 | 190,013.483 | 190,013.483 |
| **ปีการผลิต 2556/57** | 86,475.025 | 86,475.025 | 86,475.025 |
| **รวม** | 428,948.728 | 89,057.014 | 413,461.728 | 89,680.408 | 409,549.728 | 89,217.727 |
| 518,005.742 | 503,142.136 | 498,767.455 |
| **กรอบ 500,000 ล้านบาท****( เงินกู้ 410,000 + เงินทุน 90,000)** | 18,948.728 | -942.986 | 3,461.728 | -319.592 | -450.272 | -782.273 |
| เกินกรอบ 18,005.742 | เกินกรอบ 3,142.136 | ต่ำกว่ากรอบ 1,232.545 |

โดย ณ วันที่ 31 พ.ค. 2559 พณ. สามารถระบายข้าวและนำเงินมาชำระคืนเงินกู้ได้เพิ่มเติม **ทำให้ภาระหนี้คงเหลือโครงการรับจำนำผลผลิตทางการเกษตรคงค้างทั้งหมดอยู่ภายใต้กรอบที่คณะรัฐมนตรีกำหนด** กล่าวคือ หนี้คงค้างจากการดำเนินโครงการรับจำนำผลผลิตทางการเกษตรต่ำกว่ากรอบที่กำหนด 1,232.545 ล้านบาท (ส่วนเงินกู้ที่ กค. ค้ำประกันต่ำกว่ากรอบที่กำหนด 450.272 ล้านบาท และส่วนเงินทุน ธ.ก.ส. ต่ำกว่ากรอบที่กำหนด 782.273 ล้านบาท)(3) กค. พิจารณาแล้วเห็นว่า การกำหนดระยะเวลาของวงเงินดำเนินโครงการรับจำนำผลผลิตทางการเกษตรคงค้างและการพิจารณาขยายระยะเวลากำหนดวงเงินดำเนินโครงการรับจำนำผลผลิตทางการเกษตรคงค้างทั้งหมดเป็นการดำเนินการตามมติ ครม. และ คสช.ความเห็นของ กษ.กษ พิจารณาแล้วเห็นด้วยว่า ควรให้ความเห็นชอบตามที่ กค. เสนอ การขยายระยะเวลากำหนดวงเงินดำเนินโครงการรับจำนำผลผลิตทางการเกษตรคงค้างทั้งหมด จากเดิมภายในวันที่ 30 ก.ย. 2558 เป็นภายในวันที่ 30 ก.ย. 2559 เพื่อให้เป็นไปตามมติคณะกรรมการนโยบายและบริหารจัดการข้าว ครั้งที่ 1/2559 เมื่อวันที่ 24 ก.พ. 2559 รวมทั้งภาระหนี้คงค้างโครงการรับจำนำผลผลิตทางการเกษตรอยู่ภายใต้กรอบวงเงินที่คณะรัฐมนตรีกำหนดแล้ว**มติ ครม. :** 1. รับทราบมติที่ประชุมคณะกรรมการนโยบายและบริหารจัดการข้าว ครั้งที่ 1/2559 เมื่อวันที่ 24 ก.พ. 2559 และรายงานสถานะหนี้คงค้างจากการดำเนินการรับจำนำผลผลิตทางการเกษตรปีการผลิต 2554/55 – ปีการผลิต 2556/57 ตามที่ กค. เสนอ ทั้งนี้ ให้ พณ. ดำเนินการตามข้อสั่งการของนายกรัฐมนตรีที่ให้มีการประเมินผลสัมฤทธิ์ที่ได้ในแต่ละฤดูกาลด้วย2. มอบหมายให้ พณ. เป็นหน่วยงานหลักร่วมกับ กค. และหน่วยงานที่เกี่ยวข้อง กำหนดแผนการระบายข้าวในสต๊อกของโครงการรับจำนำผลผลิตทางการเกษตร ปีการผลิต 2554/55 – ปีการผลิต 2556/57 และการลดกรอบวงเงินกู้คงค้างที่เหมาะสมในแต่ละปี โดยแผนดังกล่าวต้องแสดงให้เห็นถึงแนวทางการลดภาระหนี้เงินกู้ทั้งในส่วนการระบายข้าวและภาระงบประมาณที่ต้องชดเชยเงินต้นและดอกเบี้ยเงินกู้อย่างชัดเจนเป็นรายปี และนำเสนอคณะกรรมการนโยบายและบริหารจัดการข้าวพิจารณาเพื่อใช้เป็นกรอบในการดำเนินการต่อไป | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อแก้ไขปัญหาข้าวทั้งระบบ กำหนดมาตรการ ระยะสั้นและระยะยาวให้เชื่อมโยง ทั้งการผลิต การตลาด และการแปรรูป อย่างครบวงจร เพื่อเพิ่มมูลค้าการควบคุมภาพและมาตรฐาน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ผลการประชุมคณะกรรมาธิการร่วมทางการค้า (Joint Trade Commission : JTC) ไทย – เมียนมา ครั้งที่ 7**สารัตถะ :** พณ. เสนอ ครม. เพื่อทราบและพิจารณามอบหมายให้ส่วนราชการที่เกี่ยวข้องดำเนินการตามผลการประชุมฯโดยมีรายละเอียดสรุปได้ ดังนี้1. ครม. มีมติเมื่อวันที่ 15 ม.ค. 2556 เห็นชอบให้ส่วนราชการที่เกี่ยวข้องดำเนินการตามผลการประชุมคณะกรรมาธิการร่วมทางการค้า (Joint Trade Commission : JTC) ระหว่างไทยและเมียนมา ครั้งที่ 6 ซึ่งจัดขึ้นเมื่อวันที่ 2 พ.ย. 2555 ณ กรุงเทพฯ เพื่อให้มีการทำงานอย่างบูรณาการและเกิดผลเป็นรูปธรรม ตามที่ พณ. เสนอ2. ครม. มีมติเมื่อวันที่ 12 ม.ค. 2559 เห็นชอบในหลักการต่อประเด็นความร่วมมือทางเศรษฐกิจการค้าสำหรับการหารือกับเมียนมาที่ฝ่ายไทยประสงค์จะผลักดัน ได้แก่ (1) การตั้งเป้าหมายการค้าสองฝ่าย (2) ความร่วมมือด้านการส่งเสริมการค้าชายแดน (3) ความร่วมมือด้านการส่งเสริมและอำนวยความสะดวกทางการค้าและการลงทุน (4) ความร่วมมือด้านสินค้าเกษตร (5) ความร่วมมือในการเชื่อมโยงระหว่างกัน (6) ความร่วมมือด้านการเงินและการธนาคาร (7) ความร่วมมือเรื่องเขตเศรษฐกิจพิเศษ (8) ความร่วมมือด้านการท่องเที่ยว และ (9) ความร่วมมือด้านวิชาการ การพัฒนาบุคลากร และอื่นๆ รวมทั้งมอบหมายให้รัฐมนตรีว่าการกระทรวงพาณิชย์ใช้เป็นกรอบการหารือสำหรับการประชุมดังกล่าว3. พณ. รายงานว่า เมียนมาได้เป็นเจ้าภาพจัดการประชุมคณะกรรมาธิการร่วมทางการค้า ระหว่างไทยกับเมียนมา ครั้งที่ 7 ระหว่างวันที่ 7-8 ก.ค. 2559 ณ กรุงเนปิดอว์ สาธารณรัฐแห่งสหภาพเมียนมา โดยมีรัฐมนตรว่าการกระทรวงพาณิชย์ (นางอภิรดี ตันตราภรณ์) เป็นหัวหน้าคณะผู้แทนไทย และรัฐมนตรีว่าการกระทรวงพาณิชย์เมียนมา (นายทัน มินท์) เป็นหัวหน้าคณะผู้แทนเมียนมา **ผลการประชุมสรุปได้ ดังนี้**3.1 **ประเด็นที่ทั้งสองฝ่ายเห็นชอบร่วมกัน**3.1.1 **เป้าหมายการค้า** ทั้งสองฝ่ายเห็นพ้องตั้งเป้าหมายการค้าเพื่อให้บรรลุ 10,000-12,000 ล้านดอลลาร์สหรัฐ ในปี 2560 ซึ่งเป็นการสานต่อสิ่งที่นายกรัฐมนตรีและที่ปรึกษาแห่งรัฐของเมียนมา (นางออง ซาน ซู จี) เห็นชอบร่วมกัน และโดยที่สถิติการค้าของสองฝ่ายมีความแตกต่างกันมาก จึงจะร่วมมือกันในการแลกเปลี่ยนข้อมูลสถิติการค้าเพื่อให้สอดคล้องกันมากยิ่งขึ้น3.1.2 **ยุทธศาสตร์การสร้างความเจริญเติบโตทางเศรษฐกิจแม่สอด – เมียวดี** ที่ประชุมเห็นพ้องว่า การค้าชายแดนมีความสำคัญต่อการพัฒนาเศรษฐกิจของไทยและเมียนมา จึงร่วมกันจัดทำยุทธศาสตร์ฯ ซึ่งประกอบด้วยประเด็นสำคัญ คือ การตั้งเป้าเพิ่มมูลค่าการค้าชายแดนแม่สอด-เมียวดีให้เพิ่มขึ้นเท่าตัว การจัดตั้งคณะกรรมการร่วมการค้าชายแดนไทย-เมียนมา การจัดตั้งสภาธุรกิจท้องถิ่น การพัฒนาระบบโลจิสติกส์ชายแดน การพัฒนาศูนย์กลางการให้บริการด้านค้าปลีก ค้าส่ง สุขภาพ ท่องเที่ยว และการศึกษาในเขตเศรษฐกิจพิเศษแม่สอด-เมียวดี การจัดตั้งกลไกเพื่อส่งเสริมการลงทุนและการบริหารจัดการสินค้าเกษตรตามแนวชายแดน (one-stop-service) การอำนวยความสะดวกการเคลื่อนย้ายแรงงาน การส่งเสริมความร่วมมือด้านการท่องเที่ยวโดยเฉพาะการท่องเที่ยวทางถนน การสถาปนาความสัมพันธ์เมืองคู่มิตรระหว่างแม่สอด-เมียวดี ทั้งนี้ หน่วยงานที่เกี่ยวข้องจะร่วมกันดำเนินการให้เกิดผลเป็นรูปธรรมโดยเร็ว3.1.3 **การปรับปรุงแก้ไขกฎระเบียบด้านการค้าและการลงทุนของเมียนมา** ฝ่ายเมียนมารับจะปรับปรุงขั้นตอนการตรวจสอบใบรับรองถิ่นกำเนิดสินค้าหรือ ATIGA Form D ณ ด่านชายแดน เพื่อให้สินค้าไทยที่ส่งออกไปเมียนมาภายใต้กรอบอาเซียนสามารถใช้สิทธิพิเศษทางภาษีได้เร็วขึ้น และตอบรับที่จะจัดให้มี Thai Desk เพื่อให้ข้อมูลและอำนวยความสะดวกแก่นักลงทุนไทยในเมียนมา รวมถึงอยู่ระหว่างการปรับปรุงกฎหมาย การลงทุนเพื่อให้สิทธินักลงทุนต่างชาติเท่าเทียมกับนักลงทุนเมียนมา และปรับปรุงกฎหมายการจัดตั้งธุรกิจซึ่งคาดว่าจะดำเนินการแล้วเสร็จภายในปีนี้3.2 **ประเด็นที่จะสนับสนุนการดำเนินการร่วมกันต่อไป**3.2.1 **CLMVT Forum** ทั้งสองฝ่ายเห็นร่วมกันที่จะผลักดันผลลัพธ์ของงาน CLMVT Forum 2016 ให้สำเร็จเป็นรูปธรรมโดยเฉพาะการจัดตั้ง CLMVT Business Council และการพัฒนา Knowledge Tank เพื่อเป็นแหล่งข้อมูลเศรษฐกิจที่ทันสมัยซึ่งผู้ใช้สามารถเข้าถึงได้ง่าย3.2.2 **ความร่วมมือด้านการธนาคารและการเงิน** ทั้งสองฝ่ายเห็นชอบให้มีการหารือเพิ่มเติมเรื่องความเป็นไปได้ในการขยายการใช้เงินสกุลท้องถิ่น (เงินบาท-เงินจ๊าต) ไปยังพื้นที่อื่นๆ นอกเขตเศรษฐกิจพิเศษ เช่น แม่สอด-เมียวดี เพื่ออำนวยความสะดวกด้านการค้าของสองประเทศ และเมียนมาแจ้งว่า จะให้ความสำคัญกับธนาคารไทยเป็นลำดับต้น ในกรณีที่มีการออกใบอนุญาตให้ธนาคารต่างชาติเปิดสาขาธนาคารในเมียนมาได้เพิ่มเติม3.2.3 **การยกระดับ/เปิดจุดผ่านแดนเพิ่มเติม** ทั้งสองฝ่ายจะร่วมกันพิจารณายกระดับจุดผ่านแดนที่มีอยู่ โดยเฉพาะด่านมูด่อง-สิงขร จังหวัดประจวบคีรีขันธ์ และพิจารณาเปิดจุดผ่านแดนเพิ่มเติม เช่น ด่านแม่แซะ (BP-13) – ห้วยต้นนุ่น จังหวัดแม่ฮ่องสอนเพื่ออำนวยความสะดวกด้านการค้า การลงทุน และการท่องเที่ยวระหว่างกัน ในการนี้ ทั้งสองฝ่ายตกลงจะหารือเรื่องนี้ต่อไปในกลไกการดำเนินการที่เกี่ยวข้อง เช่น คณะกรรมการเขตแดนร่วมไทย – เมียนมา และผ่านช่องทางการทูตต่อไป3.2.4 **โครงการเขตเศรษฐกิจพิเศษทวาย** ทั้งสองฝ่ายเห็นพ้องจะร่วมกันผลักดันการพัฒนาโครงการเขตเศรษฐกิจพิเศษทวายให้มีความคืบหน้าและมีผลเป็นรูปธรรมต่อไป3.2.5 **การจัดตั้งระบบการตรวจแบบเบ็ดเสร็จจุดเดียว (Single Stop Inspection: SSI)** ฝ่ายเมียนมาขอให้ฝ่ายไทยพิจารณาเรื่องการจัดทำ SSI ที่ด่านชายแดน โดยเฉพาะด่านแม่สอด-เมียวดี จังหวัดตาก ซึ่งฝ่ายไทยได้แจ้งว่า ไทยตระหนักถึงความสำคัญของการจัดทำ SSI โดยได้เตรียมพื้นที่ดำเนินการไว้ที่บริเวณสะพานมิตรภาพไทย-เมียนมา แห่งที่ 2 ขณะนี้สะพานฯ อยู่ในระหว่างการก่อสร้าง คาดว่าจะแล้วเสร็จในปี 25613.2.6 **ความร่วมมือด้านการพัฒนาบุคลากร** ฝ่ายไทยพร้อมสนับสนุนการพัฒนาบุคลากรในสาขาที่เมียนมาสนใจ เช่น การพาณิชย์ ศุลกากร การตรวจคนเข้าเมือง สุขอนามัยและสุขอนามัยพืช โลจิสติกส์ เป็นต้น3.2.7 **ความร่วมมือโครงการเส้นทางสายผ้าทอ** ฝ่ายไทยเสนอโครงการเส้นทางสายผ้าทอเพื่อเชื่อมโยงการท่องเที่ยวและการสร้างงานในท้องถิ่น และฝ่ายเมียนมาตอบรับโครงการดังกล่าวโดยขอให้ทั้งสองฝ่ายประสานหารือในรายละเอียดต่อไป3.2.8 **การส่งเสริมการลงทุนของไทยในเมียนมา** ฝ่ายไทยยินดีที่จะสนับสนุนนักลงทุนไทยเข้าไปลงทุนในสาขาธุรกิจที่ฝ่ายเมียนมาต้องการ เช่น พลังงาน ก่อสร้าง และ ICT บนพื้นฐานความเชี่ยวชาญของไทย3.2.9 **การอนุญาตให้ใช้หนังสือผ่านแดน (Border Pass) เพื่อส่งเสริมการท่องเที่ยวทางถนน** เมียนมาจะอนุญาตให้คนไทยใช้หนังสือผ่านแดนเดินทางเข้าไปท่องเที่ยวในพระธาตุอินทร์แขวน ผ่านด่านเมียวดี-แม่สอด จังหวัดตาก และด่านทิกิ-พุน้ำร้อน จังหวัดกาญจนบุรี โดยเป็นการให้ฝ่ายเดียวของเมียนมา3.2.10 **ความร่วมมือภาคเอกชน** ทั้งสองฝ่ายให้ความสำคัญต่อการขับเคลื่อนเศรษฐกิจโดยภาคเอกชน โดยในการประชุมครั้งนี้ได้เชิญผู้แทนภาคเอกชนไทยและเมียนมาเข้าร่วมประชุมด้วย โดยภาคเอกชนไทยได้เชิญชวนให้เจ้าหน้าที่ภาครัฐและผู้ประกอบการระดับสูงเมียนมาเข้าร่วมอบรมโครงการ Capital Market Academy ในอนุภูมิภาคลุ่มแม่น้ำโขง (CMA-GMS) เพื่อแลกเปลี่ยนมุมมองการเชื่อมโยงทางเศรษฐกิจและตลาดทุนระหว่างกัน ซึ่งจะช่วยตอกย้ำความเป็นผู้นำตลาดทุนในอนุภูมิภาคลุ่มแม่น้ำโขง นอกจากนี้ ภาคเอกชนไทยและเมียนมาจะร่วมกันผลักดันผลลัพธ์ของ CLMVT Forum 2016 ให้สำเร็จเป็นรูปธรรม3.3 **ประเด็นที่ฝ่ายไทยจะดำเนินการต่อไป**3.3.1 **ความร่วมมือโครงการสร้างเครือข่ายผู้ประกอบการรุ่นใหม่ของไทยกับประเทศเพื่อนบ้าน (Young Entrepreneur Network Development Program: YEN-D)** ฝ่ายเมียนมาแสดงความชื่นชมต่อโครงการดังกล่าว ที่ทำให้ผู้ประการรุ่นใหม่ของทั้งสองฝ่ายได้รู้จักคุ้นเคยและนำไปสู่การขยายโอกาสทางธุรกิจระหว่างกัน อย่างไรก็ดี ภาคเอกชนเมียนมาขอให้ไทยจัดทำแผนและแจ้งกำหนดการล่วงหน้าเพื่อให้เมียนมาสามารถวางแผนในการส่งผู้เข้าร่วมโครงการได้อย่างเหมาะสม3.3.2 **การอนุญาตให้รถบรรทุกเมียนมาข้ามสะพานมิตรภาพไทย-เมียนมา แห่งที่ 1** ฝ่ายเมียนมาเรียกร้องให้ฝ่ายไทยอนุญาตให้รถบรรทุกของเมียนมาขนาดน้ำหนักบรรทุกไม่เกิน 50 ตัน สามารถข้ามสะพานมิตรภาพไทย-เมียนมา แห่งที่ 1 ซึ่งปรับปรุงแล้วเสร็จตั้งแต่เดือน ส.ค. 2558 ได้ โดยฝ่ายไทยรับจะดำเนินการประสานกับ คค. ทั้งนี้ ทั้งสองฝ่ายเห็นควรเร่งรัดการเจรจาความตกลงทวิภาคีทางถนนเพื่ออำนวยความสะดวกการขนส่งสินค้าและผู้โดยสารระหว่างกัน3.3.3 **การจัดมหกรรมการค้าชายแดน** ฝ่ายไทยแจ้งเมียนมาว่า ไทยพร้อมจัดมหกรรมการค้าชายแดนแม่สอด ครั้งที่ 2 ภายในปีนี้ เพื่อสนับสนุนการดำเนินการยุทธศาสตร์การสร้างความเจริญเติบโตทางเศรษฐกิจแม่สอด-เมียวดี และกระตุ้นการค้าบริเวณชายแดนไทย-เมียนมา ทั้งนี้ ฝ่ายไทยจะเป็นเจ้าภาพจัดการประชุมคณะกรรมาธิการร่วมทางการค้าไทย-เมียนมา ครั้งที่ 8 โดยเจ้าหน้าที่ของทั้งสองฝ่ายจะประสานเรื่องกำหนดเวลาและสถานที่กันต่อไป3.4 **ผลการหารือระหว่างรัฐมนตรีว่าการกระทรวงพาณิชย์กับภาคเอกชน** รัฐมนตรีว่าการกระทรวงพาณิชย์ (นางอภิรดี ตันตราภรณ์) ได้หารือกับนายกสมาคมนักลงทุนไทยในเมียนมาและประธานสภาธุรกิจไทย-เมียนมา โดยมีเอกอัครราชทูตไทยประจำสาธารณรัฐแห่งสหภาพเมียนมา (นายพิษณุ สุวรรณะชฎ) เข้าร่วมด้วย เมื่อวันที่ 7 ก.ค. 2559 โดยภาคเอกชนได้เสนอให้ภาครัฐสนับสนุนใน 4 ประเด็น ดังนี้3.4.1 การส่งเสริมระบบโลจิสติกส์ชายแดนไทย-เมียนมา โดยเสนอให้มีการอบรมร่วมกันระหว่างภาครัฐและภาคเอกชนของฝ่ายไทยและฝ่ายเมียนมาเรื่องระบบการประเมินภาษีศุลกากร และการจัดตั้งศูนย์กระจายสินค้าที่ด่านแม่สอด พร้อมทั้งขอให้อนุญาตให้รถบรรทุกของเมียนมาเข้ามาในพื้นที่ฝั่งไทยได้3.4.2 การสนับสนุนเงินกู้ดอกเบี้ยต่ำสำหรับการลงทุนของไทยด้านไฟฟ้าในเมียนมา3.4.3 การสนับสนุนการลดต้นทุนด้านเงินทุน เช่น การผลักดันเรื่องการใช้เงินสกุลท้องถิ่น (เงินบาท-เงินจ๊าต) ที่ด่านชายแดน และการขอให้เมียนมาพิจารณาเพิ่มการออกใบอนุญาตสำหรับการเปิดธนาคารพาณิชย์ไทยในเมียนมา3.4.4 การส่งเสริมการขยายธุรกิจด้านการท่องเที่ยว เช่น การเชื่อมโยงการบินระหว่างไทยกับแหล่งท่องเที่ยวที่สำคัญของเมียนมา การพัฒนาบุคลากรในสาขาบริการธุรกิจท่องเที่ยว และการพัฒนาสนามบิน3.5 **ข้อคิดเห็นและข้อสังเกตของ พณ.**3.5.1 ในภาพรวมถือว่าการประชุมประสบความสำเร็จเป็นอย่างดีตามวัตถุประสงค์ และมีบรรยากาศการประชุมที่เป็นมิตร แสดงให้เห็นถึงความสัมพันธ์และความร่วมมือทางเศรษฐกิจการค้าที่ดีมากระหว่างไทยกับเมียนมา3.5.2 ฝ่ายเมียนมาให้ความสำคัญกับประเด็นการผลักดันฝ่ายไทยให้อนุญาตให้รถบรรทุกสินค้าขนาดใหญ่จากเมียนมาข้ามสะพานมิตรภาพไทย-เมียนมา แห่งที่ 1 การจัดตั้งระบบการตรวจแบบเบ็ดเสร็จจุดเดียว (Single Stop Inspection: SSI) ที่ด่านชายแดนการยกระดับ/เปิดจุดผ่านแดนเพิ่มเติม โดยเฉพาะด่านมูด่อง-สิงขร จังหวัดประจวบคีรีขันธ์และด่านแม่แซะ (BP-13)-ห้วยต้นนุ่น จังหวัดแม่ฮ่องสอน รวมทั้งความร่วมมือในการแลกเปลี่ยนข้อมูลสถิติการค้านำเข้า-ส่งออก ซึ่งหน่วยงานที่เกี่ยวข้องของฝ่ายไทยควรพิจารณาข้อเรียกร้องของเมียนมาอย่างจริงจังและเร่งพิจารณาดำเนินการให้มีผลเป็นรูปธรรม ก่อนการประชุม JTC ครั้งต่อไป3.5.3 ประเด็นที่ฝ่ายไทยควรให้ความสำคัญและผลักดันฝ่ายเมียนมาต่อไป ได้แก่ การผลักดันให้มีการขยายการใช้เงินสกุลท้องถิ่นในการทำธุรกรรมระหว่างประเทศในพื้นที่เศรษฐกิจชายแดน เช่น แม่สอด-เมียวดี การผลักดันผลลัพธ์ของงาน CLMVT Forum 2016 โดยเฉพาะการจัดตั้ง CLMVT Business Council และการพัฒนา Knowledge Tank ให้สำเร็จเป็นรูปธรรม และการจัดทำความตกลงทวิภาคีทางถนนไทย-เมียนมา เป็นต้นทั้งนี้ พณ. ได้กราบเรียนรายงานผลการประชุมฯ ต่อนายกรัฐมนตรีเพื่อทราบด้วยแล้ว และจะติดตามความคืบหน้าในด้านการปฏิบัติตามผลการประชุมฯ ในส่วนที่เกี่ยวข้องทุกเรื่อง**มติ ครม. :** 1. รับทราบผลการประชุมคณะกรรมาธิการร่วมทางการค้า (Joint Trade Commission : JTC) ไทย – เมียนมา ครั้งที่ 7 และมอบหมายให้ส่วนราชการที่เกี่ยวข้องดำเนินการตามผลการประชุมฯ ตามที่ พณ. เสนอ 2. ให้ กต. กห. มท. และหน่วยงานที่เกี่ยวข้องรับความเห็นของ สมช. ในประเด็นเกี่ยวกับการยกระดับ/เปิดจุดผ่านแดนเพิ่มเติมไปพิจารณาดำเนินการในส่วนที่เกี่ยวข้องต่อไปด้วย | **หน่วยงานที่รับผิดชอบ** : พณ./กษ. (สกต./ปศ./กป./วก./มกอช./สศก.)**ประโยชน์ที่ได้รับ :** เพื่อให้ความร่วมมือทางเศรษฐกิจระหว่างไทย-เมียนมา เป็นไปอย่างมีประสิทธิภาพและมีประสิทธิผล**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 30/2559 วันอังคารที่ 2 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **020859****เรื่อง** **:** ร่างแผนแม่บทระบบสถิติประเทศไทย ฉบับที่ 2 (พ.ศ. 2559 - 2564)**สารัตถะ :** ทก. เสนอ ครม. ดังนี้1. ให้ความเห็นชอบร่างแผนแม่บทระบบสถิติประเทศไทย ฉบับที่ 2 (พ.ศ. 2559 - 2564)2. ให้ความเห็นชอบข้อเสนอแนะแนวทางการพัฒนาระบบสถิติประเทศไทย ตามที่คณะกรรมการจัดระบบสถิติประเทศไทย 3 ด้าน เสนอ ดังนี้2.1 มอบหมายหน่วยงานทุกระดับ (ระดับภารกิจและระดับพื้นที่) จัดเก็บข้อมูลจากการบริหารงาน (Administrative Record) เพื่อนำมาจัดทำเป็นข้อมูลสถิติสำหรับการวางแผนและกำหนดนโยบาย และมีข้อมูลสถิติในการติดตามประเมินผลตัวชี้วัดเพื่อการพัฒนาที่ยั่งยืน (Sustainable Development Goals : SDGs)2.2 มอบหมายให้สำนักงาน ก.พ. พิจารณาเพิ่มอัตรากำลังด้านสถิติในหน่วยงานภาครัฐ เพื่อสนับสนุนการพัฒนาระบบสถิติของประเทศ2.3 ให้ สงป. พิจารณาสนับสนุนการจัดสรรงบประมาณให้กับหน่วยงานทั้งระดับภารกิจและระดับพื้นที่ ในการพัฒนาด้านสถิติและจัดทำข้อมูลสถิติทางการที่สำคัญจำเป็นที่ยังไม่มีการจัดเก็บโดยมีรายละเอียดสรุปได้ ดังนี้1. ครม. มีมติเมื่อวันที่ 28 ธ.ค. 2553 เห็นชอบแผนแม่บทระบบสถิติประเทศไทย พ.ศ. 2554 – 2558 เพื่อให้การบริหารจัดการข้อมูลสถิติของประเทศเป็นระบบ โดยกำหนดกรอบความรับผิดชอบของหน่วยสถิติในการจัดทำข้อมูลสถิติให้มีความถูกต้อง ครบถ้วน ไม่ซับซ้อนและตรงกับความต้องการ และสามารถใช้ข้อมูลร่วมกันได้ตามที่ ทก. เสนอ และให้ ทก. (สำนักงานสถิติแห่งชาติ) พิจารณาความพร้อมของแต่ละหน่วยงานในการจัดเก็บ รวบรวมข้อมูล ปัญหา อุปสรรค และความเป็นไปได้ในการผลิตข้อมูลการสนับสนุนด้านวิชาการในการจัดอบรมผู้ได้รับมอบหมายให้สามารถปรับปรุงวิธีการจัดเก็บข้อมูลให้มีมาตรฐานและคุณภาพสูง การประสานกับหน่วยงานต่างๆ ในการริเริ่มผลิตข้อมูลที่จำเป็นและสอดคล้องกับความต้องการของประเทศ โดยเฉพาะสถิติด้านเศรษฐกิจระยะสั้นและสถิติทางด้านสังคมเพื่อประกอบการตัดสินใจและกำหนดนโยบายของรัฐบาล รวมทั้งผลิตข้อมูลด้านภัยพิบัติต่างๆ ให้มาก และทำการประเมินผลความก้าวหน้าและความสำเร็จของแผนแม่บทฯ เป็นประจำทุกปี ไปพิจารณาดำเนินการต่อไป2. ครม. มีมติเมื่อวันที่ 4 มิ.ย. 2556 เห็นชอบในหลักการให้นำแผนพัฒนาสถิติรายสาขาเข้าเป็นส่วนหนึ่งของแผนปฏิบัติราชการของกระทรวง กรม ตามที่ ทก. เสนอ โดยให้ ทก. ประสานและบูรณาการการจัดทำข้อมูลสถิติร่วมกับหน่วยงานที่เกี่ยวข้อง เพื่อให้ได้ข้อมูลที่ถูกต้อง ครบถ้วน มีมาตรฐาน รอบระยะเวลาการเก็บข้อมูลที่สอดคล้องกันและทันต่อเหตุการณ์ สามารถนำไปใช้ในการบริหารและวางแผนเพื่อการพัฒนาประเทศในมิติต่างๆ ได้อย่างเหมาะสม และมีประสิทธิภาพ3. ทก. รายงานว่าแผนแม่บทระบบสถิติประเทศไทย ฉบับที่ 1 (พ.ศ. 2554 - 2558) ได้สิ้นสุดลงในปี 2558 สำนักงานสถิติแห่งชาติ จึงได้ดำเนินการจัดทำร่างแผนแม่บทระบบสถิติประเทศไทย ฉบับที่ 2 (พ.ศ. 2559 - 2564)4. คณะกรรมการจัดระบบสถิติประเทศไทย 3 ด้าน (ด้านสังคม ด้านเศรษฐกิจ และด้านทรัพยากรธรรมชาติและสิ่งแวดล้อม) ในการประชุม ครั้งที่ 1/2556 เมื่อวันที่ 26 มี.ค. 2558 มีมติเห็นชอบในหลักการและมอบหมายให้สำนักงานสถิติแห่งชาติไปดำเนินการปรับปรุงตามข้อสังเกตของคณะกรรมการฯ และเสนอ ครม. เพื่อทราบผลการดำเนินงานตามแผนแม่บทระบบสถิติประเทศไทย ฉบับที่ 1 และให้ความเห็นชอบร่างแผนแม่บทระบบสถิติประเทศไทย ฉบับที่ 2 (พ.ศ. 2559 – 2564) พร้อมข้อเสนอแนะแนวทางในการพัฒนาระบบสถิติของประเทศไทยต่อไป5. **รายงานผลการดำเนินงานตามแผนแม่บทระบบสถิติประเทศไทย ฉบับที่ 1 (พ.ศ. 2554 - 2558)** มีผลการดำเนินงานใน 3 ยุทธศาสตร์ ดังนี้5.1 **ยุทธศาสตร์ที่ 1 การบริหารจัดการระบบสถิติอย่างมีประสิทธิภาพ** ได้มีการดำเนินงานใน 3 ระดับ ได้แก่5.1.1 **ระดับนโยบาย** ขับเคลื่อนโดยคณะกรรมการจัดระบบสถิติประเทศไทย 3 ด้าน ซึ่งได้แต่งตั้งคณะอนุกรรมการสถิติรายสาขา จำนวน 21 คณะ แต่งตั้งคณะอนุกรรมการกำหนดมาตรฐานสถิติ จำนวน 1 คณะ และให้สำนักงานสถิติแห่งชาติไปดำเนินการติดตามผลการดำเนินงานตามมติ ครม. เมื่อวันที่ 4 มิ.ย. 2556 ซึ่งมีบางหน่วยงานได้ดำเนินการไปแล้ว **การประเมินผลการดำเนินงานตามแผนแม่บทฯ ฉบับที่ 1** พบว่า หน่วยงานที่มีส่วนร่วมในการขับเคลื่อนส่วนใหญ่เห็นว่าเป็นการเพิ่มภาระงานในการผลิตสถิติทางการตามมาตรฐาน รวมทั้งสถิติที่ยังไม่ได้ดำเนินการ เนื่องจาก**ข้อจำกัดในเรื่องของงบประมาณและบุคลากร** ขณะเดียวกันระบบมาตรฐานข้อมูลของแต่ละหน่วยงานมีความแตกต่างกัน ซึ่งส่งผลกระทบต่อระบบการเชื่อมโยงแลกเปลี่ยนข้อมูล ทั้งนี้ เพื่อให้การขับเคลื่อนแผนแม่บทฯ ฉบับที่ 2 ไปสู่เป้าหมายอย่างมีประสิทธิภาพ มีข้อมูลสถิติทางการ (ที่สำคัญและจำเป็น) ประกอบด้วย 3 ด้าน คือ ด้านเศรษฐกิจ ด้านสังคม และด้านทรัพยากรธรรมชาติและสิ่งแวดล้อม ใน 21 สาขา เช่น สาขาเกษตรและประมง สาขาอุตสาหกรรม สาขาการคลัง สาขาประชากรศาสตร์ประชากร และเคหะสาขาแรงงาน สาขาทรัพยากรธรรมชาติและสิ่งแวดล้อมที่ทุกหน่วยใช้ประโยชน์ร่วมกันในการพัฒนา ทั้งในระดับประเทศและพื้นที่อย่างมีมาตรฐานและคุณภาพคณะกรรมการจัดระบบสถิติประเทศไทย 3 ด้าน จึงเห็นควรขอรับการสนับสนุนจาก ครม. ใน 3 เรื่อง ได้แก่**(1) ให้หน่วยงานทุกระดับ (ระดับภารกิจและระดับพื้นที่) จัดเก็บข้อมูลจากการบริหารงาน (Administrative Record) เพื่อนำมาจัดทำเป็นข้อมูลสถิติ สำหรับการวางแผนและกำหนดนโยบาย และมีข้อมูลสถิติในการติดตามประเมินผลตัวชี้วัดเพื่อการพัฒนาที่ยั่งยืน (Sustainable Development Goals : SDGs)****(2) ให้สำนักงาน ก.พ. พิจารณาการเพิ่มอัตรากำลังด้านสถิติในหน่วยงานภาครัฐ เพื่อสนับสนุนการพัฒนาระบบสถิติของประเทศ****(3) ให้ สงป. พิจารณาสนับสนุนการจัดสรรงบประมาณให้กับหน่วยงานทั้งระดับภารกิจและระดับพื้นที่ ในการพัฒนาด้านสถิติและจัดทำข้อมูลสถิติทางการที่สำคัญจำเป็นที่ยังไม่มีการจัดเก็บ**5.1.2 **ระดับภารกิจ และระดับพื้นที่**

|  |  |  |  |  |
| --- | --- | --- | --- | --- |
| **ระดับ** | **คณะกรรมการขับเคลื่อน** | **ผังสถิติทางการ** | **รายการสถิติทางการ** | **สถิติทางการที่ยังไม่มีการผลิต (Data Gap)** |
| **ภารกิจ** | คณะอนุกรรมการสถิติรายสาขา 21 สาขา | 21 สาขา | 3,592 รายการ | 951 รายการ |
| **พื้นที่** | คณะกรรมการสถิติระดับพื้นที่ (76 จังหวัด/18 กลุ่มจังหวัด) | ผังสถิติทางการของผลิตภัณฑ์ที่มีศักยภาพ (Product Champion) | 19,409 รายการ | 8,010 รายการ |

5.2 **ยุทธศาสตร์ที่ 2 การพัฒนาข้อมูลสถิติให้มีมาตรฐาน** ได้มีการจัดทำกรอบและแนวทางการดำเนินงานมาตรฐานการผลิตสถิติ เพื่อเป็นเครื่องมือให้หน่วยงานนำไปใช้ในการพัฒนาคุณภาพและมาตรฐานสถิติ โดยประกอบด้วย5.2.1 กรอบและแนวทางในการพัฒนามาตรฐานสถิติ5.2.2 ข้อปฏิบัติในการผลิตสถิติทางการเพื่อนำไปสู่การบูรณาการและการใช้ประโยชน์จากสถิติทางการร่วมกัน5.2.3 คู่มือการประเมินคุณภาพสถิติทางการด้วยตนเอง5.3 **ยุทธศาสตร์ที่ 3 การให้บริการข้อมูลสถิติอย่างทั่วถึง** ได้มีการนำข้อมูลจากผังสถิติทางการรายสาขา และใช้งานได้แล้วจำนวน 1,714 รายการ ส่วนที่เหลืออยู่ระหว่างดำเนินการ นอกจากนี้ ได้เชื่อมโยงข้อมูลตัวชี้วัดการพัฒนาแห่งสหัสวรรษ (Millennium Development Goal : MDGs) เรียบร้อยแล้ว และได้นำรูปแบบดังกล่าวมาจัดทำระบบต้นแบบการเชื่อมโยงแลกเปลี่ยนข้อมูลสถิติทางการตามมาตรฐานสากล Statistical Data and Metadata eXchange (SDMX) ต่อไป6. **ร่างแผนแม่บทระบบสถิติประเทศไทย ฉบับที่ 2 (พ.ศ. 2559 - 2564)** มีเป้าประสงค์หลักคือ**การพัฒนาข้อมูลสถิติให้มีมาตรฐาน คุณภาพ สามารถเชื่อมโยงและบูรณาการเพื่อตอบโจทย์การตัดสินใจ และการกำหนดนโยบายในการพัฒนาในทุกระดับ (ประเทศ ภารกิจ และพื้นที่)** ซึ่งมีเนื้อหาสาระที่ครอบคลุมในประเด็นสำคัญ ดังนี้6.1 **วิสัยทัศน์** “ประเทศไทยมีระบบสถิติที่ทุกหน่วยงานร่วมกันขับเคลื่อนเพื่อให้เกิดสถิติทางการที่ใช้ในการพัฒนาประเทศ”6.2 **พันธกิจ**6.2.1 บริหารจัดการระบบสถิติของประเทศ6.2.2 ส่งเสริมการผลิตข้อมูลสถิติที่ได้มาตรฐาน6.2.3 ส่งเสริมการให้บริการข้อมูลสถิติ6.3 **เป้าหมายที่สำคัญ** “ส่งเสริมการนำข้อมูลสถิติทางการไปใช้ประโยชน์ในการพัฒนาประเทศอย่างยั่งยืน”6.4 **ยุทธศาสตร์**การพัฒนาระบบสถิติตามแผนแม่บทระบบสถิติประเทศไทย ฉบับที่ 2 (พ.ศ. 2559 - 2564) ประกอบด้วย 5 ยุทธศาสตร์ดังนี้6.4.1 **ยุทธศาสตร์ที่ 1** การพัฒนาระบบสถิติของประเทศเพื่อการวางแผนและติดตามผลการพัฒนาระดับประเทศ และระดับจังหวัด/กลุ่มจังหวัด ประกอบด้วย 3 กลยุทธ์ ได้แก่ การพัฒนากลไกการบริหารจัดการ การพัฒนาภาคีเครือข่ายเชิงนโยบาย การพัฒนาจุดประสานงานสำหรับดัชนีและตัวชี้วัดนานาชาติ6.4.2 **ยุทธศาสตร์ที่ 2** การบูรณาการสถิติจากข้อมูลการบริหารงานและสถิติจากการสำรวจและเชื่อมโยงสถิติ ประกอบด้วย 3 กลยุทธ์ ได้แก่ การบูรณาการสถิติจากข้อมูลของหน่วยงาน จากการสำรวจ และการพัฒนาระบบการเชื่อมโยงสถิติระหว่างสาขาและเชื่อมโยงจากสถิติพื้นที่สู่สถิติรายสาขา6.4.3 **ยุทธศาสตร์ที่ 3** การพัฒนาคุณภาพสถิติให้ได้มาตรฐานสากล ประกอบด้วย 3 กลยุทธ์ ได้แก่ จัดทำมาตรฐานสถิติที่สอดคล้องกับมาตรฐานสากลภายใต้การมีส่วนร่วมของทุกภาคส่วน การส่งเสริมการใช้มาตรฐานสถิติและการพัฒนาคุณภาพสถิติ6.4.4 **ยุทศาสตร์ที่ 4** การให้บริการสถิติที่สะดวกต่อการเข้าถึง เข้าใจ และใช้ประโยชน์ ประกอบด้วย 3 กลยุทธ์ ได้แก่ สนับสนุนให้มีการนำเสนอในรูปสื่อดิจิทัลและพัฒนาแอปพลิเคชั่น การให้บริการสถิติที่สามารถตอบสนองความต้องการของผู้ใช้ทุกกลุ่ม และแลกเปลี่ยนและเชื่อมโยงสถิติด้วยมาตรฐานเดียวกัน6.4.5 **ยุทศาสตร์ที่ 5** การเสริมสร้างความเข้มแข็งของหน่วยสถิติและการพัฒนาสมรรถนะบุคลากรภาครัฐในด้านสถิติและเทคโนโลยีสารสนเทศ ประกอบด้วย 3 กลยุทธ์ ได้แก่ การพัฒนาสมรรถนะบุคลากรที่ปฏิบัติงานด้านสถิติ ส่งเสริมเส้นทางสายอาชีพของบุคลากรภาครัฐที่ปฏิบัติงานด้านสถิติ และพัฒนาสมรรถนะบุคลากรภาครัฐในด้านสถิติและเทคโนโลยีดิจิทัล6.5 ร่างแผนแม่บทฯ ฉบับที่ 2 เน้นให้ความสำคัญกับการเชื่อมโยงแลกเปลี่ยนเพื่อใช้ประโยชน์จากข้อมูลสถิติร่วมกัน โดยแสวงหาแนวทาง รูปแบบที่ผู้ใช้เข้าถึงได้ง่ายใช้ประโยชน์ได้อย่างกว้างขวาง และเกิดการทำงานร่วมกันระหว่างผู้ผลิตและผู้ใช้สถิติรวมทั้งการจัดทำดัชนีชี้วัดระดับนานาชาติ เช่น เป้าหมายการพัฒนาที่ยั่งยืน (SDGs) เพื่อให้ประเทศมีข้อมูลสถิติในการติดตามประเมินผล ทั้งนี้ แผนพัฒนาดิจิทัลเพื่อเศรษฐกิจและสังคมโดยเฉพาะในยุทธศาสตร์การพัฒนาโครงสร้างพื้นฐานดิจิทัลให้ครอบคลุมทั่วประเทศจะสนับสนุน ส่งเสริมและอำนวยความสะดวกให้การดำเนินงานตามร่างแผนแม่บทระบบสถิติฯ เป็นไปอย่างมีประสิทธิภาพ**มติ ครม. :** เห็นชอบในหลักการร่างแผนแม่บทระบบสถิติประเทศไทย ฉบับที่ 2 (พ.ศ. 2559 – 2564) ตามที่ ทก. เสนอ | **หน่วยงานที่รับผิดชอบ** : ทก./กษ. (สศก.)**ประโยชน์ที่ได้รับ :** เพื่อให้มีข้อมูลสถิติทางการ สามารถเชื่อมโยงและบูรณาการข้อมูลสถิติเพื่อใช้ในการวางแผน และประเมินผลการพัฒนาประเทศในทุกระดับร่วมกัน**กำหนดรายงานผลการปฏิบัติเพื่อเสนอ ครม. :** **-** |